ΚΑΤΑΓΓΕΛΙΑ-ΑΝΑΦΟΡΑ-ΑΙΤΗΣΗ
1. Του σωματείου με την επωνυμία «ΠΡΩΤΟΒΟΥΛΙΑ ΕΡΕΣΟΥ – ΠΕΡΙΒΑΛΛΟΝΤΙΚΟΣ ΚΑΙ ΚΟΙΝΩΝΙΚΟΣ ΣΥΛΛΟΓΟΣ», με έδρα την Ερεσό Λέσβου (στοιχεία επικοινωνίας, e-mail: protovouliaeresou2022@hotmail.com, τηλέφωνο επικοινωνίας: 6984571445).
2. Του σωματείου με την επωνυμία «Ανθρωπιστικός και Φυσιολατρικός σύλλογος Μανταμάδου "Ηλιαχτίδα’’», με έδρα το Μανταμάδο Λέσβου (στοιχεία επικοινωνίας, e-mail: syllogosiliaxtida@yahoo.gr , τηλέφωνο επικοινωνίας: 6932633342).

ΠΡΟΣ
1. Το Υπουργείο Αγροτικής Ανάπτυξης και Τροφίμων, το οποίο εδρεύει στην Αθήνα, οδός Αχαρνών, αριθμός 2, όπως νόμιμα εκπροσωπείται.
2. Το Υπουργείο Εσωτερικών, το οποίο εδρεύει στην Αθήνα, οδός Σταδίου αριθμός 27, όπως νόμιμα εκπροσωπείται.
3. Την Αποκεντρωμένη Διοίκηση Αιγαίου, που εδρεύει στον Πειραιά Αττικής, οδοί Aκτή Μιαούλη 83 & Μάρκου Μπότσαρη 2-8, όπως νόμιμα εκπροσωπείται.
4. Την Περιφέρεια Βορείου Αιγαίου, η οποία εδρεύει στη Μυτιλήνη Λέσβου, οδός Κουντουριώτη, αριθμός 1 και ειδικότερα, τη διεύθυνση της Κτηνιατρικής Υπηρεσίας, όπως νόμιμα εκπροσωπείται.
5. Το Δήμο Δυτικής Λέσβου, που εδρεύει στην Καλλονή Λέσβου, όπως νόμιμα εκπροσωπείται.
6. Το Δήμο Μυτιλήνης, που εδρεύει στη Μυτιλήνη Λέσβου, οδός Ελ. Βενιζέλου, αριθμός 13, όπως νόμιμα εκπροσωπείται.
7. Προς την Εισαγγελία Πρωτοδικών Μυτιλήνης,η οποία εδρεύει στη Μυτιλήνη, οδός Μικράς Ασίας, αριθμός 5.
 

Μυτιλήνη, 10/06/2026

Σχετικά με τη λήψη προληπτικών μέτρων αποτροπής της διάδοσης της ζωονόσου του αφθώδους πυρετού στη Λέσβο
  Όπως κάλλιστα γνωρίζετε, ήδη από το Μάϊο του 2025 οπότε εντοπίστηκε η πρωτογενής εστίας της νόσου του αφθώδους πυρετού στην περιοχή της Σμύρνης της Μικράς Ασίας, μόλις λίγα χιλιόμετρα από τη Χίο και τη Λέσβο, οι κτηνοτρόφοι της Λέσβου, θέσαμε εαυτούς σε επαγρύπνηση, προκειμένου να προστατεύσουμε τα κοπάδια μας και τις περιουσίες μας.
Μάλιστα τότε, η αντιπεριφερειάρχης του Πρωτογενούς Τομέα της Π.Ε. Β.Αιγαίου, κα. Αναστασία Αντωνέλλη, κάλεσε σε αυξημένη επαγρύπνηση όλους τους εμπλεκόμενους, υπογραμμίζοντας, πως η πρόληψη είναι το πιο κρίσιμο εργαλείο για την προστασία της υγείας των ζώων και της πρωτογενούς παραγωγής στα νησιά του Βορείου Αιγαίου και ενημέρωσε για την ενίσχυση των μέτρων πρόληψης εισόδου του ιού στη χώρα, σε εφαρμογή εγκυκλίου του Υπουργείου Αγροτικής Ανάπτυξης και Τροφίμων και σχετικής κοινοποίησης του συστήματος ADIS της Ευρωπαϊκής Επιτροπής[footnoteRef:1].  [1:  Έκτακτα Μέτρα για την Πρόληψη Εισόδου του Αφθώδους Πυρετού στην Ελλάδα, 26/05/2025, Πολιτικά της Λέσβου, διαθέσιμο στο https://www.politikalesvos.gr/ektakta-metra-gia-tin-prolipsi-eisodou-tou-afthodous-pyretou-stin-ellada/, πρόσβαση στις 01/06/2026] 

Τα βασικά μέτρα που ανακοινώθηκαν περιελάμβαναν:
-Την εντατικοποίηση Ελέγχων στα Σημεία Εισόδου από Τουρκία
-Αυξημένους ελέγχους από τελωνειακές και λιμενικές αρχές.
-Ενημέρωση των ταξιδιωτών για τους κινδύνους μεταφοράς του ιού μέσω ιματισμού, υποδημάτων και προϊόντων ζωικής προέλευσης.
-Λειτουργία απολυμαντικών σταθμών για υποδήματα και τροχούς οχημάτων, με χρήση της Απολυμαντικής Τάφρου.
-Απαγόρευση μεταφοράς κρέατος, γάλακτος και άλλων προϊόντων ζωικής προέλευσης από την Τουρκία.
-Ενίσχυση Βιοπροφύλαξης στις Κτηνοτροφικές Μονάδες (Περίφραξη των εγκαταστάσεων και απολυμαντική τάφρο για οχήματα).
-Αυστηρό έλεγχο εισόδου ατόμων και οχημάτων.
-Καραντίνα 21 ημερών για νέα ζώα.
-Απαγόρευση εισόδου σε άτομα που έχουν ταξιδέψει πρόσφατα στην Τουρκία.
-Ειδικές οδηγίες για την περίοδο της κουράς προβάτων, με μέτρα υγιεινής και απολύμανσης εξοπλισμού.
-Μέτρα στα Σφαγεία
-Ενίσχυση των διαδικασιών καθαρισμού και απολύμανσης.
-Αυστηρούς κανόνες κατά τις μετακινήσεις ζώων, με καθαρισμό και απολύμανση πριν και μετά τη μεταφορά.

Από τη μεριά μας, ως κτηνοτρόφοι, κάναμε, ότι καλύτερο μπορούσαμε στο μέτρο των δυνάμεών μας για την τήρηση των μέτρων βιοασφάλειας, αξίζει ωστόσο να σημειωθεί, ότι στο διάστημα από το Μάϊο του 2025 μέχρι και την πρώτη επιβεβαίωση του κρούσματους του αφθώδους πυρετού στη Λέσβο, στις 16/03/2026, μέχρι και σήμερα που μιλάμε, ούτε πρόσβαση έχουμε σε κατάλληλη ενημέρωση και μάλιστα επί του πεδίου, ώστε να ελέγχεται και η ορθή εφαρμογή των μέτρων βιοασφάλειας, ούτε πρόσβαση έχουμε σε κατάλληλες υποδομές και μέσα, ώστε να τηρούνται στο ακέραιο τα μέτρα της βιοασφάλειας και της αποτροπής διάδοσης της άκρως μεταδοτικής ασθένειας του καταρροϊκού πυρετού, με κύρια και αποκλειστική ευθύνη των υπηρεσιών, στις οποίες απευθύνεται η παρούσα.
Όπως δε σημειώνονται σε άρθρο του δημοσιογράφου κ. Νίκου Μανάβη για τα μέσα ενημέρωσης ΣτοΝησί & Reporters United[footnoteRef:2]: «Η εμφάνιση του πρώτου κρούσματος αφθώδους πυρετού στις 13 Μαρτίου 2026, στο ορεινό χωριό της Πελόπης, αποτέλεσε τη θρυαλλίδα για την ανατροπή όσων ήταν γνωστά στη δομή της κτηνοτροφίας της Λέσβου εδώ και τρεις δεκαετίες. Την Κυριακή 15 Μαρτίου η Διεύθυνση Κτηνιατρικής του νησιού είναι βέβαιη πως έχει εντοπιστεί κρούσμα της νόσου, παρότι αυτό δεν έχει ακόμα επιβεβαιωθεί εργαστηριακά. Αμέσως μπαίνουν σε εφαρμογή τα μέτρα καραντίνας για το νησί, τα οποία είναι εξαιρετικά αυστηρά. Ουσιαστικά όλο το νησί αντιμετωπίζεται ως ύποπτο για τη νόσο, απαγορεύονται οι εξαγωγές τυροκομικών, γαλακτοκομικών και ζωικών προϊόντων (βλέπε αρνιά και κατσίκια), ενώ σταματά η λειτουργία των σφαγείων. Ακόμη και οι ταξιδιώτες που μεταφέρουν στις αποσκευές τους μικρές συσκευασίες με λαδοτύρι, φέτα και άλλα προϊόντα υποχρεώνονται να τις αφήσουν στον έλεγχο αποσκευών. [2:  Το χρονικό μιας καταστροφικής διαχείρισης, ΣτοΝησί & Reporters United, 27/05/2026, διαθέσιμο στο https://www.reportersunited.gr/18742/chroniko-lesvos-afthodis-pyretos-tafes-zwa/?fbclid=IwY2xjawSKb29leHRuA2FlbQIxMABicmlkETBVMVRrb1NkSWFUbDlwQTRIc3J0YwZhcHBfaWQQMjIyMDM5MTc4ODIwMDg5MgABHogatuDsTtMaLGHtRBxcS_yI40jeCU5jCkqhIhifK5Ivt0PxFCwqanU1Q0-M_aem_SNf1kADq_1Zl_0cs9j4aWQ, πρόσβαση στις 01/06/2026] 

Οι παραπάνω αποφάσεις θεωρούνται ιδιαίτερα αυστηρές, ωστόσο έχουν μια λογική εξήγηση. Οι τοπικές και κεντρικές αρχές είχαν αποτύχει να κάνουν τα αυτονόητα. Η Κτηνιατρική Υπηρεσία της Περιφέρειας Βορείου Αιγαίου πραγματοποιούσε ελέγχους από τον Αύγουστο του 2025 για τη νόσο στο νησί, αλλά δεν κατάφερε να την εντοπίσει. Το εργαστήριο αναφοράς που έκανε έλεγχο στο πρώτο κρούσμα ανακοίνωσε πως η προσβολή των πρώτων βοοειδών είχε γίνει δύο μήνες νωρίτερα, στις 15 Ιανουαρίου. Το πρώτο κρούσμα αφθώδους πυρετού στις απέναντι τουρκικές ακτές είχε ανακοινωθεί στις 23 Μαΐου 2025. Παρότι η νόσος χαρακτηρίζεται από πολύ υψηλή μεταδοτικότητα, δεν έγινε τίποτα για την προστασία των κοπαδιών της Λέσβου».

Σημειωτέον δε, ότι στα πλαίσια του Οργανισμού Διατροφής και Γεωργίας των Ηνωμένων Εθνών, λειτουργεί με απόλυτη εξειδίκευση, η Ευρωπαϊκή Επιτροπή για τον έλεγχο της Νόσου του Αφθώδους Πυρετού {The European Commission for the Control of Foot-and-Mouth Disease (EuFMD)}, η οποία μάλιστα, στην επίσημη ιστοσελίδα της, αναφέρεται σε συγκεκριμένη εργαλειοθήκη μέτρων, τόσο για την πρόληψη, όσο και για τις καταστάσεις έκτακτης ανάγκης[footnoteRef:3].  [3:  The European Commission for the Control of Foot-and-Mouth Disease (EuFMD), Tools, διαθέσιμο στο https://www.fao.org/eufmd/tools/en/, πρόσβαση στις 01/06/2026] 

Αξίζει δε να σημειωθεί, ότι στο πλαίσιο λειτουργίας της ως άνω Επιτροπής, ήδη λειτουργούν 4 επιχειρησιακές υποεπιτροπές {the Special Committee on Bio Risk Management (SCBRM); the Standing Committee on PreQualification of Vaccines (SCPQv); the Special Committee on Risk Monitoring, Integrated Surveillance, and Applied Research (SCRISAR); and the Steering Committee on Training (SCTOM)} , οι οποίες, όπως προκύπτει και από τους τίτλους τους, ως σκοπό έχουν την αποτελεσματικότερη και πληρέστερη αντιμετώπιση της νόσου του αφθώδους πυρετού, μέσω της βελτιστοποίησης των μεθόδων εξειδίκευσης της πρόληψης των κινδύνων και της εφαρμογής των μέτρων βιοασφάλειας, της παροχής κατάλληλης εκπαίδευσης και την προέγκριση των εμβολίων για την αντιμετώπιση της συγκεκριμένης ζωονόσου[footnoteRef:4]. [4:  The European Commission for the Control of Foot-and-Mouth Disease (EuFMD), Commision &Committees, διαθέσιμο στο https://www.fao.org/eufmd/who-we-are/structure/en/, πρόσβαση στις 01/06/2026] 

Δεδομένων λοιπόν των ανωτέρω και δεδομένης της χρονικής και γεωγραφικής εγγύτητάς από την επιβεβαίωση του πρώτου κρούσματος στα παράλια της Μικρασίας, και τη μετακίνηση Τούρκων πολιτών από τη χώρα τους στη Λέσβο, όλο αυτό το διάστημα μέχρι και σήμερα, βάσει της ευλόγως αναμενόμενης εύρυθμης λειτουργίας των υπηρεσιών σας, σύμφωνα με τους κανόνες της επιστήμης (lege artis) και βάσει της αρχής της καλής διακυβέρνησης (Good governance) και της πλήρους και ακέραιης εφαρμογής της κείμενης εθνικής και ευρωπαϊκής νομοθεσίας, στις οποίες αναφέρονται και οι εγκύκλιοι, που εκδώσατε και εφαρμόσατε αλλά και της συσσωρευμένης εμπειρίας των υπηρεσιών του υπουργείου σας, της αποκεντρωμένης Διοίκησης Αιγαίου και της Περιφέρειας Βορείου Αιγαίου, θα θέλαμε να μας ενημερώσετε εγγράφως, με εμπεριστατωμένη και πλήρη αιτιολογία και επισήμως, στα πλαίσια ενός πρώτου απολογισμού και αξιολόγησης  των έργων και των παραλείψεών σας, που ευλόγως αναμένετε να έχετε κάνει μέχρι σήμερα, στα πλαίσια επίσης της ορθής, νόμιμης και εύρυθμης λειτουργίας σας, εάν κρίνετε ότι τηρήσατε πλήρως και επαρκώς τα προβλεπόμενα μέτρα βιοασφάλειας για να αποτρέψετε τη διάδοση της ζωονόσου του αφθώδους πυρετού στη Λέσβο και ποια μέτρα λάβατε όλο αυτό το διάστημα, που είχατε την χρονική άνεση, ώστε να προβλέψετε και να αποτρέψετε τη διάδοση της συγκεκριμένης ζωονόσου στο νησί μας.
Το εύλογο ερώτημά μας τίθεται, γιατί όλο αυτό το διάστημα, μέχρι και την ημέρα, που συντάσσουμε αυτή την επιστολή, οι κτηνοτρόφοι της Λέσβου, αισθανόμαστε, ότι έχουμε αφεθεί κυριολεκτικά στην τύχη μας και καθημερινά βλέπουμε να ξεκληρίζονται τα κοπάδια μας και να καταστρέφεται η περιουσία μας και οι κόποι όχι μόνο της δικής μας ζωής αλλά και των προηγούμενων γενεών, αλλά και η κτηνοτροφική παράδοση του νησιού μας, με ανυπολόγιστες οικονομικές και περιβαλλοντικές συνέπειες, αλλά και βαθύτατα ψυχικές για εμάς τους ίδιους.


Η εντατικοποίηση των ελέγχων στα Σημεία Εισόδου από Τουρκία, οι αυξημένοι ελέγχοι από τελωνειακές και λιμενικές αρχές και η λειτουργία απολυμαντικών σταθμών για υποδήματα και τροχούς οχημάτων, με χρήση της Απολυμαντικής Τάφρου
Όπως προκύπτει, από σχετικά δημοσιεύματα, του τοπικού τύπου[footnoteRef:5], ο ενεργός επιτόπιος ψεκασμός και η απολυμαντική τάφρος, ειδικά από την πύλη εισόδου του τελωνείου του λιμένα της Μυτιλήνης, τοποθετήθηκαν εκ των υστέρων και κατόπιν επιβεβαίωσης του πρώτου κρούσματος. [5:  Νέες αψίδες απολύμανσης στο λιμάνι Μυτιλήνης – Επιτόπια επίσκεψη Μουτζούρη, Τα Νέα της Λέσβου, διαθέσιμο στο https://nealesvou.gr/nees-apsides-apolymansis-sto-limani-mytilinis-epitopia-episkepsi-moutzouri/, πρόσβαση στις 01/06/2026] 

· Από τη στιγμή, λοιπόν που οι αρμόδιες υπηρεσίες σας, είχαν ενημερωθεί για την εκδήλωση της νόσου στα απέναντι παράλια και τον επικείμενο κίνδυνο εξάπλωσής της στο νησί μας και από τη στιγμή που είχατε εκδώσει σχετικές ανακοινώσεις, για ποιους λόγους δεν τοποθετήσατε νωρίτερα απολυμαντικές τάφρους από το Μάϊο του 2025 και γιατί, ενώ γνωρίζατε, δεν λάβατε όλα εκείνα τα μέσα βιοασφάλειας και θωράκισης της νήσου από την εξάπλωση του αφθώδους πυρετού;
· Επίσης, ενδεικτικό των εγκληματικών σας ευθυνών, είναι το γεγονός ότι ακόμη και σήμερα, -παρότι εφαρμόζετε, δήθεν αυστηρά μέτρα για την εξάπλωση του αφθώδους πυρετού αλλά ουσιαστικά στρέφεστε σε βάρος του μέλλοντος της κτηνοτροφίας του νησιού μας-,  δεν έχετε εγκαταστήσει απολυμαντικές τάφρους, ούτε έχετε λάβει τα ενδεδειγμένα μέτρα βιοασφάλειας και στα υπόλοιπα λιμάνια του νησιού, από τα οποία έρχονται τουρίστες από την Τουρκία, ήτοι τους λιμένες της Πέτρας και του Πλωμαρίου, ενώ ούτε και το λιμάνι του Σιγρίου έχει θωρακιστεί με αντίστοιχα μέτρα βιοασφάλειας. Επειδή δε, πλέον η Λέσβος έχει μολυνθεί με την επιζωοτία του αφθώδους πυρετού, ενδεικτικό της κακοδιαχείρισης από μέρους σας είναι το γεγονός, ότι ούτε στους λιμένες του Πειραιά ή της Καβάλας έχουν τοποθετηθεί αντίστιχες τάφροι απολύμανσης, ούτε λαμβάνονται ενδελεχώς τα αντίστοιχα μέτρα βιοασφάλειας, όπερ εκθέτει σε κίνδυνο και την ηπειρωτική χώρα για την εξάπλωση της νόσου του αφθώδους πυρετού.
Άραγε, λειτουργεί μήπως απολυμαντική τάφρος, στο λιμάνι της Χίου ή της Σάμου, ή της Ικαρίας, που επίσης επικοινωνούν ακτοπλοϊκά με τη Λέσβο;
· Γιατί και η κατασκευή απολυμαντικής τάφρου στον νέο λιμένα Μύρινας από το Δημοτικό Λιμενικό Ταμείο Λήμνου, στο πλαίσιο προληπτικών μέτρων για την αποτροπή εξάπλωσης του αφθώδους πυρετού, μετά τα κρούσματα που έχουν καταγραφεί στη Λέσβο, με τη συμβολή ιδιώτη πραγματοποιήθηκε και όχι με δική σας αυτενέργεια, όπως πληροφορούμαστε από σχετικά τοπικά δημοσιεύματα[footnoteRef:6]. [6:  Απολυμαντική τάφρος στο λιμάνι της Μύρινας, ΣΤΟΝΗΣΙ, διαθέσιμο στο https://www.stonisi.gr/post/107821/apolymantikh-tafros-sto-limani-ths-myrinas, πρόσβαση στις 01/06/2026] 

· Σε ποιες ενέργειες λοιπόν, προέβη το υπουργείο Ναυτιλίας & Νησιωτικής Πολιτικής, στο οποίο υπάγονται οι λιμένες της χώρας και οι σχετικές λιμενικές αρχές, προκειμένου να προστατεύσει τη μεταφορά της νόσου στη νήσο της Λέσβου; Πότε τοποθέτησε την υγειονομική τάφρο στο λιμένα της Λέσβου και γιατί δεν έλαβε τα κατάλληλα υγειονομικά μέτρα, ήδη από το Μάϊο του 2025 αλλά και πρωτύτερα, προκειμένου να προστατεύσει υγειονομικά τις κτηνοτροφικές εκμεταλλεύσεις του νησιού; 
Άραγε, προτίθεται να κατασκευάσει ανάλογη υγειονομική τάφρο και στους λιμένες του Σιγρίου, της Πέτρας και του Πλωμαρίου στο άμεσο μέλλον και πότε σκοπεύει να το κάνει, δεδομένου, ότι θα αρχίσουν εντατικά τα δρομολόγια από και προς αυτούς σε λίγες εβδομάδες; Προτίθεται να κατασκευάσει ανάλογες υγειονομικές τάφρους και στο λιμένα της Χίου, της Σάμου της Ικαρίας, της Καβάλας ή του Πειραιά και για ποιους λόγους δεν τις έχει ήδη τοποθετήσει; Για ποιο λόγο χρειάστηκε η παρέμβαση ιδιώτη για να κατασκευαστεί αντίστοιχη υγειονομική τάφρος στο λιμένα της Λήμνου και δεν μερίμνησε εγκαίρως, η αρμόδια λιμενική αρχή;

· Επίσης δε, ειδική μνεία και έρευνα πρέπει να γίνει και για την ευθύνη των τοπικών αρχών, -πέρα από τα συναρμόδια υπουργεία-, καθώς από τη στιγμή που εγνώριζαν ήδη από το Μάϊο του 2025 για τον απόλυτο και άμεσο κίνδυνο διάδοσης της ζωονόσου από τα απέναντι παράλια, θα πρέπει να μας ενημερώσετε, σε ποιες ενέργειες προχώρησατε για την ενημέρωση των κτηνοτρόφων και για την προμήθεια απολυμαντικών υλικών και τη διανομή τους; υπήρξε μέριμνα για την κατασκευή απολυμαντικών τάφρων στις περιοχές, όπου εντοπίζεται έντονη αγροκτηνοτροφική δραστηριότητα ή βιομηχανική/βιοτεχνική δραστηριότητα σχετική με την κτηνοτροφία, όπως λ.χ. στα τυροκομεία ή στα σφαγεία; 
Μετά την επιβεβαίωση του πρώτου κρούσματος στο νησί μας, υπήρξε πρόνοια για την κατασκευή απολυμαντικών τάφρων στις εισόδους-εξόδους των κοινοτήτων, όπου εντοπίστηκαν τα κρούσματα; 
Αν οι τοπικές αρχές, δήμοι και Π.Ε. Β.Αιγαίου, δεν προχώρησαν στις σχετικές ενέργειες, παρ’ ότι εγνώριζαν και εδύναντο καθώς διέθεταν όλα τα σχετικά μέσα, για ποιους λόγους δεν προχώρησαν στις σχετικές οφειλόμενες ενέργειες; 
Αξίζει δε να σημειωθεί, ότι η δικαιολογία της διανομής μερικών λίτρων απολυμαντικών, -όταν γνωρίζει κανείς και οφείλει να γνωρίζει λόγω της υπεύθυνης θέσης που κατέχει-, ότι απαιτούνται συγκεκριμένα απολυμαντικά μέσα και μέτρα βιοασφάλειας, είναι σαν να προτείνει κάποιος τη θεραπεία μιας σοβαρής ασθένειας με μαντζούνια και καταλήγει στο να περιγελά περισσότερο τον ασθενή, παρά να τον βοηθάει.

· Στο με  αριθ. Πρωτ:  1771/59511/ 31.05.2017 έγγραφο της Γεν. ∆/νσης Βιώσιμης Ζωϊκής Παραγωγής & Κτηνιατρικής- Τμήμα Λοιμωδών και Παρασιτικών Νοσημάτων του Υ.Π.Α.Α.Τ. με θέμα:  «Αφθώδης Πυρετός»[footnoteRef:7]   προβλέπονται τα ακόλουθα για την πρόληψη της νόσου στη σελ. 15 αυτής: [7: Το με  αριθ. Πρωτ:  1771/59511/ 31.05.2017 έγγραφο της Γεν. ∆/νσης Βιώσιμης Ζωϊκής Παραγωγής & Κτηνιατρικής- Τμήμα Λοιμωδών και Παρασιτικών Νοσημάτων του Υ.Π.Α.Α.Τ. με θέμα:  «Αφθώδης Πυρετός» , διαθέσιμο στο https://www.minagric.gr/images/stories/docs/agrotis/booeidi/Afthodis_Enimerotiko_Eggrafo.pdf, πρόσβαση στις 01/06/2026] 

«13.  Πρόληψη της νόσου
Η έγκαιρη ενημέρωση, η άμεση διάγνωση και η άμεση ενεργοποίηση των κρατικών µηχανισµών αποτελούν το κλειδί για τη γρήγορη αντιμετώπιση και εξάλειψη της νόσου. Σε χώρες ελεύθερες του νοσήματος λαμβάνονται μέτρα για την απαγόρευση και τον έλεγχο στις εισαγωγές ζώντων ζώων και προϊόντων ζωικής προέλευσης από ενζωοτικές περιοχές.  Η εφαρμογή µέτρων βιοασφάλειας στις εκτροφές αιγοπροβάτων µπορεί να αποτρέψει την είσοδο του νοσήματος στην εκτροφή. Επιγραμματικά αναφέρονται ορισμένα από αυτά : 
 •  Περίφραξη των εγκαταστάσεων για την αποτροπή εισόδου και εξόδου ζώων. 
•  Απολυµαντική τάφρος στην είσοδο-έξοδο των εγκαταστάσεων. 
•  Καθαρισµός και απολύµανση των εγκαταστάσεων σε τακτική βάση. 
•  Εφαρμογή προγράμματος Απεντόµωσης -Μυοκτονίας των εγκαταστάσεων σε τακτική βάση. 
•  Περιορισµός της εισόδου οχηµάτων και άλλων µηχανηµάτων στις εγκαταστάσεις και στους βοσκοτόπους, στα εντελώς απαραίτητα. Ιδιαίτερη προσοχή σε οχήµατα που έρχονται σε επαφή και µε άλλες κτηνοτροφικές  εγκαταστάσεις. 
•  Καθαρισµός και απολύµανση των οχηµάτων που εισέρχονται και εξέρχονται από τις εγκαταστάσεις. 
•  Περιορισµός των ανθρώπων που εισέρχονται στις εγκαταστάσεις και έρχονται σε επαφή µε τα ζώα και ιδιαίτερη προσοχή σε όσους έρχονται σε επαφή και µε άλλες κτηνοτροφικές εκµεταλλεύσεις. 
•  Καθαρισµός και απολύµανση των υποδηµάτων των ανθρώπων που εισέρχονται και εξέρχονται από την εκμετάλλευση.  
•  Έλεγχος της προέλευσης των ζωοτροφών, 
•  Έλεγχος της προέλευσης των µμηχανημάτων και των συσκευών που χρησιμοποιούνται στις εγκαταστάσεις και στους βοσκότοπους  
•  Χώρος αποµόνωσης για τα ζώα που νοσούν καθώς και για τα ζώα που εισέρχονται για πρώτη φορά στην εκτροφή πριν την ανάμιξη τους µε τα ήδη υπάρχοντα ζώα. 
•  Προµήθεια ζώων µε νόµιµες διαδικασίες: Ενημέρωση των κτηνιατρικών αρχών, ταυτοποίηση των ζώων µε ενώτια ή ηλεκτρονικούς βώλους, επίσηµα έγγραφα (υγειονοµικά πιστοποιητικά) 
• Καθηµερινός έλεγχος των ζώων για τον εντοπισµό κλινικών συµπτωµάτων 
• Αποφυγή προμήθειας μεταχειρισμένων εξαρτημάτων, εργαλείων,  εξοπλισμού από άλλες εκμεταλλεύσεις και ιδιαίτερα όταν προέρχονται από περιοχές και Χώρες όπου το νόσημα ενδημεί» 
στη δε σελίδα 5 του ως άνω εγγράφου, περιγράφονται με σαφήνεια στην ενότητα 4. Ανθεκτικότητα του ιού, τα μέσα απολύμανσης και βιοπροστασίας, τα οποία θα πρέπει να ακολουθούνται.      
 
· Σύμφωνα δε με δημοσίευμα του δημοσιογραφικού ιστοτόπου Emprosnet της Λέσβου[footnoteRef:8], προκύπτει από την επίσημη απάντηση της Ευρωπαϊκής Επιτροπής στην ερώτηση που είχε καταθέσει για τις δραματικές συνέπειες του αφθώδους πυρετού στη Λέσβο, ο ευρωβουλευτής του ΠΑΣΟΚ, Σάκης Αρναούτογλου, ότι η ίδια η Κομισιόν επιβεβαιώνει πως υπάρχουν διαθέσιμα ευρωπαϊκά εργαλεία στήριξης, αρκεί να τα ζητήσει και να τα ενεργοποιήσει άμεσα το κράτος μέλος. [8:  Κομισιόν προς Σάκη Αρναούτογλου: «Μπορούμε να στηρίξουμε τη Λέσβο εφόσον το ζητήσει η Ελλάδα» – Στο στόχαστρο η Κυβερνητική αδιαφορία, 29/05/2026, Emprosnet της Λέσβου, διαθέσιμο στο https://www.emprosnet.gr/politiki/arnaoutoglou-afthodis-202605280725, προσβαση στις 01/06/2026] 

Αυτούσια από το δημοσίευμα παρατίθενται τα εξής:
«Ερώτηση με αίτημα γραπτής απάντησης E-001217/2026 προς την Επιτροπή
Άρθρο 144 του Κανονισμού
Σάκης Αρναούτογλου (S&D)
Θέμα:  Έκτακτη στήριξη των κτηνοτρόφων της Λέσβου μετά το κρούσμα αφθώδους πυρετού και τα περιοριστικά μέτρα
Η πρόσφατη επιβεβαίωση κρούσματος αφθώδους πυρετού σε κτηνοτροφική μονάδα στη Λέσβο, για πρώτη φορά μετά από πολλά χρόνια στην Ελλάδα, έχει οδηγήσει στην επιβολή αυστηρών περιοριστικών μέτρων στο νησί, με σοβαρές επιπτώσεις στον πρωτογενή τομέα.
Συγκεκριμένα, έχουν τεθεί σε ισχύ απαγορεύσεις μετακίνησης ζώων και διακίνησης κτηνοτροφικών προϊόντων εκτός του νησιού, ενώ έχει ανασταλεί η συλλογή γάλακτος και η εμπορία κρέατος. Η κατάσταση αυτή πλήττει χιλιάδες κτηνοτρόφους και απειλεί την οικονομική βιωσιμότητα ενός από τους σημαντικότερους παραγωγικούς κλάδους της Λέσβου.
Η κρίση αποκτά ακόμη μεγαλύτερη διάσταση, καθώς συμπίπτει με την περίοδο πριν από το Πάσχα, όταν μεγάλο μέρος της παραγωγής αρνιών και κατσικιών προορίζεται για την αγορά.
Δεδομένου ότι οι ζωονόσοι αποτελούν ζήτημα ευρωπαϊκής κλίμακας και η αντιμετώπισή τους επηρεάζει άμεσα την αγροτική οικονομία και την ασφάλεια της εφοδιαστικής αλυσίδας τροφίμων, ερωτάται η Επιτροπή:
Ποια έκτακτα χρηματοδοτικά εργαλεία προτίθεται να ενεργοποιήσει για τη στήριξη των κτηνοτρόφων της Λέσβου που πλήττονται από τα περιοριστικά μέτρα λόγω του αφθώδους πυρετού;
Υπάρχει δυνατότητα ενεργοποίησης του αποθεματικού για τις κρίσεις στον γεωργικό τομέα, της κοινής γεωργικής πολιτικής, για την άμεση οικονομική ενίσχυση των πληγέντων παραγωγών;
Πώς σκοπεύει να στηρίξει τα κράτη μέλη στην πρόληψη και αντιμετώπιση ζωονόσων, ώστε να αποφεύγονται τέτοιες κρίσεις που οδηγούν σε κατάρρευση ολόκληρων τοπικών οικονομιών, και θα εξετάσει ειδικά μέτρα στήριξης για νησιωτικές περιοχές της ΕΕ που πλήττονται από τέτοιου είδους υγειονομικές κρίσεις στον πρωτογενή τομέα;
Κατάθεση: 24.3.2026

EL

E-001217/2026
Απάντηση του (Επιτρόπου)κ. Várhelyi εξ ονόματος της Ευρωπαϊκής Επιτροπής
(27.5.2026)

 Η ΕΕ συγχρηματοδοτεί κτηνιατρικά μέτρα έκτακτης ανάγκης στο πλαίσιο του προγράμματος για την ενιαία αγορά[1] για νόσους όπως ο αφθώδης πυρετός (FMD). Αυτά περιλαμβάνουν επιλέξιμες δαπάνες που σχετίζονται με την αποζημίωση των ιδιοκτητών για τη θανάτωση των ζώων τους σε πληγείσες εκμεταλλεύσεις και τον καθαρισμό και την απολύμανση των πληγεισών εγκαταστάσεων[2]. Η Επιτροπή είναι έτοιμη να ενεργοποιήσει αμέσως την τράπεζα αντιγόνων της ΕΕ για τον αφθώδη πυρετό και να αποστείλει δόσεις εμβολίων στην Ελλάδα μόλις ζητηθεί από τις ελληνικές αρμόδιες αρχές για την έναρξη επείγοντος εμβολιασμού.

 Κατόπιν αιτήματος του ενδιαφερόμενου κράτους μέλους, η Επιτροπή μπορεί να θεσπίσει έκτακτα μέτρα στήριξης για τις απώλειες της αγοράς που συνδέονται με τους περιορισμούς που επιβάλλονται για τον περιορισμό της εξάπλωσης της νόσου. Επιπλέον, στο πλαίσιο του κανονισμού για τα στρατηγικά σχέδια της κοινής γεωργικής πολιτικής[3], τα κράτη μέλη μπορούν να στηρίζουν επενδύσεις για την αποκατάσταση του γεωργικού παραγωγικού δυναμικού μετά από επιδημικές εξάρσεις ζωονόσων και μπορούν να τροποποιήσουν τα σχέδιά τους ώστε να θεσπίσουν ενισχύσεις για την αντιμετώπιση κρίσεων για τους γεωργούς που πλήττονται από ζωονόσους.

 Το νομικό πλαίσιο της ΕΕ, και ιδίως ο κανονισμός (ΕΕ) 2016/429[4] και οι κατ’ εξουσιοδότηση κανονισμοί (ΕΕ) 2020/687[5] και 2020/689[6] της Επιτροπής, προβλέπει τη λήψη εναρμονισμένων μέτρων για την ταχεία εξάλειψη νόσων κατηγορίας Α, όπως ο αφθώδης πυρετός, σε συνδυασμό με διαδικασίες θανάτωσης και, κατά περίπτωση, τη χρήση εμβολιασμού[7]. Οι περιορισμοί στις μετακινήσεις για τη Λέσβο θεσπίστηκαν αμέσως[8] μετά την επιβεβαίωση της εστίας αφθώδους πυρετού.

[1] Κανονισμός (ΕΕ) 2021/690 (ΕΕ L 153, σ. 1, ELI: http://data.europa.eu/eli/reg/2021/690/oj).
[2] https://food.ec.europa.eu/document/download/c1ed1748-1b55-4e7b-add0-b7eb41c65a3e_en?filename=cff_animal_emergency-measures_ah-ms-guidelines.pdf.
[3] Κανονισμός (ΕΕ) 2021/2115 (ΕΕ L 435 της 6.12.2021, σ. 1, ELI: http://data.europa.eu/eli/reg/2021/2115/oj).

[4] Κανονισμός (ΕΕ) 2016/429 (ΕΕ L 84 της 31.3.2016, σ. 1, ELI: http://data.europa.eu/eli/reg/2016/429/oj).
[5] Κατ’ εξουσιοδότηση κανονισμός (ΕΕ) 2020/687 της Επιτροπής (ΕΕ L 174 της 3.6.2020, σ. 64, ELI: http://data.europa.eu/eli/reg_del/2020/687/oj).
[6] Κατ’ εξουσιοδότηση κανονισμός (ΕΕ) 2020/689 της Επιτροπής (ΕΕ L 174 της 3.6.2020, σ. 211, ELI: http://data.europa.eu/eli/reg_del/2020/689/oj).
[7] https://food.ec.europa.eu/animals/animal-diseases/diseases-and-control-measures/foot-and-mouth-disease_en?prefLang=el.
[8] Εκτελεστική απόφαση (ΕΕ) 2026/732 της Επιτροπής (ΕΕ L, 2026/732, 24.3.2026, ELI:»

· Το Υ.Π.Α.Α.Τ. σε έγγραφο (δίχως ημερομηνία)[footnoteRef:9], το οποίο έχει δημοσιεύσει στον επίσημο ιστότοπό του, αναφέρει τα ακόλουθα: [9:  Ο αφθώδης πυρετός (Foot-and-Mouth Disease, FMD), Υ.Π.Α.Α.Τ., διαθέσιμο στο https://www.minagric.gov.gr/images/stories/docs/agrotis/booeidi/2020/enhmerotiko_piretos231225.pdf, πρόσβαση στις 01/06/2026] 

«Η Ευρωπαϊκή Επιτροπή παρέχει υποστήριξη στα κράτη μέλη που πλήττονται από από τον αφθώδη πυρετό. Με την επιβεβαίωση της νόσου, μπορεί να ενεργοποιηθεί άμεσα η Ενωσιακή Κτηνιατρική Ομάδα Έκτακτης Ανάγκης (EU Veterinary Emergency Team – EUVET), αποτελούμενη από εμπειρογνώμονες υγείας των ζώων, με σκοπό την υποστήριξη και την παροχή συμβουλών στις εθνικές αρμόδιες αρχές. 
Η Ευρωπαϊκή Ένωση διαθέτει επίσης συμπληρωματικά εργαλεία υποστήριξης για την αντιμετώπιση επιζωοτιών, μεταξύ των οποίων περιλαμβάνονται: 
• μία από τις μεγαλύτερες τράπεζες αντιγόνων αφθώδους πυρετού παγκοσμίως, για χρήση σε περιπτώσεις επείγοντος κατασταλτικού εμβολιασμού, 
• ένα εκτεταμένο δίκτυο εργαστηρίων, υπό τον συντονισμό του Ενωσιακού 
Εργαστηρίου Αναφοράς. Σημειώνεται ότι τα διαθέσιμα εμβόλια έχουν τη δυνατότητα διαχωρισμού εμβολιακών έναντι αντισωμάτων που προκαλούνται από φυσική μόλυνση (ορολογική μέθοδος DIVA ELISA). 
• συστήματα κοινοποίησης νοσημάτων, για την άμεση επικοινωνία και ανταλλαγή πληροφοριών μεταξύ των κρατών μελών, 
• καθώς και ένα ολοκληρωμένο πλαίσιο διαχείρισης κρίσεων. 

...
Το κράτος μέλος μπορεί να υποβάλει αίτημα αποζημίωσης στην Ευρωπαϊκή Επιτροπή, η οποία, κατόπιν αξιολόγησης, δύναται να καλύψει μέρος των επιλέξιμων δαπανών από τον ενωσιακό προϋπολογισμό. Οι δαπάνες αυτές περιλαμβάνουν, μεταξύ άλλων, την αξία των θανατωθέντων ζώων, καθώς και λοιπά επιλέξιμα κόστη, όπως δαπάνες καθαρισμού και απολύμανσης, εργαστηριακών εξετάσεων κ.ά. Το υπόλοιπο ποσό της αποζημίωσης καλύπτεται από τον εθνικό προϋπολογισμό του οικείου κράτους μέλους».

· Εν προκειμένω, ερωτάσθε, και αιτούμαστε μια πλήρη, επίσημη και με εμπεριστατωμένη αιτιολογία απάντηση, αιτηθήκατε άμεσα ήδη από το Μάϊο του 2025 τη συνδρομή της Ε.Ε. για τη συγχρηματοδότηση κτηνιατρικών μέτρων έκτακτης ανάγκης στο πλαίσιο του προγράμματος για νόσους όπως ο αφθώδης πυρετός (FMD) ή όχι; και αν όχι, πότε υποβάλατε το σχετικό αίτημα στις αρμόδιες υπηρεσίες της Ε.Ε.;
- Απευθυνθήκατε στην Ευρωπαϊκή Επιτροπή για τον έλεγχο της Νόσου του Αφθώδους Πυρετού {The European Commission for the Control of Foot-and-Mouth Disease (EuFMD)}, η οποία μάλιστα, στην επίσημη ιστοσελίδα της, αναφέρεται σε συγκεκριμένη εργαλειοθήκη μέτρων, τόσο για την πρόληψη, όσο και για τις καταστάσεις έκτακτης ανάγκης (βλ. Σελ. 4 ανωτέρω); 
-Φροντίσατε, ώστε να εφαρμόσετε στο ακέραιο την εργαλειοθήκη μέτρων της εξειδικευμένης ως άνω Επιτροπής εμπειρογνωμόνων της Ε.Ε., ώστε να προλάβετε αρχικά την εμφάνιση και στη συνέχεια να περιορίσετε την εξάπλωση της νόσου στη Λέσβο; 
- Για ποιους λόγους δεν προβήκατε σε έγκαιρα μέτρα για την κατάλληλη ενημέρωση των ενδιαφερόμενων κτηνοτρόφων και σχετιζόμενων με την κτηνοτροφία επαγγελματιών (ζωοτροφές, μεταφορείς, σφαγείς) και την παροχή χρηματοδότησης για την κατάλληλη περίφραξη και απολύμανση των κτηνοτροφικών εγκαταστάσεων του νησιού, καθώς και τα επιστημονικά και τα οικονομικά μέσα ήταν στη διάθεσή σας, όπως αποδεικνύεται;
- Αντιλαμβάνεστε, ότι πέρα από την οικονομική καταστροφή των κτηνοτρόφων του νησιού και των σχετιζόμενων με την κτηνοτροφία επαγγελματιών, επιβαρύνετε με τις πράξεις και κυρίως τις παραλείψεις σας τόσο τον εθνικό, όσο και τον κοινοτικό προϋπολογισμό, δεδομένου, ότι οι αποζημιώσεις, οι οποίες θα πρέπει να καταβληθούν στους πληγέντες και πληττόμενους κτηνοτρόφους και επιχειρήσεις, θα μπορούσαν να είχαν αποφευχθεί ή να είχαν σημαντικά περιοριστεί;


Η δήθεν εντατικοποίηση των ελέγχων από την υποστελεχωμένη Κτηνιατρική Υπηρεσία της Περιφέρειας
Όπως πληροφορούμαστε από το παραπάνω άρθρο του κ. Μανάβη: «Η Κτηνιατρική Υπηρεσία της Περιφέρειας Βορείου Αιγαίου πραγματοποιούσε ελέγχους από τον Αύγουστο του 2025 για τη νόσο στο νησί, αλλά δεν κατάφερε να την εντοπίσει».
Πώς όμως να την εντοπίσει και με ποιο στελεχιακό δυναμικό;
· Στις 26/05/2025, σχεδόν άμεσα μετά την ανακοίνωση μέτρων από την Π.Ε. Β.Αιγαίου, ο βουλευτής Λέσβου του Π.Α.Σ.Ο.Κ.-Κινήματος Αλλαγής, κ. Δουδωνής κατέθεσε τη με αριθμό 5661/26/05/2025 κοινοβουλευτική ερώτηση προς τους Υπουργούς Αγροτικής Ανάπτυξης και Τροφίμων και Εσωτερικών με Θέμα: «Ανάγκη λήψης μέτρων προστασίας από ασθένειες ζώων σε Λέσβο και Λήμνο - ελλείψεις κτηνιάτρων και κίνδυνοι για τη δημόσια υγεία και την κτηνοτροφική παραγωγή»[footnoteRef:10]  με το ακόλουθο περιεχόμενο: [10:    Η με αριθμό 5661/26/05/2025 κοινοβουλευτική ερώτηση προς τους Υπουργούς Αγροτικής Ανάπτυξης και Τροφίμων και Εσωτερικών του βουλευτή Λέσβου του Π.Α.Σ.Ο.Κ.-Κινήματος Αλλαγής, κ. Δουδωνής, διαθέσιμη στο https://www.hellenicparliament.gr/UserFiles/c0d5184d-7550-4265-8e0b-078e1bc7375a/12947523.pdf, προσβαση στις 01/06/2026] 

«Σύμφωνα με δημοσιεύματα του τύπου, αυτή τη στιγμή υπάρχουν μόλις 6 κτηνίατροι για να καλύψουν τη Λέσβο και τη Λήμνο στις οποίες βρίσκονται  400.000 αιγοπρόβατα. 
Οι κτηνίατροι είναι, μεταξύ άλλων, επιφορτισμένοι με την εφαρμογή μέτρων για την καταπολέμηση ασθενειών στα ζώα, τον έλεγχο σφαγίων, τους αστικτηνιατρικούς ελέγχους σε κάθε μορφής επιχείρηση που διαχειρίζεται τρόφιμα, την αδειοδότηση γαλακτοκομικών και τυροκομικών εγκαταστάσεων. 
Επιπλέον, είναι εντελώς ακατανόητο το γεγονός ότι η Κτηνιατρική Υπηρεσία της Λήμνου δεν έχει στελεχωθεί εδώ και μήνες, με αποτέλεσμα οι κτηνίατροι της Λέσβου και άλλων νησιών του Βορείου Αιγαίου να αναγκάζονται να μετακινούνται για να καλύπτουν τις ελλείψεις αυτές. Η κατάσταση αυτή έχει προκαλέσει ανησυχία στους τοπικούς κτηνοτρόφους. 
Ερωτώνται οι κ.κ. Υπουργοί: 
1. Ποια άμεσα μέτρα προτίθεται να λάβει η Κυβέρνηση για την ενίσχυση των κτηνιατρικών υπηρεσιών στη Λέσβο και στη Λήμνο, όπου υπάρχει παντελής έλλειψη κτηνιάτρων του Δημοσίου;  
2. Ποια είναι τα μακροπρόθεσμα σχέδια της Κυβέρνησης για την ενίσχυση των κτηνιατρικών υπηρεσιών σε νησιωτικές και απομακρυσμένες περιοχές, όπως η Λέσβος και η Λήμνος με την παροχή κινήτρων σε κτηνιάτρους;»
Στην ερώτηση αυτή, με το με αρ. πρωτ.: 158443/13-06-2025 έγγραφό του, ο τότε υπουργός  Αγροτικής Ανάπτυξης και Τροφίμων, κ. Τσιάρας, απάντησε τα εξής: «Όσον αφορά στις προσλήψεις κτηνιάτρων, στην Περιφερειακή Ενότητα Λήμνου και στην Περιφερειακή Ενότητα Λέσβου, σημειώνεται ότι το Υπουργείο Αγροτικής Ανάπτυξης και Τροφίμων (ΥΠΑΑΤ) δεν είναι αρμόδιο για τη στελέχωση των Υπηρεσιών των Περιφερειών καθόσον δεν ανήκουν οργανικά σε αυτό. Επιπροσθέτως, Κτηνιατρικές Υπηρεσίες του ΥΠΑΑΤ δεν υφίστανται στις συγκεκριμένες Περιφερειακές Ενότητες»[footnoteRef:11]. [11:  Η με αρ. πρωτ.: 158443/13-06-2025 απάντηση του υπουργού Αγροτικής Ανάπτυξης και Τροφίμων, κ. Τσιάρα, διαθέσιμη στο https://www.hellenicparliament.gr/UserFiles/67715b2c-ec81-4f0c-ad6a-476a34d732bd/12968863.pdf, πρόσβαση στις 01/06/2026] 

Η δε υφυπουργός Εσωτερικών κα. Χαραλαμπόγιαννη απάντησε μεταξύ άλλων τα εξής με το με αριθ. πρωτ.:  38081/10-07-2025 έγγραφη απάντησή της[footnoteRef:12] , «...Από τις ανωτέρω εγκριθείσες προσλήψεις οι διακόσιες ενενήντα μία (291) θέσεις αφορούν στη στελέχωση των Περιφερειών οι οποίες ανά περιφέρεια αναλύονται ως ακολούθως: είκοσι πέντε (25) θέσεις για την Περιφέρεια Ανατολικής Μακεδονίας Θράκης, είκοσι εννέα (29) θέσεις για την Περιφέρεια Αττικής, επτά (7) θέσεις για την Περιφέρεια Βορείου Αιγαίου, δεκαπέντε (15) θέσεις για την Περιφέρεια Δυτικής Ελλάδας, είκοσι εννέα (29) θέσεις για την Περιφέρεια Δυτικής Μακεδονίας, δεκαέξι (16) θέσεις για την Περιφέρεια Ηπείρου, είκοσι εννέα (29) θέσεις για την Περιφέρεια Θεσσαλίας, έντεκα (11) θέσεις για την Περιφέρεια Ιονίων Νήσων, πενήντα οκτώ (58) θέσεις για την Περιφέρεια Κεντρικής Μακεδονίας, δεκαεπτά (17) θέσεις για την Περιφέρεια Κρήτης, δεκατέσσερις (14) θέσεις για την Περιφέρεια Νοτίου Αιγαίου, είκοσι τρεις (23) θέσεις για την Περιφέρεια Πελοποννήσου και δεκαοκτώ (18) θέσεις για την Περιφέρεια Στερεάς Ελλάδας. [12:  Η με αριθ. πρωτ.:  38081/10-07-2025 έγγραφη απάντησή της υφυπουργού Εσωτερικών κα. Χαραλαμπόγιαννη , διαθέσιμη στο https://www.hellenicparliament.gr/UserFiles/67715b2c-ec81-4f0c-ad6a-476a34d732bd/13002374.pdf, πρόσβαση στις 01/06/2026] 

Ειδικότερα, σας ενημερώνουμε ότι στο πλαίσιο των ΕΠΠ των ετών 2021-2025, κατά τους οποίους ο φορέας είχε την δυνατότητα επιλογής οργανικής μονάδας για κάθε αίτημα πρόσληψης που υπέβαλε, η Περιφέρεια Βορείου Αιγαίου δεν υπέβαλε αιτήματα πρόσληψης μόνιμων κτηνιάτρων  για τις υπηρεσίες κτηνιατρικής των ΠΕ Λήμνου και Λέσβου. Επισημαίνεται ότι στον ΕΠΠ έτους 2020, κατά τον οποίο ο φορέας δεν είχε τη δυνατότητα σύνδεσης των αιτημάτων πρόσληψης με συγκεκριμένες οργανικές μονάδες, η Περιφέρεια Βορείου Αιγαίου αιτήθηκε την πρόσληψη δέκα (10) κτηνιάτρων και εγκρίθηκε η πρόσληψη επτά (7) εξ αυτών (ποσοστό ικανοποίησης επί των αιτημάτων 70%)..».
· Από τα ανωτέρω δε προκύπτει, ότι ήδη τουλάχιστον από το Μάϊο του 2025, αποδεδειγμένα πλέον, γνωρίζατε για τον κίνδυνο μετάδοσης του ιού του αφθώδους πυρετού των αιγοπροβάτων στο νησί της Λέσβου, ενώ δε σύμφωνα με τους κανόνες της χρηστής διοίκησης και της επιστημονικής αρτιότητας, οφείλατε να γνωρίζετε ήδη και εκ των προτέρων και να έχετε εκτιμήσει τους σχετικούς κινδύνους, προτού και προκειμένου να λάβετε τα ενδεδειγμένα μέτρα.
· Ερωτάσθε λοιπόν, σε ποιες ενέργειες λοιπόν προχωρήσατε, προκειμένου να θωρακίσετε τους κτηνοτροφικούς πληθυσμούς του νησιού αλλά και να εξασφαλίσετε την ομαλή συνέχιση της κτηνοτροφικής και της σχετικής με την κτηνοτροφία οικονομικής ζωής του νησιού;

· Δεδομένου, ότι η Λέσβος αποτελεί τον τρίτο σε πληθυσμό αιγοπροβάτων νομό στη χώρα, θα πρέπει να απαντήσουν οι αρμόδιες αρχές για ποιους λόγους, αφενός η Περιφέρεια Βορείου Αιγαίου δεν υπέβαλε αιτήματα πρόσληψης μόνιμων κτηνιάτρων  για τις υπηρεσίες κτηνιατρικής των ΠΕ Λήμνου και Λέσβου στο πλαίσιο των ΕΠΠ των ετών 2021-2025 και αφετέρου, εάν οι αρμόδιες υπηρεσίες του ΥΠΑΑΤ και της Περιφέρειας ανέλαβαν εν ευθέτω και ευλόγω χρόνω και όχι εκ των υστέρων, έκτακτες ενέργειες, προκειμένου να θωρακίσουν επαρκώς στο πλαίσιο των υγειονομικών και κτηνιατρικών ελέγχων το νησί της Λέσβου και την Περιφέρεια Βορείου Αιγαίου στο σύνολό της καθώς ο κίνδυνος επιμόλυνσης του νησιού με τη νόσο του αφθώδους πυρετού από τα γειτονικά παράλια, ήταν και άμεσος και επικείμενος.

  
· Επίσης, οι αρμόδιες αρχές του ΥΠΑΑΤ και του υπουργείου Εσωτερικών καθώς και της Περιφέρειας Βορείου Αιγαίου, οφείλουν να μας ενημερώσουν για το πλάνο των επόμενων ετών, το οποίο έχουν καταρτίσει, και αν έχουν καταρτίσει κάποιο σχετικό πλάνο για την αντιμετώπιση του αφθώδους πυρετού αλλά και την ανάταξη των κοπαδιών της φυλής της Λέσβου, δεδομένου, ότι σύμφωνα με τις επιστημονικές προβλέψεις, η επιζωοτία του αφθώδους πυρετού θα παραμείνει στο νησί για τα επόμενα 2 χρόνια τουλάχιστον, ενώ οι πληθυσμοί επίσης των αιγοπροβάτων κινδυνεύουν και από άλλες επιμολύνσεις, όπως αυτή, της ευλογιάς των αιγοπροβάτων.

· Κατά την αξιολογική μας κρίση, αποδεικνύεται ότι είτε δεν είχατε σχέδιο για την πρόληψη και την κτηνιατρική και υγειονομική θωράκιση του νησιού -τα σχετικά για τις υγειονομικές ταφές και την απόρριψη νωπού γάλακτος και τις περιβαλλοντικές συνέπειες θα εκτεθούν σε επόμενο υπόμνημα- είτε το σχέδιο σας αυτό ήταν ατελές και ανεπαρκές.


· Το ίδιο ανεπαρκής ήταν και η αντιμετώπιση του αφθώδους πυρετού, αφότου επιβεβαιώθηκε το πρώτο κρούσμα, καθώς υιοθετήθηκε κατά την κρίση μας πάντα η λογική του «πονάει χέρι, κόβει κεφάλι», με ακραία μέτρα, τα οποία αντί να προτείνουν την ψύχραιμη και αποτελεσματική αντιμετώπιση του ιού, έσπειραν τον πανικό και την απόγνωση και στραγγάλισαν την κτηνοτροφική οικονομία του νησιού και περιήγαν σε οικονομική ασφυξία και απόγνωση τους παραγωγούς και τυροκόμους, ήδη δε οι αποζημιώσεις οι οποίες έχουν δοθεί, υπολείπονται σημαντικά την αναπλήρωση της απώλειας του ζωϊκού κεφαλαίου για όσους κτηνοτρόφους, σφαγιάστηκαν τα κοπάδια τους, αποτρέποντάς τους ουσιαστικά από την αναπλήρωση τους και την ανάταξη της κτηνοτροφικής τους δραστηριότητας. 

· Τα παραπάνω αδήριτα ερωτήματα προκύπτουν και από τα πορίσματα της αποστολής εμπειρογνωμόνων της Ε.Ε. στη Λέσβο για τη νόσο του αφθώδους πυρετού, (FMD Expert Mission to Lesvos-EU VET Initiative,24– 27 March 2026) η οποία δημοσιεύθηκε στις 22-23 Απριλίου του 2026 στην PAFF Committee , (Standing Committee on Plants, Animals, Food and Feed[footnoteRef:13], και σύμφωνα με την οποία, προκύπτουν τα ακόλουθα: [13:  FMD Expert Mission to Lesvos EU VET Initiative, 24– 27 March 2026, PAFF Committee, 22-23 April 2026, διαθέσιμη στο https://food.ec.europa.eu/document/download/ec7c4e16-7fce-4243-954b-55967783f5a3_en?filename=reg-com_ahw_202604224_pres-10.pdf, πρόσβαση στις 01/06/2026] 

στη σελίδα 7,
«...Η τρέχουσα στρατηγική παρακολούθησης: (περιλαμβάνει) κλινικές εξετάσεις και δειγματοληψία και δοκιμές (τόσο PCR όσο και NSP ELISA) σε 10% των ζώων σε όλα τα κοπάδια εντός της PZ (ζώνη προστασίας) και SZ (ζώνη επιτήρησης).
-όλη η εργασία για την επιτήρηση γίνεται από περιορισμένο αριθμό κτηνιατρικού προσωπικού.
• 12 κτηνίατροι (10 στην ζώνη προστασίας και 2 στη ζώνη επιτήρησης)...
στη σελίδα 9,
... Επιδημιολογικές παρατηρήσεις
• Η κατάλληλη επιδημιολογική έρευνα δεν ολοκληρώθηκε.
• Μέχρι στιγμής, τα κλινικά σημάδια της Αφθώδους Πυρετού των Βοοειδών (FMD) έχουν παρατηρηθεί μόνο στη φάρμα των βοοειδών που πρώτα επιβεβαιώθηκε ως θετική.
• Η κατάσταση σχετικά με τα πρόβατα και τις αίγες παραμένει ασαφής.
• Η μόλυνση έχει εξαπλωθεί υποκλινικά σε μικρά μηρυκαστικά και πολλά περισσότερα κοπάδια προβάτων και κατσικών μπορεί να έχουν επηρεαστεί.
• Κατά τη διάρκεια της επίσκεψής μας, η διαδικασία διαχείρισης της έξαρσης ήταν σε εξέλιξη σε βοοειδή που ανιχνεύθηκαν μόνο ως οροθετικά (έξαρση ADIS 13) και χωρίς να αναφερθούν κλινικά σημάδια.
• Περίπου 800 δείγματα συλλέχθηκαν στη Λέσβο και εξετάστηκαν αρνητικά για FMD στο πλαίσιο του προγράμματος TAD κατά τη διάρκεια του 2025 και Ιανουαρίου–Φεβρουαρίου 2026. Οι κλινικές εξετάσεις που έγιναν ως μέρος του προγράμματος δεν αποκάλυψαν σημάδια ενδεικτικά του FMD...
· Στη σελίδα 15,
Συμπεράσματα και συστάσεις (2)
Επικοινωνία κινδύνου, ευαισθητοποίηση και επιτήρηση 
 Συνιστάται η ανάπτυξη μιας στοχευμένης στρατηγικής επικοινωνίας για τα ενδιαφερόμενα μέρη, χρησιμοποιώντας διάφορα κανάλια επικοινωνίας.  Συνιστάται η ενίσχυση της ευαισθητοποίησης για την ΝΑΠ μεταξύ αγροτών, κτηνιάτρων και άλλων βασικών ενδιαφερόμενων μερών στον τομέα της κτηνοτροφίας. Οι προσπάθειες θα πρέπει να επικεντρωθούν στην ενίσχυση των πρακτικών βιοασφάλειας και στην προώθηση τόσο της παθητικής όσο και της ενεργητικής επιτήρησης, με έμφαση στην πρώιμη ανίχνευση. 
 Το μέγεθος της ζώνης επιτήρησης πρέπει να επανεξεταστεί και να επεκταθεί. 
 Πρέπει να διασφαλιστούν άμεσα ανθρώπινοι πόροι για τη σωστή υλοποίηση των δραστηριοτήτων επιτήρησης χωρίς καμία καθυστέρηση.(Με υπογράμμιση και στο επίσημο κείμενο)».
 Όλες οι εκμεταλλεύσεις εντός της ΖΠ και της ΖΕ πρέπει να ελεγχθούν για την απουσία της ΝΑΠ το συντομότερο δυνατό. Αυτό περιλαμβάνει τόσο κλινικές εξετάσεις όσο και τυχαία δειγματοληψία σύμφωνα με το κλειδί δειγματοληψίας 5% επίπτωσης και 95% εμπιστοσύνης (για ορολογική επιτήρηση σε επίπεδο εκμετάλλευσης, για PCR σε επίπεδο επιδημιολογικής μονάδας).
· Από το παραπάνω πόρισμα της Επιτροπής εμπειρογνωμόνων της Ε.Ε.,
επιρρωνύεται το παραπάνω συμπέρασμά μας, ότι στο νησί μας εξακολουθεί να υπάρχει και να επιχειρεί εξαιρετικά και απαράδεκτα περιορισμένος αριθμός κτηνιατρικού προσωπικού, με αποτέλεσμα ακόμη και σήμερα, που μιλάμε να μην έχει ολοκληρωθεί ο έλεγχος στο σύνολο των κτηνοτροφικών εκμεταλλεύσεων του νησιού με αποκλειστική αρμοδιότητα των υπηρεσιών σας.

· Ενδεικτικό μάλιστα της «επιχειρησιακής ετοιμότητας και ικανότητας» των αρμοδίων υπηρεσιών σας, είναι το γεγονός, ότι 2 μήνες και πλέον από την επιβεβαίωση του πρώτου κρούσματος στις 16/03/2026 στο νησί μας, ακόμη, δεν έχουν καταλήξει οι αρμόδιες υπηρεσίες, στο πως έφτασε η ζωονόσος του αφθώδους πυρετού στη Λέσβο και προσέβαλε τα αιγοπρόβατα και τα βοοειδή του νησιού.
-Εάν βέβαια, οι πιθανές πηγές εισόδου της ζωονόσου στο νησί είχαν αποκλειστεί με την απαρέγκλιτη και απόλυτη ακεραιότητα και συνέπεια τήρηση των εξαγγελθέντων από το Μάϊο του 2025 μέτρων βιοασφάλειας, θα μπορούσαμε να ορίσουμε και περιοριστικά τις πιθανές πηγές εισόδου της ζωονόσου στο νησί.
· Αντίθετα και βάσει όλων των παραπάνω, τα πράγματα δεν λειτούργησαν και εξακολουθούν να μην λειτουργούν, όπως πρέπει και οπως οφείλατε να διασφαλίσετε ότι λειτουργούν, με λογική συνέπεια, κανένας φορέας από εσάς, ούτε του υπουργείου, ούτε της τοπικής κτηνιατρικής υπηρεσίας να μπορεί να δώσει μια υπεύθυνη επιστημονική τεκμηρίωση για την εκκίνηση και τη διάδοση της ζωονόσου στο νησί και λογικό είναι να φέρετε δυνητικά, την αποκλειστική ευθύνη για τη διάδοση της ζωονόσου του αφθώδους πυρετού, όχι μόνο στο νησί μας αλλά και στα γειτονικά νησιά και στην ηπειρωτική Ελλάδα με την οποία συνδέεται μεταφορικά η Λέσβος. 
Απολύτως δικαιολογημένα συνεπώς, όπως προεξετέθη, θα θέλαμε να μας ενημερώσετε εγγράφως, με εμπεριστατωμένη και πλήρη αιτιολογία και επισήμως, στα πλαίσια ενός πρώτου απολογισμού και αξιολόγησης  των έργων και των παραλείψεών σας, που ευλόγως αναμένετε να έχετε κάνει μέχρι σήμερα, στα πλαίσια επίσης της ορθής, νόμιμης και εύρυθμης λειτουργίας σας, εάν κρίνετε ότι τηρήσατε πλήρως και επαρκώς τα προβλεπόμενα μέτρα βιοασφάλειας για να αποτρέψετε τη διάδοση της ζωονόσου του αφθώδους πυρετού στη Λέσβο και ποια μέτρα λάβατε όλο αυτό το διάστημα, που είχατε την χρονική άνεση, ώστε να προβλέψετε και να αποτρέψετε τη διάδοση της συγκεκριμένης ζωονόσου στο νησί μας.

Σχετικά με την εργαστηριακή διάγνωση, τη δειγματοληψία και την αποστολή δειγμάτων
Στο παραπάνω δημοσίευμα του κ. Μανάβη, αναφέρονται μεταξύ άλλων: «Την Κυριακή 15 Μαρτίου η Διεύθυνση Κτηνιατρικής του νησιού είναι βέβαιη πως έχει εντοπιστεί κρούσμα της νόσου, παρότι αυτό δεν έχει ακόμα επιβεβαιωθεί εργαστηριακά...Το εργαστήριο αναφοράς που έκανε έλεγχο στο πρώτο κρούσμα ανακοίνωσε πως η προσβολή των πρώτων βοοειδών είχε γίνει δύο μήνες νωρίτερα, στις 15 Ιανουαρίου».
· Αξίζει αρχικά να αναφερθεί, ότι το γεγονός ότι η ανακοίνωση του εργαστηρίου αναφοράς, ότι η προσβολή των πρώτων βοοειδών είχε γίνει δύο μήνες νωρίτερα, στις 15 Ιανουαρίου, ενώ το πρώτο κρούσμα επιβεβαιώθηκε στα μέσα Μαρτίου του 2026, φανερώνει κατά την κρίση μας, ότι οι έλεγχοι ήταν ελλιπείς και μη επαρκείς.
Σύμφωνα με το προαναφερθέν λεπτομερές και διαφωτιστικό με  Αριθ. Πρωτ: 1771/59511 και ημερομηνία έκδοσης 31/05/2017 έγγραφο της Γεν. ∆/νσης Βιώσιμης Ζωϊκής Παραγωγής & Κτηνιατρικής- Τμήμα Λοιμωδών και Παρασιτικών Νοσημάτων του Υ.Π.Α.Α.Τ. με θέμα:  «Αφθώδης Πυρετός»[footnoteRef:14] στις σελίδες 11 επ. αναφέρονται τα εξής: [14:  https://www.minagric.gr/images/stories/docs/agrotis/booeidi/Afthodis_Enimerotiko_Eggrafo.pdf] 

« Εργαστηριακή διάγνωση  
 Ανίχνευση αντισωμάτων στον ορό 
 
Η ανίχνευση αντισωμάτων κατά του FMDV πραγματοποιείται  με ορολογικές εξετάσεις. 
Η μέθοδος της Non Structural Protein Antibodies ELISA  (NSP-ELISA)  η οποία στοχεύει στις μη δομικές πρωτεΐνες του ιού, δεν μπορεί να διαχωρίσει τα αντισώματα που προέρχονται από τη νόσο από αυτά που παράγονται από το εμβόλιο. 
Η ανίχνευση των ειδικών αντισωμάτων που οδηγεί στο διαχωρισμό εμβολιακών και μη- αντισωμάτων καθώς και η ταυτοποίηση του οροτύπου γίνεται : 
α)  σε ζεύγη ορών  με τη μέθοδο της οροεξουδετέρωσης  β) µε την µέθοδο penside lateral flow device (LFD) που είναι "τύπου elisa"  γ) με τη μέθοδο της  Structural Protein antibodies ELISA (SP-ELISA)  που στοχεύει στις δομικές πρωτεΐνες του ιού Solid phase competition ELISA (SPCE) και Liquid Phase Blocking ELISA (LPBE).  
Η ανίχνευση των αντισωμάτων καθορίζει την παρουσία ή απουσία της μόλυνσης από τον ιό και την έκτασή της στον πληθυσμό. Η ELISA έχει αντικαταστήσει σε μεγάλο βαθμό την δοκιμή της οροεξουδετέρωσης.

Ανίχνευση αντιγόνου σε παθολογικά υλικά  
 Η ανίχνευση του αντιγόνου του FMDV και η ταυτοποίηση του ορότυπου πραγματοποιείται  με τις ανοσολογικές μεθόδους  : α) Lateral flow device test (LFD), β) Compliment fixation test (CFT) και γ) indirect sandwich ELISA, η οποία παρέχει τη δυνατότητα τόσο για άμεση ανίχνευση ιϊκού αντιγόνου σε παθολογικό υλικό (πλήρες αίμα, ρινικό ή φαρυγγικό έκκριμα, άφθες, υγρό φυσαλίδων, βλεννογόνος κ.α.) όσο και για ταυτοποίηση του ορότυπου. Έχει αυξημένη ευαισθησία και ειδικότητα και τα αποτελέσματα δίνονται μετά από 3 ώρες. Υπάρχει διαθέσιμο kit στο εμπόριο για την χρήση 
του στο πεδίο. 

Ανίχνευση νουκλεοτιδίου του ιού
Για την ανίχνευση του γενετικού υλικού του ιού σε παθολογικά υλικά χρησιμοποιείται η μοριακή μέθοδος της Αλυσιδωτής Αντίδρασης της Πολυμεράσης (Polymerase Chain Reaction, PCR) 
[1]. Παρουσιάζει τη μεγαλύτερη εξειδίκευση και γίνεται είτε σε Gel με την συμβατική PCR (Conventional PCR), είτε σε πραγματικό χρόνο με την Real-Time PCR . 

Απομόνωση του ιού
Η απομόνωση του ιού σε κυτταροκαλλιέργειες ολοκληρώνει τη διάγνωση και συμβάλλει στην περαιτέρω διερεύνηση.     
Στις εκτροφές 
Στις χώρες όπου ενδημεί το νόσημα, εφαρμόζονται επιβεβαιωτικές τεχνικές απευθείας στην εκτροφή όπως :  α)Portable PCR, για μοριακή διάγνωση β)Rapid Snap test, για ορολογική διάγνωση.

10. Δειγματοληψία 
Η καταλληλότητα και η ποιότητα του δείγματος  είναι καθοριστικές για την εργαστηριακή διάγνωση. Για τις εργαστηριακές αναλύσεις συλλέγονται συνήθως:  αίμα με και χωρίς αντιπηκτικό,  υγρό των φυσαλίδων, επιθήλιο από πρόσφατες αλλοιώσεις, στοματοφαρυγγικό υγρό. 
Η μεγαλύτερη εναπόθεση ιϊκού φορτίου παρατηρείται στο υγρό των φυσαλίδων ή στο επιθήλιο από πρόσφατες αλλοιώσεις.  
Το  μέγεθος του δείγματος υγρού από φυσαλίδες που συνιστάται να συλλέγεται είναι περίπου 2 cm2. 
Η συλλογή του υγρού γίνεται με λεπτή βελόνα. Ο επιθηλιακός ιστός από πρόσφατες αλλοιώσεις αφαιρείται κατά την εξέταση του ζώου με τη χρήση γάζας ή λαβίδας.  Η διάκριση μεταξύ ινώδους ιστού  και επιθηλίου πολλές φορές καθίσταται δύσκολη. Για το λόγο αυτό πρέπει να ελέγχεται η υφή του δείγματος πριν αποσταλλεί. Ο ινώδης ιστός είναι πιο εύθραυστος από τον επιθηλιακό ιστό και δεν περιέχει ιό. Ο ιός μπορεί να απομονωθεί από το αίμα.  
Στην περίπτωση της μυοκαρδίτιδας, ο ιός μπορεί να απομονωθεί από τον μολυσμένο καρδιακό μυ.  
(στη συνέχεια ακολουθούν λεπτομερείς και αναλυτικές πληροφορίες)

Αποστολή δειγμάτων
Πριν τη συλλογή δειγμάτων πρέπει να ενημερώνονται οι αρμόδιες Κτηνιατρικές Αρχές (τοπικές αρχές- Κεντρική Υπηρεσία- Αρμόδιο Εργαστήριο) και τα δείγματα να συλλέγονται βάσει των κανονισμών δειγματοληψίας για τα λοιμώδη μεταδοτικά νοσήματα, για αποφυγή διασποράς του ιού. 
Τα δείγματα να αποστέλλονται στη Διεύθυνση Κτηνιατρικού Κέντρου Αθηνών, Τμήμα Μοριακής Διαγνωστικής, Αφθώδη Πυρετού, Ιολογικών, Ρικετσιανών και Εξωτικών Νοσημάτων, Εργαστήριο Αφθώδους Πυρετού. 
Δείγματα πρέπει να λαμβάνονται από 2-5 διαφορετικά ζώα. 
Συλλέγεται: 
1) Οφθαλμικό, ρινικό ή/και στοματικό έκκριμα 
2) Ιστοί από τις αλλοιώσεις (υγρό από φυσαλίδες, Βλεννογόνος) 
Ολικό αίμα με αντιπηκτικό (σε ηπαρίνη ή EDTA) και χωρίς αντιπηκτικό. Για ορολογικές εξετάσεις  αποστέλλονται φιαλίδια χωρίς αντιπηκτικό, ενώ για μοριακές με αντιπηκτικό. 
3) Από νεκρά ζώα εξετάζονται όργανα και τμήματα αυτών: λεμφαδένες (ιδιαίτερα οι μεσεντέριοι και βρογχικοί λεμφαδένες), πνεύμονες, σπλήνας και καρδιακό μυ. Τα δείγματα των οργάνων που προορίζονται για ιστοπαθολογικό έλεγχο τοποθετούνται σε διάλυμα φορμαλίνης».


· Σύμφωνα με τα πορίσματα της αποστολής εμπειρογνωμόνων της Ε.Ε. στη Λέσβο για τη νόσο του αφθώδους πυρετού (FMD Expert Mission to Lesvos-EU VET Initiative,24– 27 March 2026) η οποία δημοσιεύθηκε στις 22-23 Απριλίου του 2026 στην PAFF Committee , (Standing Committee on Plants, Animals, Food and Feed (PAFF Committee[footnoteRef:15]), η οποία και αναφέρθηκε και ανωτέρω, προκύπτουν τα ακόλουθα για το Εθνικό εργαστήριο Αναφοράς για την Αφθώδη Πυρετό (FMD) : [15:  FMD Expert Mission to Lesvos EU VET Initiative, 24– 27 March 2026, PAFF Committee, 22-23 April 2026, διαθέσιμη στο https://food.ec.europa.eu/document/download/ec7c4e16-7fce-4243-954b-55967783f5a3_en?filename=reg-com_ahw_202604224_pres-10.pdf, πρόσβαση στις 01/06/2026] 

«Στη σελίδα 13,
Εθνικό εργαστήριο Αναφοράς για την Αφθώδη Πυρετό (FMD)
• Το Εθνικό Αναφορικό Εργαστήριο (NRL) στην Αθήνα εκτελεί όλες τις αναλύσεις με αξιοπιστία και στελεχώνεται από αφοσιωμένο προσωπικό.
• Καθημερινά εξετάζονται περίπου 300 δείγματα σε ορολογικό επίπεδο, με παρόμοιο αριθμό να υποβάλλεται καθημερινά σε ανάλυση PCR για τον FMD.
• Ωστόσο, αυτή η ικανότητα PCR μπορεί να επιβαρυνθεί ή να καθυστερήσει όταν η επείγουσα ανάλυση για άλλες ασθένειες (όπως η SGP) έχει προτεραιότητα.
• Η συντονισμένη και συνεργατική δράση με το EURL θα πρέπει να συνεχιστεί, συμπεριλαμβανομένης της τακτικής αποστολής δειγμάτων από σχετικές εστίες.
• Για τη βελτίωση της κατανόησης της επιδημιολογικής κατάστασης και των οδών μετάδοσης, επιπρόσθετα δείγματα—κυρίως από πρόβατα και αίγες, καθώς και από βοοειδή με υψηλή PCR θετικότητα—θα πρέπει να αποστέλλονται στο EURL…
Στη σελίδα 15,
Συμπεράσματα και συστάσεις (2)
 Επικοινωνία κινδύνου, ευαισθητοποίηση και επιτήρηση 
... Όλες οι εκμεταλλεύσεις εντός της ΖΠ και της ΖΕ πρέπει να ελεγχθούν για την απουσία της ΝΑΠ το συντομότερο δυνατό. Αυτό περιλαμβάνει τόσο κλινικές εξετάσεις όσο και τυχαία δειγματοληψία σύμφωνα με το κλειδί δειγματοληψίας 5% επίπτωσης και 95% εμπιστοσύνης (για ορολογική επιτήρηση σε επίπεδο εκμετάλλευσης, για PCR σε επίπεδο επιδημιολογικής μονάδας)...

...Στη σελίδα 17,
Συμπεράσματα και συστάσεις (4)
Διαγνωστικό εργαστήριο
 Η ικανότητα δοκιμών του Εθνικού Εργαστηρίου Αναφοράς (NRL) για την ΝΑΠ θα πρέπει να αυξηθεί επειγόντως. (!!!)
 Ο συντονισμός και η συνεργασία με το Ευρωπαϊκό Εργαστήριο Αναφοράς (EURL) θα πρέπει να συνεχιστεί. Θετικά δείγματα θα πρέπει να αποστέλλονται στο EURL για την ΓΑΥ για επιβεβαιωτικές δοκιμές και χαρακτηρισμό του ιού».

· Δεδομένων των παραπάνω διαπιστώσεων και της κατάστασης επείγουσας ανάγκης αντιμετώπισης, του αφθώδους πυρετού, η οποία μάλιστα επισημαίνεται και από τα επίσημα πορίσματα της EUVET,  θα επιθυμούσαμε αρχικά να μας ενημερώσετε, σε ποιες ενέργειες έχετε προχωρήσει για τη στελεχιακή ενίσχυση και την ενίσχυση της ικανότητας δοκιμών του Εθνικού Εργαστηρίου Αναφοράς (NRL) για την ΝΑΠ (νόσο αφθώδους πυρετού, ΝΑΠ εφεξής), από το χρόνο κοινοποίησης των πορισμάτων της EUVET, μέχρι και σήμερα, παρελθόντος ενός μηνός και πλέον.

· Επίσης, και ήδη δεδομένης της επιζωοτίας της ευλογιάς στην ηπειρωτική χώρα αλλά και τον ενεστώτα και επείγοντα κίνδυνο, ήδη από το Μάϊο του 2025, κίνδυνο εξάπλωσης της ΝΑΠ από τα γειτονικά παράλια, θα επιθυμούσαμε να μας ενημερώσετε επισήμως και εμπεριστατωμένως, γιατί δεν ενεργήσατε, ώστε να ενισχύσετε εκ των προτέρων τις επιχειρησιακές δυνατότητες του Εθνικού εργαστηρίου Αναφοράς για τη ΝΑΠ και τις άλλες ζωονόσους;


· Παράλληλα, θα σας ζητούσαμε να μας αιτιολόγησετε πλήρως και επισήμως,  για ποιους λόγους,  δεδομένου του επιχειρησιακού πεπερασμένου του Εθνικού Εργαστηρίου Αναφοράς και της έκτακτης ανάγκης διάγνωσης και αντιμετώπισης της ΝΑΠ,  δεν αναθέτετε σε εξίσου έγκυρα δημόσια ή ιδιωτικά εργαστήρια, που θα μπορούσαν να επιλεγούν σε συνεργασία με το Εθνικό εργαστήριο Αναφοράς για την Αφθώδη Πυρετό τον έλεγχο των ορολογικών δειγμάτων, προκειμένου οι έλεγχοι να πραγματοποιούνται ταχύτερα και αποτελεσματικότερα, με εξίσου διαφανή τρόπο και να τηρούνται με απόλυτη ακεραιότητα τα οριζόμενα πρωτόκολλα δειγματολοψίας και ελέγχου των δειγμάτων, καθόσον σε ένα αρκετά επιβαρυμένο με όγκο εργασίας εργαστήριο, αυξάνεται αναπόφευκτα και ο χρόνος επεξεργασίας των δειγμάτων, αλλά και το περιθώριο λάθους. 
Η δε παρατηρούμενη έως τώρα χρονοτριβή στη διαμόρφωση μιας πλήρους επιδημιολογικής εικόνας για τη ΝΑΠ στο σύνολο της Λέσβου, οφείλεται κατά τη κρίση μας, αφενός στην έλλειψη οφειλόμενης πρόβλεψης και πρόνοιας για τη στελέχωση των κτηνιατρικών και ελεγκτικών υπηρεσίων, αφετέρου δε, στην υπερβολική επιβάρυνση με όγκο εργασιών του  Εθνικού εργαστηρίου Αναφοράς για τη ΝΑΠ και τη μη ανεύρεση έγκυρων δημόσιων ή ιδιωτικών εργαστηρίων ελέγχου για την ταχύτερη και αποτελεσματικότερη εφαρμογή των ελέγχων.

· Επιπλέον δε, θα σας ζητούσαμε να μας αιτιολόγησετε πλήρως και επισήμως για ποιους λόγους, δεν επιτρέπετε στους κτηνοτρόφους, να λάβουν κατά τη στιγμή της δειγματοληψίας και οι ίδιοι δείγμα αίματος και να το αποστείλουν σε εξίσου έγκυρα εργαστήρια, δημόσια ή ιδιωτικά τα οποία εσείς θα ορίσετε, προκειμένου να τηρείται η απόλυτη διαφάνεια αλλά και η ταχύτητα ως προς τον εργαστηριακό έλεγχο των δειγμάτων, καταπατώντας βάναυσα το δικαίωμα στην προστασία της περιουσίας τους, όπως αυτό προστατεύεται στο άρθρο 1 του πρώτου Πρόσθετου Πρωτοκόλλου της ΕΣΔΑ, «κάθε φυσικό ή νομικό πρόσωπο δικαιούται σεβασμού της περιουσίας του» αλλά και στο άρθρο 17 του Συντάγματος.  
        
Σχετικά με τα μέτρα που ελήφθησαν μετά την επιβεβαίωση του πρώτου κρούσματος του αφθώδους πυρετού στη Λέσβο

Σημειωτέον δε, ότι μέχρι την εμφάνιση της ζωονόσου του αφθώδους πυρετού στην Ελληνική επικράτεια, η χώρα μας, διατηρούσε το καθεστώς «ελεύθερης από αφθώδη πυρετό χωρίς εμβολιασμό».  

· Στις 19/03/2026, η Γενική Διεύθυνση της Κτηνιατρικής Υπηρεσίας του υπουργείου σας , εξέδωσε τη με αρ. πρωτ. 71292 Εγκύκλιό της[footnoteRef:16], η οποία προβλέπει τα ακόλουθα: [16:  Η με αρ. πρωτ. 71292/19/03/2026 Εγκύκλιος της Γενικής Διεύθυνσης της Κτηνιατρικής Υπηρεσίας του ΥΠΑΑΤ, διαθέσιμη στο https://www.minagric.gr/images/stories/docs/agrotis/booeidi/2020/eggrafo71292_190326.pdf, πρόσβαση στις 01/06/2026] 

«Κατόπιν επιβεβαίωσης εστίας Αφθώδους Πυρετού σε εκμετάλλευση βοοειδών στον Δήμο Δυτικής Λέσβου, της Περιφερειακής Ενότητας Λέσβου, της Περιφέρειας Βορείου Αιγαίου τίθενται σε ισχύ τα ακόλουθα:
Α. ΕΛΕΓΧΟΙ ΕΚΜΕΤΑΛΛΕΥΣΕΩΝ ΣΤΙΣ  ΖΩΝΕΣ ΠΡΟΣΤΑΣΙΑΣ ΚΑΙ ΕΠΙΤΗΡΗΣΗΣ
Στις Ζώνες Προστασίας (3km) και Επιτήρησης (10km) πραγματοποιούνται το συντομότερο δυνατό επισκέψεις στο σύνολο των εκμεταλλεύσεων, με προτεραιότητα σε αυτές που βρίσκονται στη Ζώνη Προστασίας, κατά τις οποίες διενεργούνται:
α)  απογραφή του ζωικού κεφαλαίου, 
β)  κλινική εξέταση όλων των ευαίσθητων ειδών, 
γ)  συλλογή δειγμάτων για εργαστηριακή εξέταση αν απαιτείται (βλέπε ενότητα Η), 
δ)  επαλήθευση της τήρησης των μέτρων βιοπροφύλαξης στις εκτροφές (περίφραξη, απολυμάνσεις τροχών οχημάτων και υποδημάτων στις εισόδους και εξόδους των εκμεταλλεύσεων, συνεχείς απολυμάνσεις υλικών και εξοπλισμού, τήρηση αρχείου επισκεπτών, χρήση προστατευτικής ένδυσης υπόδησης), 
ε)  επαλήθευση της τήρησης των απαγορεύσεων μετακίνησης των ζώων των ευαίσθητων ειδών (βλέπε ενότητα Β) και την ορθής διαχείρισης των ζωικών υποπροϊόντων αυτών στην εκμετάλλευση,
στ) διεξαγωγή λεπτομερούς έρευνας για τον εντοπισμό τυχόν επιδημιολογικά συνδεόμενων εγκαταστάσεων.
Β. ΜΕΤΑΚΙΝΗΣΕΙΣ  ΕΥΑΙΣΘΗΤΩΝ ΕΙΔΩΝ ΣΤΙΣ ΖΩΝΕΣ ΠΡΟΣΤΑΣΙΑΣ, ΕΠΙΤΗΡΗΣΗΣ ΚΑΙ ΠΕΡΑΙΤΕΡΩ ΑΠΑΓΟΡΕΥΜΕΝΗ ΖΩΝΗ.
Καθολική απαγόρευση όλων των μετακινήσεων (για σφαγή, πάχυνση, αναπαραγωγή, βόσκηση) των ευαίσθητων ειδών εντός των ζωνών προστασίας, επιτήρησης και της περαιτέρω απαγορευμένης ζώνης για τουλάχιστον δέκα (10) ημέρες  και έως την επαναξιολόγηση των μέτρων, βάσει των επιδημιολογικών δεδομένων και την έκδοση νέων οδηγιών. 
Γ. ΝΩΠΟ ΓΑΛΑ & ΓΑΛΑΚΤΟΚΟΜΙΚΑ ΠΡΟΪΟΝΤΑ   
Σύμφωνα με τον Κατ’ Εξουσιοδότηση Κανονισμό 2020/687 της Επιτροπής, όπως έχει τροποποιηθεί και ισχύει, απαγορεύονται οι μετακινήσεις νωπού γάλακτος, πρωτογάλακτος και γαλακτοκομικών προϊόντων που προέρχονται από ζώα από εκτροφές που βρίσκονται στην απαγορευμένη ζώνη.
Ειδικότερα, στον Κανονισμό 2020/687 Παράρτημα VI, όπως έχει τροποποιηθεί και ισχύει, αναγράφονται οι παρακάτω απαγορεύσεις:
1. Μετακινήσεις νωπού γάλακτος και πρωτογάλακτος που προέρχονται από δεσποζόμενα ζώα καταγεγραμμένων ειδών από εγκαταστάσεις στην απαγορευμένη ζώνη.
2. Μετακινήσεις γαλακτοκομικών προϊόντων και προϊόντων με βάση το πρωτόγαλα από εγκαταστάσεις στην απαγορευμένη ζώνη.
Λαμβάνοντας υπόψη τα περιοριστικά μέτρα για τον έλεγχο του νοσήματος, ισχύουν τα κάτωθι:
Για τη νήσο της  Λέσβου:
• Το νωπό γάλα των ευαίσθητων ειδών και τα γαλακτοκομικά προϊόντα, τα οποία έχουν  ήδη παραχθεί ή θα παραχθούν στο επόμενο διάστημα, δεν διακινούνται εκτός της νήσου Λέσβου.
Επιπλέον, διακόπτονται οι εξαγωγές γαλακτοκομικών προϊόντων από τη νήσο Λέσβου, προς τρίτες  χώρες καθώς και το ενδοκοινοτικό εμπόριο.
• Το νωπό γάλα των ευαίσθητων ειδών, που προέρχεται από τη ζώνη προστασίας, δύναται να μεταποιηθεί σε εγκαταστάσεις που βρίσκονται αποκλειστικά εντός της ζώνης προστασίας της νήσου Λέσβου, για την παραγωγή γαλακτοκομικών προϊόντων, τηρώντας τα μέτρα βιοασφάλειας  για την αποτροπή μετάδοσης της νόσου. 
Το νωπό γάλα των ευαίσθητων ειδών, που προέρχεται από τη ζώνη επιτήρησης, δύναται να μεταποιηθεί σε εγκαταστάσεις που βρίσκονται αποκλειστικά εντός της ζώνης επιτήρησης της νήσου Λέσβου, για την παραγωγή γαλακτοκομικών προϊόντων, τηρώντας τα μέτρα βιοασφάλειας για την αποτροπή μετάδοσης της νόσου.
Το νωπό γάλα των ευαίσθητων ειδών, που προέρχεται από την περαιτέρω ζώνη, δύναται να μεταποιηθεί σε εγκαταστάσεις που βρίσκονται αποκλειστικά εντός της περαιτέρω ζώνης, της νήσου Λέσβου, για την παραγωγή γαλακτοκομικών προϊόντων, τηρώντας τα μέτρα βιοασφάλειας για την αποτροπή μετάδοσης της νόσου.
Η θερμική επεξεργασία για την παραγωγή γαλακτοκομικών προϊόντων συνίσταται κατ΄ ελάχιστον, σε  παστερίωση με μία μόνο θερμική επεξεργασία, με αποτέλεσμα τουλάχιστον ισοδύναμο του αποτελέσματος που επιτυγχάνεται με την εφαρμογή 72°C επί 15 δευτερόλεπτα. 
Το νωπό γάλα που δεν θα οδηγηθεί προς μεταποίηση, απορρίπτεται ως ζωικό υποπροϊόν κατηγορίας 2 (απόρριψη με υγειονομική ταφή).
• Τα γαλακτοκομικά προϊόντα, τα οποία έχουν  ήδη παραχθεί ή θα παραχθούν στο επόμενο διάστημα, καταναλώνονται αυστηρά εντός της νήσου Λέσβου, μέχρι νεωτέρας. 
• Όλα τα οχήματα που μεταφέρουν νωπό γάλα και γαλακτοκομικά προϊόντα, εντός της νήσου της Λέσβου, θα πρέπει να τηρούν μέτρα βιοασφάλειας για την αποτροπή μετάδοσης της νόσου.
• Ο ΕΛΓΟ ΔΗΜΗΤΡΑ παύει να συλλέγει δείγματα γάλακτος από τη νήσο Λέσβου στο πλαίσιο του προγράμματος συμμόρφωσης με τα κριτήρια νωπού γάλακτος, μέχρι νεωτέρας.
Για την υπόλοιπη Ελλάδα:
• Τα γαλακτοκομικά προϊόντα που έχουν ήδη παραχθεί από 15 Ιανουαρίου 2026 και μετέπειτα, σε εγκαταστάσεις της υπόλοιπης Ελλάδας, από νωπό γάλα της νήσου Λέσβου, δεν διατίθενται στην αγορά, μέχρι νεωτέρας.
• Τα γαλακτοκομικά προϊόντα που έχουν ήδη μετακινηθεί από 15 Ιανουαρίου 2026 και μετέπειτα, από τη νήσο της Λέσβου προς την υπόλοιπη Ελλάδα, δεν διατίθενται στην αγορά, μέχρι νεωτέρας...
...Δ.ΝΩΠΟ ΚΡΕΑΣ & ΠΡΟΪΟΝΤΑ ΚΡΕΑΤΟΣ
• Απαγορεύονται ρητά όλες οι σφαγές των παραγωγικών δίχηλων ζώων (βοοειδών, αιγοπροβάτων, χοίρων και άγριων εκτρεφόμενων θηραμάτων) στη νήσο της Λέσβου, μέχρι νεωτέρας.
• Τα σφάγια τα οποία προέρχονται από ζώα εκμεταλλεύσεων εκτός Λέσβου (π.χ. Λήμνος) και βρίσκονται σε ψυκτικούς θαλάμους σφαγείων της Λέσβου μπορούν να διακινηθούν στην τοπική αγορά, εντός νησιού.
• Τα σφάγια τα οποία προέρχονται από ζώα εκμεταλλεύσεων εντός Λέσβου και βρίσκονται σε ψυκτικούς θαλάμους σφαγείων της Λέσβου μπορούν να διατεθούν  στην τοπική αγορά μόνο κατόπιν θερμικής επεξεργασίας. Σφάγια  που δεν θα οδηγηθούν προς θερμική επεξεργασία, απορρίπτονται ως ζωικό υποπροϊόν κατηγορίας 2 (απόρριψη με υγειονομική ταφή).
• Απαγορεύεται να αποσταλούν σφάγια, κρέας, παρασκευάσματα και προϊόντα με βάση το κρέας  από τη νήσο Λέσβο στην υπόλοιπη χώρα, σε άλλα Κράτη μέλη καθώς και σε τρίτες χώρες, μέχρι νεωτέρας.
Ε.ΖΩΙΚΑ ΥΠΟΠΡΟΪΟΝΤΑ 
Οι περιορισμοί που τίθενται στη διαχείριση των ζωικών υποπροϊόντων λόγω αφθώδη πυρετού αφορούν μόνο τα ΖΥΠ των δίχηλων ζώων (νεκρά ζώα, κόπρος, γάλα, δέρματα, μαλλί, ΥΕΚ, εντόσθια και λοιποί ιστοί από σφαγεία), που προέρχονται από τη νήσο Λέσβο και τα οποία απαγορεύεται να μετακινηθούν εκτός νήσου Λέσβου.
1. Μέτρα στην εκτροφή ζώων με επιβεβαιωμένο κρούσμα (Κ.2020/687, άρθρο 12) 
α) τα νεκρά ζώα και μέρη αυτών, τα οποία πέθαναν ή θανατώθηκαν στην πληγείσα εκτροφή απορρίπτονται υπό επίσημη επιτήρηση με υγειονομική ταφή εντός της εκτροφής  (Κ.1069/2009, άρθρο 19, παρ.1ε και Κ.142/2011, Παράρτημα VI, Kεφ.III, Τμήμα 1 και ΥΑ 258618/ ΦΕΚ 451/Β΄/ 17.03.2008,). 
β) η κόπρος, συμπεριλαμβανομένων των καθαρών και ακάθαρτων υλικών στρωμνής, συλλέγεται, εμποτίζεται με απολυμαντικό και η διαχείρισή της διενεργείται εντός της εκτροφής με έναν από τους ακόλουθους τρόπους (Κ.2020/687, Παράρτημα IV, σημείο Γ1): - υποβάλλεται σε επεξεργασία με ατμό θερμοκρασίας τουλάχιστον 70°C - καταστρέφεται με καύση - απορρίπτεται με υγειονομική ταφή - συλλέγεται σε κοπροσωρό για να αποσυντεθεί υπό θερμότητα, ψεκάζεται με απολυμαντικό και διατηρείται τουλάχιστον για 42 ημέρες, κατά τις οποίες η κοπροσωρός είτε καλύπτεται, είτε αναστοιβάζεται για να εξασφαλίζεται η θερμική επεξεργασία όλων των στρωμάτων γ) τα λοιπά ζωικά υποπροϊόντα που προκύπτουν από τη θανάτωση των ζώων, δέρματα, μαλλί, γάλα και ζωικό αναπαραγωγικό υλικό, απομονώνονται, απολυμαίνονται και απορρίπτονται με υγειονομική ταφή εντός της εκτροφής. Το γάλα μπορεί να διασπαρεί εντός εκτροφής μετά από βρασμό.
2. Μέτρα στις εγκαταστάσεις εντός απαγορευμένης ζώνης (Κ.2020/687, άρθρο 22) 
α) Τα ζωικά υποπροϊόντα, εκτός των ΥΕΚ, που προέρχονται από ζώα που βρίσκονται στην απαγορευμένη ζώνη, απαγορεύεται να μετακινηθούν εκτός νησιού (Κ.2020/687, Παράρτημα VI). 
Η διαχείριση των ΖΥΠ του νησιού μπορεί να γίνει με υγειονομική ταφή ή με άλλους τρόπους διαχείρισης (βλέπε κόπρος και γάλα, σημείο 1β)  εντός της νήσου.
β) Η διαχείριση των ΥΕΚ που προκύπτουν από τη σφαγή αιγοπροβάτων & βοοειδών γίνεται αποκλειστικά στη μοναδική εγκεκριμένη μονάδα αποτέφρωσης του νησιού, λαμβάνοντας όλα τα απαραίτητα υγειονομικά μέτρα κατά τη συλλογή τους (συλλογή σε κατάλληλους, στεγανούς και κλειστούς περιέκτες με την κατάλληλη σήμανση, χρώση των ΥΕΚ με την ειδική μπλε χρωστική patent blue V E131) και τη μεταφορά τους. 
γ) Οι δορές και τα δέρματα μπορούν να οδηγηθούν από τα σφαγεία στις 2 εγκεκριμένες μονάδες ενδιάμεσου χειρισμού του νησιού για αλάτιση και αποθήκευση, μέχρι νεωτέρας. 
Τα οχήματα που μεταφέρουν ΖΥΠ πρέπει: 
α) να είναι στεγανά και να διαθέτουν τον απαιτούμενο αριθμό καταχώρησης 
β) να φέρουν κινητό εξοπλισμό απολύμανσης με ικανή ποσότητα κατάλληλου απολυμαντικού τουλάχιστον 15lt 
γ) να απολυμαίνονται επαρκώς οι τροχοί των οχημάτων κατά την είσοδο και την έξοδο τους από την κάθε εγκατάσταση 
δ) να καθαρίζονται και να απολυμαίνονται επιμελώς τόσο εσωτερικά όσο και εξωτερικά με το πέρας του κάθε δρομολογίου 
Συμπερασματικά, η διαχείριση των ΖΥΠ στη νήσο Λέσβου, περιλαμβάνει:
• Απαγόρευση εξόδου των ΖΥΠ προς διαχείριση εκτός νησιού. Ειδικότερα:
• Θετική εκτροφή: 
Νεκρά και θανατωμένα ζώα, κόπρος και στρωμνή, νωπό γάλα: Υγειονομική ταφή εντός εκτροφής ή σε κατάλληλο σημείο εντός του νησιού
• Λοιπές εκτροφές εντός νησιού: --
Νεκρά ζώα: Υγειονομική ταφή εντός του νησιού
Κόπρος: κοπροσωρός εντός εκτροφής τουλάχιστον για 2 μήνες
Γάλα: υγειονομική ταφή εντός εκτροφής ή βρασμός και διασπορά στο έδαφος εντός εκτροφής
• Σφαγεία: ----
ΥΕΚ, αποτέφρωση στο μοναδικό αποτεφρωτήρα υψηλού δυναμικού που υπάρχει στο νησί
Δέρματα, αλάτιση και παραμονή στις δύο εγκεκριμένες μονάδες ενδιάμεσου χειρισμού του νησιού, μέχρι νεωτέρας
Λοιπά ΖΥΠ κατηγορίας 2 και 3, διαχείριση με υγειονομική ταφή εντός νησιού
Σφάγια που δεν θα οδηγηθούν για θερμική επεξεργασία, απόρριψη ως ζωικά 
υποπροϊόντα εντός νησιού
• Τυροκομεία:
Νωπό γάλα που δεν θα οδηγηθεί για παστερίωση και τυρόγαλα, απόρριψη ως ζωικό υποπροϊόν με υγειονομική ταφή ή βρασμός και απόρριψη»


· Σύμφωνα με τον με αριθμό 2020/687 κατ’ εξουσιοδότηση Κανονισμό (ΕΕ) της Επιτροπής της 17ης Δεκεμβρίου 2019 για τη συμπλήρωση του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου όσον αφορά τους κανόνες για την πρόληψη και τον έλεγχο ορισμένων καταγεγραμμένων νόσων[footnoteRef:17] προβλέπονται τα ακόλουθα: [17:  https://eur-lex.europa.eu/eli/reg_del/2020/687/oj/ell/pdf] 

•	 
Στην εισαγωγική διάταξη με αριθμό 22, προβλέπονται τα εξής:
« (22) Είναι επίσης σκόπιμο να προσδιοριστούν λεπτομερώς τα μέτρα ελέγχου που πρέπει να εφαρμόζονται στις συνδεόμενες εγκαταστάσεις και τοποθεσίες που θα εντοπιστούν . Για να είναι αποτελεσματικά, τα μέτρα αυτά θα πρέπει να είναι ευέλικτα και αναλογικά και να μην επιβάλλουν περιττές επιβαρύνσεις στους υπεύθυνους επιχειρήσεων ή στις αρμόδιες αρχές . Κατά συνέπεια, θα πρέπει να παρέχεται στις αρμόδιες αρχές η δυνατότητα παρέκκλισης από τις γενικές διατάξεις σε εξαιρετικές περιστάσεις, κατόπιν διενέργειας εκτίμησης κινδύνου...
... (25) Είναι απαραίτητο να προσδιοριστούν οι απαγορεύσεις μετακινήσεων ζώων και προϊόντων από, προς ή διαμέσου της ζώνης προστασίας και της ζώνης επιτήρησης, και οι απαγορεύσεις άλλων δραστηριοτήτων που ενδέχεται να ενέχουν κίνδυνο εξάπλωσης νόσου κατηγορίας Α . Οι απαγορεύσεις αυτές θα πρέπει να είναι αναλογικές προς τον κίνδυνο εξάπλωσης της νόσου που συνδέεται με κάθε δραστηριότητα και εμπόρευμα . Κατά συνέπεια, θα πρέπει να θεσπίζονται λαμβανομένων υπόψη των επιδημιολογικών χαρακτηριστικών της νόσου . Αυτό είναι ιδιαίτερα σημαντικό για απαγορεύσεις που αφορούν προϊόντα καθώς ορισμένα προϊόντα θα πρέπει να εξαιρούνται, ιδίως τα προϊόντα που θεωρούνται ασφαλή εμπορεύματα από πλευράς κινδύνου εξάπλωσης ορισμένων νόσων.
(26) Οι απαγορεύσεις δραστηριοτήτων στην απαγορευμένη ζώνη θα πρέπει να περιορίζονται στον μέγιστο δυνατό βαθμό . Για τον λόγο αυτόν, θα πρέπει να παρέχεται στην αρμόδια αρχή η δυνατότητα να χορηγεί παρεκκλίσεις από τις απαγορεύσεις όταν λαμβάνονται ορισμένα μέτρα μετριασμού του κινδύνου και πληρούνται συγκεκριμένοι διαδικαστικοί όροι . Ειδικότερα, παρεκκλίσεις αυτού του είδους μπορούν να χορηγούνται όταν η αρμόδια αρχή δύναται να ελέγξει την ενίσχυση των μέτρων βιοπροφύλαξης και όταν πληρούνται γενικοί και ειδικοί όροι όσον αφορά τα σχετικά ζώα, τα προϊόντα που προέρχονται από τα ζώα αυτά ή άλλες ουσίες και υλικά που ενδέχεται να έχουν μολυνθεί».

•	Στο άρθρο 21- Οριοθέτηση απαγορευμένης ζώνης, παρ. 3 γ του εν λόγω Κανονισμού προβλέπονται τα ακόλουθα:
«Κατά παρέκκλιση από την παράγραφο 1, και αφού διενεργήσει εκτίμηση κινδύνου στην οποία λαμβάνονται υπόψη τα χαρακτηριστικά της νόσου, η αρμόδια αρχή δύναται να μην οριοθετεί απαγορευμένη ζώνη σε περίπτωση εμφάνισης εστίας νόσου κατηγορίας Α στις ακόλουθες τοποθεσίες:
γ) επιχειρήσεις τροφίμων και ζωοτροφών, συνοριακούς σταθμούς ελέγχου, εγκαταστάσεις ζωικών υποπροϊόντων».
•	Στο άρθρο 22-Μέτρα που εφαρμόζονται στην απαγορευμένη ζώνη, παρ. 5,6 του εν λόγω Κανονισμού προβλέπονται τα ακόλουθα:
«5 . Τα ζωικά υποπροϊόντα που προέρχονται από την απαγορευμένη ζώνη και μετακινούνται εκτός αυτής συνοδεύονται από πιστοποιητικό υγείας ζώων που έχει εκδοθεί από επίσημο κτηνίατρο και στο οποίο δηλώνεται ότι επιτρέπεται η μετακίνησή τους από την απαγορευμένη ζώνη υπό τους όρους που καθορίζονται από την αρμόδια αρχή σύμφωνα με τις διατάξεις του παρόντος κεφαλαίου .
6 . Η αρμόδια αρχή δύναται να αποφασίσει ότι το πιστοποιητικό που αναφέρεται στην παράγραφο 5 δεν εκδίδεται για μετακινήσεις ζωικών υποπροϊόντων εντός του οικείου κράτους μέλους σε περίπτωση που η εν λόγω αρχή κρίνει ότι υφίσταται εναλλακτικό σύστημα το οποίο διασφαλίζει την ιχνηλασιμότητα των φορτίων των εν λόγω προϊόντων, καθώς και ότι τα προϊόντα πληρούν τις υγειονομικές απαιτήσεις που διέπουν τις μετακινήσεις αυτές.
•	Στο άρθρο 27- Απαγορεύσεις δραστηριοτήτων, συμπεριλαμβανομένων των μετακινήσεων, που αφορούν ζώα, προϊόντα και άλλο υλικό από, προς ή εντός της ζώνης προστασίας του εν λόγω Κανονισμού, προβλέπονται τα ακόλουθα:
«1. Η αρμόδια αρχή απαγορεύει τις δραστηριότητες, συμπεριλαμβανομένων των μετακινήσεων, που αφορούν ζώα καταγεγραμμένων ειδών, προϊόντα τέτοιων ζώων και άλλα υλικά από, προς ή εντός της ζώνης προστασίας, σύμφωνα με τον πίνακα του παραρτήματος VI .
2 . Η αρμόδια αρχή δύναται να επεκτείνει τις απαγορεύσεις που προβλέπονται στην παράγραφο 1:
α) σε ζώα μη καταγεγραμμένων ειδών και στα προϊόντα των ζώων αυτών· και β) σε άλλες δραστηριότητες, συμπεριλαμβανομένων των μετακινήσεων, εκτός των δραστηριοτήτων που καθορίζονται στο παράρτημα VI .
3 . Από τις απαγορεύσεις που προβλέπονται στις παραγράφους 1 και 2 εξαιρούνται τα ακόλουθα προϊόντα:
α) προϊόντα ζωικής προέλευσης που θεωρούνται ασφαλή εμπορεύματα, σύμφωνα με το παράρτημα VII, όσον αφορά τη σχετική νόσο·
β) προϊόντα ζωικής προέλευσης που έχουν υποβληθεί στη σχετική επεξεργασία σύμφωνα με το παράρτημα VII·
γ) προϊόντα ή άλλα υλικά τα οποία ενδέχεται να εξαπλώσουν τη νόσο και παρασκευάστηκαν ή παράχθηκαν πριν από την περίοδο παρακολούθησης που ορίζεται στο παράρτημα II για τη σχετική νόσο, υπολογιζόμενη αντιστρόφως από την ημερομηνία κοινοποίησης της υπόνοιας·
δ) προϊόντα τα οποία παράχθηκαν στη ζώνη προστασίας και προέρχονται από δεσποζόμενα ζώα καταγεγραμμένων ειδών που:
i) είχαν διατηρηθεί εκτός της ζώνης προστασίας·
ii) είχαν διατηρηθεί και σφάχθηκαν εκτός της ζώνης προστασίας· ή
iii) είχαν διατηρηθεί εκτός της ζώνης προστασίας και σφάχθηκαν εντός της ζώνης προστασίας·
ε) παράγωγα προϊόντα .
4 . Οι απαγορεύσεις που προβλέπονται στις παραγράφους 1 και 2 εφαρμόζονται στα προϊόντα που αναφέρονται στην παράγραφο 3 εάν:
α) τα προϊόντα δεν ήταν σαφώς διαχωρισμένα, κατά τη διαδικασία παραγωγής, την αποθήκευση και τη μεταφορά, από τα προϊόντα που δεν ήταν κατάλληλα για αποστολή εκτός της απαγορευμένης ζώνης σύμφωνα με τον παρόντα κανονισμό· ή
β) η αρμόδια αρχή διαθέτει επιδημιολογικά στοιχεία που δείχνουν εξάπλωση της νόσου από ή προς τα εν λόγω προϊόντα αυτά ή μέσω αυτών.

•	Στο άρθρο 28- παρ.6- Γενικοί όροι για τη χορήγηση παρεκκλίσεων από τις απαγορεύσεις στη ζώνη προστασίας του εν λόγω Κανονισμού, προβλέπονται τα ακόλουθα:
«6 . Κατά την έγκριση της μεταφοράς προϊόντων από τη ζώνη προστασίας, η αρμόδια αρχή διατάσσει και επιβλέπει τα εξής:
α) καθ’ όλη τη διάρκεια της διαδικασίας παραγωγής και της αποθήκευσής τους, τα προϊόντα ήταν σαφώς διαχωρισμένα από τα προϊόντα που δεν ήταν κατάλληλα για αποστολή εκτός της απαγορευμένης ζώνης σύμφωνα με τον παρόντα κανονισμό· και
β) τα προϊόντα δεν μεταφέρονται μαζί με προϊόντα ακατάλληλα για αποστολή εκτός της απαγορευμένης ζώνης σύμφωνα με τον παρόντα κανονισμό».


•	Στο άρθρο 33- παρ.1α- Ειδικοί όροι για την έγκριση μετακινήσεων 
νωπού κρέατος και νωπού γάλακτος που προέρχονται από δεσποζόμενα ζώα καταγεγραμμένων ειδών από εγκαταστάσεις στη ζώνη προστασίας του εν λόγω Κανονισμού, προβλέπονται τα ακόλουθα:
«1 . Η αρμόδια αρχή δύναται να εγκρίνει μετακινήσεις νωπού κρέατος και νωπού γάλακτος που προέρχονται από δεσποζόμενα ζώα καταγεγραμμένων ειδών τα οποία διατηρούνται σε εγκαταστάσεις που βρίσκονται στη ζώνη προστασίας εάν:
α) μετακινούνται σε εγκατάσταση μεταποίησης για να υποβληθούν σε μία από τις σχετικές επεξεργασίες μετριασμού του κινδύνου που καθορίζονται στο παράρτημα VII».

•	Στο άρθρο 43- παρ.6- Γενικοί όροι για τη χορήγηση παρεκκλίσεων από τις απαγορεύσεις που προβλέπονται στο άρθρο 42 του εν λόγω Κανονισμού, προβλέπονται τα ακόλουθα:
«6 . Κατά την έγκριση της μεταφοράς προϊόντων από τη ζώνη επιτήρησης, η αρμόδια αρχή πρέπει να διασφαλίζει ότι:
α) καθ’ όλη τη διαδικασία παραγωγής και την αποθήκευσή τους, τα προϊόντα ήταν σαφώς διαχωρισμένα από τα προϊόντα που δεν ήταν κατάλληλα για αποστολή εκτός της απαγορευμένης ζώνης σύμφωνα με τον παρόντα κανονισμό·
β) τα προϊόντα δεν μεταφέρονται μαζί με προϊόντα ακατάλληλα για αποστολή εκτός της απαγορευμένης ζώνης σύμφωνα με τον παρόντα κανονισμό.

· Στο Π.Δ.32/ 20/02/2007 Mέτρα καταπολέμησης του αφθώδους
πυρετού,σε συμμόρφωση προς την οδηγία του Συμβουλίου 2003/85/ΕΚ[footnoteRef:18] αναφέρονται μεταξύ άλλων τα εξής: [18:  Π.Δ.32/ 20/02/2007 Mέτρα καταπολέμησης του αφθώδους
πυρετού,σε συμμόρφωση προς την οδηγία του Συμβουλίου 2003/85/ΕΚ, διαθέσιμο στο https://www.minagric.gr/images/stories/docs/agrotis/Aigoprobata/pd32_2007_afthodis.pdf, πρόσβαση στις 01/06/2026] 

*(Στο σημείο αυτό θα αναφερθούμε μόνο στα όσα αφορούν στο νωπό γάλα και κρέας, καθώς για τις ευθύνες για τις διαδικασίες αντιμετώπισης και εκρίζωσης του ΝΑΠ, θα αναφερθούμε για λόγους οικονομίας σε επόμενη καταγγελία-αναφορά μας)
· Σύμφωνα το άρθρο 23 (Άρθρο 25 της οδηγίας 2003/85/ΕΚ)-Μέτρα
σχετικά με το νωπό κρέας που παράγεται στη ζώνη προστασίας, προβλέπονται τα ακόλουθα:
«1. Απαγορεύεται η διάθεση στην αγορά νωπού κρέατος, κιμά και παρασκευασμάτων κρέατος, τα οποία παράγονται από ζώα ευπαθών ειδών που προέρχονται από τη ζώνη προστασίας.
2. Απαγορεύεται η διάθεση στην αγορά νωπού κρέατος, κιμά και παρασκευασμάτων κρέατος από ζώα ευπαθών ειδών, τα οποία παράγονται σε εγκαταστάσεις της ζώνης προστασίας...
...4. Κατά παρέκκλιση, η απαγόρευση της παραγράφου 1 δεν ισχύει για το νωπό κρέας, τον κιμά και τα παρασκευάσματα κρέατος τα οποία παρήχθησαν τουλάχιστον 21 ημέρες πριν την εκτιμώμενη ημερομηνία εμφάνισης της πρώτης προσβολής μιας εκμετάλλευσης της ζώνης προστασίας και τα οποία, από τη στιγμή της παραγωγής τους, αποθηκεύθηκαν και μεταφέρθηκαν χωριστά από το κρέας που παρήχθη μετά την ημερομηνία αυτή. Το κρέας αυτό πρέπει να διακρίνεται εύκολα 
από το κρέας που δεν είναι επιλέξιμο για αποστολή εκτός της ζώνης προστασίας, με σαφή σήμανση που καθορίζεται από την Κτηνιατρική Υπηρεσία.
2. Κατά παρέκκλιση, η απαγόρευση της παραγράφου 2 δεν ισχύει για το νωπό κρέας, τον κιμά και τα παρασκευάσματα κρέατος τα οποία λαμβάνονται από εγκαταστάσεις που βρίσκονται στη ζώνη προστασίας υπό τους ακόλουθους όρους:
α) η εγκατάσταση λειτουργεί υπό αυστηρό κτηνιατρικό έλεγχο,
β) στην εγκατάσταση μεταποιούνται μόνο το νωπό κρέας, ο κιμάς και τα παρασκευάσματα κρέατος που περιγράφονται στην παράγραφο 4 ή νωπό κρέας, κιμάς και παρασκευάσματα κρέατος που λαμβάνονται από ζώα, τα οποία έχουν εκτραφεί και σφαγεί εκτός της ζώνης προστασίας ή από ζώα που έχουν μεταφερθεί στην εγκατάσταση και σφαγεί εκεί σύμφωνα με τις διατάξεις του άρθρου 22, παράγραφος 2, περίπτωση β),
γ) όλα αυτά τα νωπά κρέατα, ο κιμάς ή τα παρασκευάσματα κρέατος πρέπει να φέρουν το σήμα καταλληλότητας σύμφωνα με το κεφάλαιο ΧΙ του Παραρτήματος Ι του προεδρικού διατάγματος 410/1994 (Α΄ 231) ή, στην περίπτωση κρεάτων από άλλα δίχηλα ζώα, το σήμα καταλληλότητας που προβλέπεται στο κεφάλαιο ΙΙΙ του Παραρτήματος ΙΙΙ του προεδρικού διατάγματος 11/1995 (Α΄ 5) ή, στην περίπτωση κιμά και παρασκευασμάτων κρέατος, το σήμα καταλληλότητας που προβλέπεται στο κεφάλαιο VI του Παραρτήματος Ι του προεδρικού διατάγματος 289/1997 (Α΄ 210),
δ) καθ’ όλη τη διαδικασία παραγωγής, όλα αυτά τα νωπά κρέατα, ο κιμάς και τα παρασκευάσματα κρέατος που περιγράφονται στην παράγραφο 4, πρέπει να ταυτοποιούνται σαφώς και να μεταφέρονται και να αποθηκεύονται χωριστά από νωπό κρέας, κιμά ή παρασκευάσματα κρέατος, τα οποία δεν επιτρέπεται να αποσταλούν εκτός της ζώνης προστασίας σύμφωνα με το παρόν διάταγμα.
6. Το κρέας, ο κιμάς και τα παρασκευάσματα κρέατος που πληρούν τις απαιτήσεις της παραγράφου 5 και προορίζονται για το ενδοκοινοτικό εμπόριο, συνοδεύονται από πιστοποιητικό της αρμόδιας κτηνιατρικής αρχής της Νομαρχιακής αυτοδιοίκησης. Η Διεύθυνση Κτηνιατρικής Δημόσιας Υγείας του Υπουργείου Αγροτικής Ανάπτυξης και Τροφίμων, επιτηρεί και εγκρίνει την πληρότητα των διαδικασιών ελέγχου της τοπικής κτηνιατρικής αρχής και στην περίπτωση του ενδοκοινοτικού εμπορίου κοινοποιεί στις αρμόδιες αρχές των άλλων κρατών μελών και στην Επιτροπή της Ε.Ε. τον κατάλογο των εγκαταστάσεων στις οποίες έχει δοθεί ειδική έγκριση για το σκοπό αυτό.
7. Παρέκκλιση από την απαγόρευση της παραγράφου 1, μπορεί να παρέχεται υπό ειδικούς όρους οι οποίοι εγκρίνονται με την κοινοτική διαδικασία του άρθρου 89 παράγραφος 3 της οδηγίας 2003/85/ΕΚ., ιδίως σε σχέση με τη σήμανση καταλληλότητας του κρέατος που παράγεται από ζώα ευπαθών ειδών τα οποία προέρχονται από ζώνες προστασίας που έχουν διατηρηθεί για διάστημα μεγαλύτερο από 30 ημέρες.
Άρθρο 24
(Άρθρο 26 της οδηγίας 2003/85/ΕΚ)
Μέτρα σχετικά με τα προϊόντα με βάσητο κρέας που παράγονται στη ζώνη προστασίας
1. Απαγορεύεται η διάθεση στην αγορά προϊόντων με βάση το κρέας τα οποία παράγονται από κρέας που λαμβάνεται από ζώα ευπαθών ειδών που προέρχονται από τη ζώνη προστασίας.
2. Κατά παρέκκλιση, η απαγόρευση της παραγράφου 1 δεν ισχύει για προϊόντα με βάση το κρέας τα οποία είτε έχουν υποβληθεί σε μία από τις επεξεργασίες που ορίζονται στο σημείο 1 του Μέρους Α του Παραρτήματος VII είτε έχουν παραχθεί από το κρέας που αναφέρεται στο άρθρο 23, παράγραφος 4. 
Άρθρο 25
(Άρθρο 27 της οδηγίας 2003/85/ΕΚ)
Μέτρα σχετικά με το γάλα και τα γαλακτοκομικά προϊόντα που παράγονται στη ζώνη προστασίας
1. Απαγορεύεται η διάθεση στην αγορά, γάλακτος που λαμβάνεται από ζώα ευπαθών ειδών που προέρχονται από τη ζώνη προστασίας και γαλακτοκομικών προϊόντων, τα οποία παράγονται από το γάλα αυτό.
2. Απαγορεύεται η διάθεση στην αγορά, γάλακτος και γαλακτοκομικών προϊόντων από ζώα ευπαθών ειδών, τα οποία παράγονται σε εκμετάλλευση εντός της ζώνης προστασίας.
3. Κατά παρέκκλιση, η απαγόρευση που προβλέπεται στην παράγραφο 1 δεν εφαρμόζεται στο γάλα και στα γαλακτοκομικά προϊόντα, τα οποία παράγονται από ζώα ευπαθών ειδών που προέρχονται από τη ζώνη προστασίας, τα οποία παρήχθησαν τουλάχιστον 21 ημέρες πριν την εκτιμώμενη ημερομηνία εμφάνισης της πρώτης προσβολής μιας εκμετάλλευσης της ζώνης προστασίας και τα οποία, από τη στιγμή της παραγωγής τους, αποθηκεύθηκαν και μεταφέρθηκαν χωριστά από το γάλα και τα γαλακτοκομικά προϊόντα που παρήχθησαν μετά την ημερομηνία αυτή.
4. Κατά παρέκκλιση, η απαγόρευση της παραγράφου 1 δεν εφαρμόζεται στο γάλα που παρήχθη από ζώα ευπαθών ειδών που προέρχονται από τη ζώνη προστασίας και στα γαλακτοκομικά προϊόντα που παράγονται από το γάλα αυτό, τα οποία έχουν υποβληθεί σε μία από τις επεξεργασίες που ορίζονται στα Μέρη Α ή Β του Παραρτήματος ΙΧ, ανάλογα με τη χρήση του γάλακτος ή των γαλακτοκομικών προϊόντων. 
Η επεξεργασία πραγματοποιείται υπό τους όρους που προβλέπονται στην παράγραφο 6 στις εγκαταστάσεις που αναφέρονται στην παράγραφο 5 ή, εάν δεν υπάρχει καμία εγκατάσταση στη ζώνη προστασίας, σε εγκαταστάσεις εκτός της ζώνης προστασίας, υπό τους όρους της παραγράφου 8.
5. Κατά παρέκκλιση, η απαγόρευση της παραγράφου 2 δεν εφαρμόζεται στο γάλα και στα γαλακτοκομικά προϊόντα, τα οποία έχουν παρασκευασθεί σε εγκαταστάσεις που βρίσκονται στη ζώνη προστασίας, υπό τους όρους που προβλέπονται στην παράγραφο 6.
6. Οι εγκαταστάσεις που αναφέρονται στις παραγράφους 4 και 5 πρέπει να πληρούν τους ακόλουθους όρους:
α) η εγκατάσταση λειτουργεί υπό μόνιμο και αυστηρό επίσημο κτηνιατρικό έλεγχο,β) όλο το γάλα που χρησιμοποιείται στην εγκατάσταση είτε πληροί τις προϋποθέσεις των παραγράφων 3 και 4 είτε το νωπό γάλα λαμβάνεται από ζώα εκτός της ζώνης προστασίας, γ) καθ’ όλη τη διάρκεια της διαδικασίας παραγωγής, το γάλα πρέπει να είναι σαφώς ταυτοποιημένο και να μεταφέρεται και να αποθηκεύεται χωριστά από το νωπό γάλα και τα νωπά γαλακτοκομικά προϊόντα που δεν προορίζονται για αποστολή εκτός της ζώνης προστασίας,
δ) η μεταφορά νωπού γάλακτος από εκμεταλλεύσεις που βρίσκονται εκτός της ζώνης προστασίας προς τις εγκαταστάσεις πραγματοποιείται με οχήματα, τα οποία έχουν καθαρισθεί και απολυμανθεί πριν από τη μεταφορά και τα οποία δεν ήλθαν στη συνέχεια σε επαφή με εκμεταλλεύσεις της ζώνης προστασίας που εκτρέφουν ζώα ευπαθών ειδών.
7. Το γάλα και τα γαλακτοκομικά προϊόντα που πληρούν τις απαιτήσεις της παραγράφου 6 και προορίζονται για το ενδοκοινοτικό εμπόριο, συνοδεύονται από πιστοποιητικό της αρμόδιας κτηνιατρικής αρχής της νομαρχιακής αυτοδιοίκησης. Η Διεύθυνση Κτηνιατρικής Δημόσιας Υγείας του Υπουργείου Αγροτικής Ανάπτυξης και Τροφίμων, επιτηρεί και εγκρίνει την πληρότητα των διαδικασιών ελέγχου της τοπικής κτηνιατρικής αρχής και στην περίπτωση του ενδοκοινοτικού εμπορίου κοινοποιεί στις αρμόδιες αρχές των άλλων κρατών μελών και στην Επιτροπή της Ε.Ε. τον κατάλογο των εγκαταστάσεων στις οποίες έχει δοθεί ειδική έγκριση για το σκοπό αυτό.
*Ιδέτε σχετικά άρθρα 37&38 για τα Μέτρα που εφαρμόζονται στο νωπό κρέας ζώων ευπαθών ειδών που προέρχονται από τη ζώνη επιτήρησης και στα προϊόντα με βάση το κρέας που παράγονται από το κρέας αυτό και στο γάλα και τα γαλακτοκομικά προϊόντα που παράγονται στη ζώνη επιτήρησης.

· Σύμφωνα με το προρρηθέν με  αριθ. Πρωτ:  1771/59511/ 31.05.2017 έγγραφο της Γεν. ∆/νσης Βιώσιμης Ζωϊκής Παραγωγής & Κτηνιατρικής- Τμήμα Λοιμωδών και Παρασιτικών Νοσημάτων του Υ.Π.Α.Α.Τ. με θέμα:  «Αφθώδης Πυρετός»[footnoteRef:19]    προβλέπονται τα ακόλουθα για την Ανθεκτικότητα του ιού στη σελ. 5 αυτού: [19:  το προρρηθέν με  αριθ. Πρωτ:  1771/59511/ 31.05.2017 έγγραφο της Γεν. ∆/νσης Βιώσιμης Ζωϊκής Παραγωγής & Κτηνιατρικής- Τμήμα Λοιμωδών και Παρασιτικών Νοσημάτων του Υ.Π.Α.Α.Τ. με θέμα:  «Αφθώδης Πυρετός», Υ.Π.Α.Α.Τ., διαθέσιμο στο https://www.minagric.gr/images/stories/docs/agrotis/booeidi/Afthodis_Enimerotiko_Eggrafo.pdf, πρόσβαση στις 01/06/2026] 

«Ο ιός του Αφθώδους πυρετού είναι μικρός και χωρίς περίβλημα, γι’ αυτό είναι  ανθεκτικός και ικανός να επιβιώνει στο περιβάλλον για μεγάλο χρονικό διάστημα. 
Θερμοκρασία
: Ο ιός επιβιώνει σε συνθήκες ψύξης ή κατάψυξης, ενώ αδρανοποιείται σταδιακά σε θερμοκρασίες μεγαλύτερες των 50°C. Θέρμανση του κρέατος στους 70°C για 30 λεπτά αδρανοποιεί τον ιό...
... Ζωικά προϊόντα
: Ο ιός επιβιώνει στο γάλα και τα γαλακτοκομικά προϊόντα που έχουν υποστεί κοινή παστερίωση (LTLT), ενώ αδρανοποιείται σε παστερίωση υψηλής θερμικής επεξεργασίας (HTST)».

· Σύμφωνα με τον επίσημο ιστότοπο της Ευρωπαϊκής Επιτροπής για τον 
αφθώδη πυρετό[footnoteRef:20] -προκειμένου να προβούμε και στη σχετική στάθμιση των πληττόμενων έννομων αγαθών-,  στο τιθέμενο ερώτημα  «επηρεάζει ο αφθώδης πυρετός τον άνθρωπο;» , λαμβάνουμε verbatim την εξής απάντηση: «Ο αφθώδης πυρετός δεν επηρεάζει την ανθρώπινη υγεία, αλλά μεταδίδεται σε μεγάλο βαθμό σε μηρυκαστικά και χοίρους και μπορεί να προκαλέσει σημαντική οικονομική ζημία». [20:  Foot-and-Mouth Disease - questions and answers, European Commission, διαθέσιμο στο https://food.ec.europa.eu/animals/animal-diseases/diseases-and-control-measures/foot-and-mouth-disease/foot-and-mouth-disease-questions-and-answers_en?etrans=el&sfnsn=mo&prefLang=el, πρόσβαση στις 01/06/2026] 

· Σύμφωνα με τον επίσημο ιστότοπο της Κυπριακής Δημοκρατίας για τον αφθώδη πυρετό[footnoteRef:21], στο ερώτημα: «Μεταδίδεται στον άνθρωπο ο αφθώδης πυρετός μέσω της κατανάλωσης τροφίμων;», λαμβάνουμε την εξής απάντηση: «Ο αφθώδης πυρετός είναι μια εξαιρετικά μεταδοτική ιογενής νόσος που προσβάλλει αποκλειστικά δίχηλα ζώα, όπως βοοειδή, αιγοπρόβατα και χοίρους. Ο ιός δεν μολύνει τον άνθρωπο, ούτε μεταδίδεται μέσω κατανάλωσης κρέατος ή γαλακτοκομικών προϊόντων». [21:  Δημόσια υγεία και ασφάλεια τροφίμων, Προεδρία της Κυπριακής Δημοκρατίας, διαθέσιμο στο https://www.gov.cy/footandmouth/fisika-proswpa/dimosia-ygeia-kai-asfaleia-trofimon/, πρόσβαση στις 01/06/2026] 

· Σύμφωνα επίσης με τον επίσημο ιστότοπο της Κυπριακής Δημοκρατίας για τον αφθώδη πυρετό[footnoteRef:22], στο ερώτημα: «Είναι ασφαλές το γάλα και το κρέας;», λαμβάνουμε την εξής απάντηση: «Ναι. Τα ζωικά προϊόντα, γάλα, κρέας κλπ δεν ελλοχεύουν οποιονδήποτε κίνδυνο για την δημόσια υγεία. Ο ιός καταστρέφεται με την παστερίωση και το μαγείρεμα. Επιπρόσθετα, τα προϊόντα από εμβολιασμένα ζώα θεωρούνται απόλυτα ασφαλή για κατανάλωση. Το κρέας και το γάλα μπορεί να καταναλωθεί μετά τον εμβολιασμό των ζώων για αφθώδη πυρετό, επειδή ο εμβολιασμός δεν καθιστά τα προϊόντα τους επικίνδυνα για τον άνθρωπο. Ο αφθώδης πυρετός είναι σοβαρή νόσος, αλλά δεν αποτελεί κίνδυνο για τη δημόσια υγεία μέσω τροφίμων, και τα προϊόντα από εμβολιασμένα ζώα θεωρούνται ασφαλή». [22:  Ibid ] 

· Επίσης, σύμφωνα με τον ίδιο επίσημο ιστότοπο της Ευρωπαϊκής Επιτροπής για τον αφθώδη πυρετό[footnoteRef:23], προκειμένου να εξετάσουμε τις συνέπειες του αφθώδους πυρετού στην οικονομία και συγκεκριμένα, στη διάθεση του γάλακτος και του κρέατος των εμβολιασμένων ζώων εντός της ΕΕ (και αυτονοήτως εντός της ελληνικής επικράτειας) προκύπτει η εξής αυτολεξεί απάντηση στο ερώτημα «Μπορούν το γάλα και το κρέας εμβολιασμένων ζώων να πωλούνται στην ΕΕ;», η οποία έχει ως εξής: «Δεδομένου ότι στην ΕΕ επιτρέπεται μόνο ο κατεπείγων κατασταλτικός ή προστατευτικός εμβολιασμός, υπάρχουν ορισμένοι περιορισμοί στην εμπορία προϊόντων από εμβολιασμένα ζώα στην ΕΕ. Για παράδειγμα, το κρέας και το γάλα από απαγορευμένες ζώνες πρέπει να υποβάλλονται σε θερμική επεξεργασία για την αδρανοποίηση του ιού που ενδέχεται να υπάρχει στο προϊόν. Με τον τρόπο αυτό διασφαλίζεται το ασφαλές εμπόριο και η μετακίνηση των ζώων σύμφωνα με το κατάλληλο υγειονομικό καθεστώς. Ο εμβολιασμός μεταβάλλει το υγειονομικό καθεστώς των ζώων, λόγω της φύσης του ιού, και μπορεί να δημιουργήσει περιορισμούς στο εμπόριο». Συνεπώς, το κρέας και το γάλα, τα οποία προέρχονται από απαγορευμένες περιοχές, εφόσον υποβληθούν σε θερμική επεξεργασία για την αδρανοποίηση του ιού, που ενδέχεται να υπάρχει στο προϊόν, δύνανται να διατίθενται στην αγορά σύμφωνα με την τήρηση των κανόνων του ασφαλούς εμπορίου και της ασφαλούς μετακίνησης. [23:  Foot-and-Mouth Disease - questions and answers, European Commission, διαθέσιμο στο https://food.ec.europa.eu/animals/animal-diseases/diseases-and-control-measures/foot-and-mouth-disease/foot-and-mouth-disease-questions-and-answers_en?etrans=el&sfnsn=mo&prefLang=el, πρόσβαση στις 01/06/2026] 


· Κατά τα ανωτέρω λοιπόν, δεν προκύπτει κίνδυνος για την ανθρώπινη ζωή ή ακεραιότητα από τον αφθώδη πυρετό, ούτε προκύπτει κίνδυνος για τη δημόσια υγεία από τη διάθεση του κρέατος ή του γάλακτος, εφόσον, υποβάλλονται σε θερμική επεξεργασία για την αδρανοποίηση του ιού που ενδέχεται να υπάρχει στο προϊόν. 

· Βάσει των ανωτέρω λοιπόν, θα πρέπει να εξετασθεί βάσει ποιας εκτίμησης του κινδύνου, όπως προβλέπεται στην ευρωπαϊκή και κοινοτική νομοθεσία και βάσει ποιων στοιχείων, οι αρμόδιες αρχές,  με τη με αριθμό 71292/19.03.2026 Εγκύκλιο της Γενικής Διεύθυνσης της Κτηνιατρικής Υπηρεσίας του ΥΠΑΑΤ, προχώρησαν σε καθολική απαγόρευση διακίνησης εκτός της νήσου της Λέσβου, του νωπού γάλακτος των ευαίσθητων ειδών και των γαλακτοκομικών προϊόντων, τα οποία είχαν ήδη παραχθεί ή θα παρήγοντο στο επόμενο διάστημα, θα πρέπει να μας εξηγήσουν, δεδομένου, ότι δεν είχαν ούτε κλινική εξέταση όλων των ευαίσθητων ειδών, όπως προβλέπεται στη συγκεκριμένη εγκύκλιο, ούτε πλήρη επιδημιολογική εικόνα της εξέλιξης της νόσου, ούτε των πηγών, ούτε της ταχύτητας διάδοσης της νόσου και ακόμη και σήμερα, που συντάσσεται η παρούσα δεν έχουν ολοκληρωθεί, όλοι οι κλινικοί έλεγχοι στα αιγοπρόβατα του νησιού.


· Σχετικά δε με τη διάθεση των κτηνοτροφικών παράγωγων προϊόντων στην εγχώρια αγορά της Λέσβου, βάσει της με αρ. πρωτ. 71292/19.03.2026 Εγκύκλιό της Γενικής Διεύθυνσης της Κτηνιατρικής Υπηρεσίας του υπουργείου σας[footnoteRef:24], θα θέλαμε να μας ενημερώσετε, σε ποιες ενέργειες προχωρήσατε εσείς και οι αρμόδιες υπηρεσίες της Περιφέρειας Β.Αιγαίου ή του υπουργείου Ανάπτυξης, προκειμένου να διευκολύνετε τη διακίνηση και διάθεση των προϊόντων αυτών στην τοπική αγορά της Λέσβου; Προβήκατε σε κάποιες ενέργειες ή απλά εξαντλήσατε τις προθέσεις σας σε ρηματικές διακοινώσεις της ως άνω Εγκυκλίου; [24:  Η με αρ. πρωτ. 71292/19.03.2026 Εγκύκλιος της Γενικής Διεύθυνσης της Κτηνιατρικής Υπηρεσίας του Υ.Π.Α.Α.Τ, διαθέσιμη στο https://www.minagric.gr/images/stories/docs/agrotis/booeidi/2020/eggrafo71292_190326.pdf, πρόσβαση στις 01/06/2026] 


· Οι ευθύνες δε, για την απώλεια σημαντικών εσόδων από την πώληση των κτηνοτροφικών μας προϊόντων, την τρώση της εμπορικής φήμης ή της αξίας των εγνωσμένης ποιότητας κτηνοτροφικών προϊόντων της Λέσβου, την απώλεια του πελατολογίου από την όλως παράλογη απαγόρευση ασφαλούς διάθεσης των κτηνοτροφικών προϊόντων της Λέσβου εκτός του νησιού και η απουσία των κτηνοτροφικών προίόντων της Λέσβου από τις προθήκες των καταστηματών, τα οποία είχαν παραχθεί προ της επιβεβαίωσης του πρώτου κρούσματος, είχαν υποστεί την προβλεπόμενη επεξεργασία και πληρούσαν όλες τις νόμιμες προϋποθέσεις της ευρωπαϊκής και εθνικής νομοθεσίας, βαρύνουν αποκλειστικά τις αρμόδιες υπηρεσίες σας αλλά και εσάς, προσωπικά, οι οποίοι λάβατε τις σχετικές καταδικαστικές για εμάς και το νησί μας αποφάσεις και επιφυλασσόμαστε για κάθε νόμιμο δικαίωμά μας και τη διεκδίκησή τους, χωρίς φυσικά να επιθυμούμε να επιβαρύνουμε τον κρατικό προϋπολογισμό αλλά προσωπικά αυτούς, οι οποίοι ενώ διαθέτουν τα μέσα και τη γνώση, είτε λαμβάνουν αποφάσεις καταδικαστικές για τη ζωή και το μέλλον μας είτε παραλείπουν να προβούν στις οφειλόμενες νόμιμες ενέργειες για να προασπίσουν το εθνικό, το τοπικό συμφέρον αλλά και το συμφέρον ημών, ως ελλήνων πολιτών.

Η σημασία του προβάτου της φυλής Λέσβου, η προστασία του και τα μέτρα μετριασμού των μέτρων καταστολής του ιού, τα οποία θα πρέπει να λαμβάνονται βάσει του με αριθμό 2020/687 κατ’ εξουσιοδότηση Κανονισμού (ΕΕ) της Επιτροπής της 17ης Δεκεμβρίου 2019 για τη συμπλήρωση του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου όσον αφορά τους κανόνες για την πρόληψη και τον έλεγχο ορισμένων καταγεγραμμένων νόσων[footnoteRef:25] [25:  Ο με αριθμό 2020/687 κατ’ εξουσιοδότηση Κανονισμός (ΕΕ) της Επιτροπής της 17ης Δεκεμβρίου 2019 για τη συμπλήρωση του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου όσον αφορά τους κανόνες για την πρόληψη και τον έλεγχο ορισμένων καταγεγραμμένων νόσωνhttps://eur-lex.europa.eu/eli/reg_del/2020/687/oj/ell/pdf, πρόσβαση στις 01/06/2026] 


· Σύμφωνα με το Π.Δ. 434/1995 - ΦΕΚ 248/Α/30-11-1995, Μέτρα για τη διατήρηση και προστασία των αυτόχθονων φυλών των αγροτικών ζώων[footnoteRef:26] προκύπτουν τα ακόλουθα: [26:  Π.Δ. 434/1995 - ΦΕΚ 248/Α/30-11-1995, Μέτρα για τη διατήρηση και προστασία των αυτόχθονων φυλών των αγροτικών ζώων, διαθέσιμο στο https://www.e-nomothesia.gr/kat-agrotike-anaptukse/ktenotrophia/pd-434-1995.html, πρόσβαση στις 01/06/2026] 

Το πρόβατο της φυλής Λέσβου εντάσσεται στην κατηγορία του αυτόχθονου ζωικού γενετικού υλικού  (βλ. Αρ. 5, περ. δ.).[footnoteRef:27], σύμφωνα δε με το άρθρο 7 του εν λόγω Π.Δ., προβλέπονται μέτρα προστασίας των σε κατάσταση εξαφάνισης, κατάσταση επισφαλή και κατάσταση ευαίσθητη κατατασσομένων φυλών και πληθυσμών με ιδιαίτερο ενδιαφέρον, όπως εν προκειμένω το πρόβατο της φυλής της Λέσβου, το οποίο εξακολουθεί να διατηρεί μεν ένα σημαντικό αριθμό, αλλά, δεδομένων της έλλειψης σωστού και αποτελεσματικού μηχανισμού για τη διαχείριση της επιζωοτίας του αφθώδους πυρετού και των μέτρων θανάτωσης των ζώων, δίχως να λαμβάνονται τα ενδεδειγμένα μέτρα βιοασφάλειας αλλά και μετριασμού ή αποκκλίσεων από τα μέτρα θανάτωσης, έχει πλέον αντικειμενικά τεθεί σε επισφαλή κατάσταση, με την αντικειμενική ευθύνη των αρμοδίων αρχών. [27:  Βλ. Επίσης, Μελέτη της γενετικής δομής και ποικιλότητας του προβάτου της φυλής Λέσβου, Μαστρανεστάσης, Ιωάννης, 2015, Εθνικό Αρχείο Διδακτορικών Διατριβών, διαθέσιμη στο https://www.didaktorika.gr/eadd/handle/10442/37112, πρόσβαση στις 01/06/2026] 

Σύμφωνα δε, με υπόμνημα παρέμβασης που αφορά τη σημασία του προβάτου Λέσβου ως κρίσιμου ζωικού γενετικού πόρου[footnoteRef:28], το οποίο απέστειλε προς δημοσίευση στα ΜΜΕ, η Ένωση Κτηνοτρόφων Προβάτου Φυλής Λέσβου, το οποίο έχει επιστημονικό περιεχόμενο και συντάχθηκε από καθηγητές του Γεωπονικού Πανεπιστημίου Αθηνών, οι οποίοι επιβλέπουν το πρόγραμμα Γενετικών Πόρων του ΥΠΑΑΤ για τη συγκεκριμένη φυλή, ήτοι ο κ. Α.Κομινάκης (Καθ. Γενετικής Βελτίωσης Αγροτικών Ζώων, Τμήμα Επιστήμης Ζωικής Παραγωγής, ΓΠΑ) – Επιστημονικός σύμβουλος Αγροτικού Κτηνοτροφικού Συνεταιρισμού Σκαλοχωρίου και Ένωσης Κτηνοτρόφων φυλής προβάτου Λέσβου, ο κ. Π. Σιμιτζής (Αν. Καθ. Εκτροφής, Ηθολογίας & Ευζωίας Αγροτικών Ζώων, Τμήμα Επιστήμης Ζωικής Παραγωγής, ΓΠΑ) – Επιστημονικός σύμβουλος Συνεταιρισμού Παρακοίλων και Αγίας Παρασκευής,  η κα. Α. Χάγερ (Αν. Καθ. Γονιδιακής Τεχνολογίας στα Αγροτικά Ζώα, Τμήμα Επιστήμης Ζωικής Παραγωγής, ΓΠΑ) – Επιστημονική υπεύθυνη ενέργειας 4 (γονοτυπήσεις), ο κ. Γ. Χριστοδουλόπουλος (Καθ. Υγιεινής Αγροτικών Ζώων, Τμήμα Επιστήμης Ζωικής Παραγωγής, ΓΠΑ), ο κ. Ν. Δεμίρης (Αν. Kαθ. Βιοστατιστικής, Τμήμα Στατιστικής του Οικονομικού Πανεπιστημίου Αθηνών), προκειμένουν να αναδείξουν την ιδιαίτερη αξία της φυλής προβάτου της Λέσβου, τόσο σε επίπεδο βιοποικιλότητας όσο και για τη βιωσιμότητα της τοπικής κτηνοτροφίας, προκύπτουν τα ακόλουθα: [28:  Πρόβατο Φυλής Λέσβου: Η σημασία του ως κρίσιμου ζωικού γενετικού πόρου, Πολιτικά της Λέσβου, 24/04/2026, διαθέσιμο στο https://www.politikalesvos.gr/simasia-tou-provatou-lesvou-os-krisimou-zoikou-genetikou-porou/, πρόσβαση στις 01/06/2026] 

« Το πρόβατο Λέσβου δεν συνιστά μια απλή παραγωγική μονάδα του πρωτογενούς τομέα, αλλά έναν αυτόχθονα ζωικό γενετικό πόρο υψηλής αξίας, ο οποίος αποτελεί προϊόν εξέλιξης και προσαρμογής αιώνων στο ιδιαίτερο οικοσύστημα του Βορείου Αιγαίου. Η γενετική του ιδιαιτερότητα, με κυρίαρχο χαρακτηριστικό τη λιποαποθήκη της παχιάς ουράς, του προσδίδει μια μοναδική ικανότητα μεταβολικής ευελιξίας, καθιστώντας το ικανό να επιβιώνει και να αποδίδει κάτω από συνθήκες ακραίας περιβαλλοντικής πίεσης.
Σε μια κρίσιμη ιστορική συγκυρία, όπου η κλιματική κρίση επαναφέρει στο προσκήνιο την ανάγκη για ανθεκτικά και χαμηλών εισροών παραγωγικά συστήματα, η φυλή Λέσβου λειτουργεί ως ένα ‘βιολογικό οχυρό΄ για την ελληνική κτηνοτροφία διασφαλίζοντας την αυριανή επισιτιστική μας ασφάλεια. Η συμβολή της φυλής στην τροφική αλυσίδα μέσω της παραγωγής τυροκομικών προϊόντων ΠΟΠ υψηλής ποιότητας (Λαδοτύρι, Κασέρι, Φέτα) σε συνδυασμό με τον ρόλο της στη διατήρηση του κοινωνικού και οικονομικού ιστού της Λέσβου, καθιστούν επιτακτική την προστασία και διατήρησή της.
Η ενδεχόμενη απώλεια αυτού του γενετικού υλικού θα σήμαινε τον οριστικό αφανισμό ενός βιολογικού πλούτου που είναι αδύνατον να αναπαραχθεί τεχνητά ή να αντικατασταθεί από εισαγόμενες φυλές, οι οποίες στερούνται της απαραίτητης ανθεκτικότητας. 
Προβατοτροφία στη Λέσβο: πυλώνας διατήρησης του κοινωνικού ιστού Πέρα από τη γενετική και παραγωγική αξία της φυλής προβάτου Λέσβου, η προβατοτροφία στο νησί συνιστά θεμέλιο λίθο της κοινωνικής, πολιτισμικής και οικονομικής συνοχής των τοπικών κοινοτήτων. Πρόκειται για μία δραστηριότητα βαθιά ριζωμένη στον χρόνο, η οποία μεταφέρεται από γενιά σε γενιά και συγκροτεί έναν ιδιαίτερο τρόπο ζωής και παραγωγής, άρρηκτα συνδεδεμένο με το φυσικό περιβάλλον και την πολιτισμική ταυτότητα της Λέσβου.
Η ύπαρξη χιλιάδων οικογενειακών εκμεταλλεύσεων προβάτων και η δραστηριοποίηση νέων ανθρώπων λειτουργεί ως ανάχωμα απέναντι στην ερημοποίηση της υπαίθρου, στη δημογραφική αποψίλωση και στην εγκατάλειψη των μειονεκτικών περιοχών. Παράλληλα, η προβατοτροφία στηρίζει ένα ευρύτερο πλέγμα τοπικής οικονομικής δραστηριότητας, που περιλαμβάνει τη μεταποίηση, την τυροκομία και το εμπόριο συμβάλλοντας καθοριστικά στη διατήρηση της κοινωνικής συνοχής. Υπό αυτό το πρίσμα, η απώλεια του ζωικού κεφαλαίου δεν συνεπάγεται απλώς μια πρόσκαιρη οικονομική ζημία, αλλά συνιστά υπαρξιακή απειλή για τη βιωσιμότητα των κοινοτήτων του νησιού, οδηγώντας σε οριστική εγκατάλειψη της δραστηριότητας και σε μη αναστρέψιμη αποδιάρθρωση του κοινωνικού ιστού.
Το αδιέξοδο της μαζικής θανάτωσης (stamping-out)
 Η εφαρμογή της μαζικής θανάτωσης ως αποκλειστική στρατηγική ελέγχου του αφθώδους πυρετού έχει ήδη επιφέρει σημαντική απώλεια ζωικού κεφαλαίου (10.000 ζώα). Η πυκνή χωρική κατανομή των εκτροφών, ειδικά στο βορειοδυτικό τμήμα του νησιού, θέτει εν αμφιβόλω την αποτελεσματικότητα της, ενώ η εφαρμογή της σε κλειστούς και γεωγραφικά περιορισμένους πληθυσμούς όπως αυτός της Λέσβου, ενέχει τον κίνδυνο απώλειας γενετικής ποικιλότητας λόγω δραστικής μείωσης του πληθυσμού. Για τις 3.000 κτηνοτροφικές οικογένειες του νησιού, η θανάτωση του ζωικού τους κεφαλαίου δεν αποτελεί απλή οικονομική ζημία, αλλά οριστικό τερματισμό της επαγγελματικής τους δραστηριότητας και βίαιη αποδιάρθρωση της τοπικής οικονομίας.
Όλα τα παραπάνω υποδεικνύουν την ανάγκη αναθεώρησης της χρησιμοποιούμενης στρατηγικής ελέγχου της επιδημίας στο νησί, λαμβάνοντας υπόψη και την πρωθύστερη εμπειρία άλλων χωρών. Στη Μ. Βρετανία, κατά την αντίστοιχη επιδημία του 2001, έρευνες (Keeling et al., 2001; Tildesley et al., 2006) έδειξαν ότι η αποκλειστική εφαρμογή της μαζικής θανάτωσης δεν αποτελεί κατ’ ανάγκη τη βέλτιστη στρατηγική ελέγχου συνοδευόμενη από εκτεταμένες απώλειες ζωικού κεφαλαίου (6,5 εκατομμύρια ζώα), σημαντικές κοινωνικοοικονομικές επιπτώσεις και έντονη κριτική ως προς την αναλογικότητα και τη βιωσιμότητά της (Ηaydon et al. 2004). 
Επιδημιολογικές μελέτες διεθνώς, προβλέπουν ότι ο εμβολιασμός, συνδυαστικά με μέτρα βιοεπιτήρησης και θανάτωσης, μπορεί να συμβάλει καθοριστικά στον περιορισμό τόσο της εξάπλωσης της επιδημίας όσο και της χρονικής διάρκειάς της (π.χ. Backer et al., 2012; Pesciaroli et al., 2025; Roche et al., 2015). Επομένως, σε περιοχές υψηλής πυκνότητας εκτροφών όπως η Λέσβος, ο ‘εμβολιασμός για επιβίωση’ (vaccinate-to-live) προκρίνεται σε εργαλείο ελέγχου της εξάπλωσης της νόσου, περιορίζοντας σημαντικά τις μαζικές θανατώσεις, μειώνοντας τις επιπτώσεις για τους κτηνοτρόφους, την τοπική κοινωνία και αυξάνοντας την αποδοχή των μέτρων. Αναγνωρίζοντάς τον ως λύση, η Κύπρος έχει ήδη προβεί στην εφαρμογή του εμβολιασμού σε μια προσπάθεια ελέγχου της επιδημίας.
Ωστόσο, η αποτελεσματικότερη εφαρμογή των εμβολιασμών προϋποθέτει τον προσδιορισμό κρισίμων παραμέτρων ανάμεσα στις οποίες ο χρόνος έναρξης, το εύρος και η χωρική κατανομή της ζώνης εφαρμογής εμβολιασμού. Για το λόγο αυτό είναι απαραίτητο να γίνει άμεση επεξεργασία των διαθέσιμων επιδημιολογικών δεδομένων από ειδικούς επιδημιολόγους πραγματογνώμονες σε συνεργασία με τις κτηνιατρικές υπηρεσίες και τοπικούς φορείς ώστε να προσδιοριστεί το βέλτιστο εμβολιαστικό σχήμα.
Εμβολιασμός DIVA: μία σύγχρονη επιστημονική λύση 
Υπό το πρίσμα αυτό, καθίσταται αναγκαίος ο στοχευμένος εμβολιασμός με εμβόλια τύπου DIVA (Differentiating Infected from Vaccinated Animals).
Η προσέγγιση αυτή επιτρέπει την αποτελεσματική ανοσοπροστασία των ζώων, διατηρώντας ταυτόχρονα τη δυνατότητα επιδημιολογικής επιτήρησης και διάκρισης μεταξύ μολυσμένων και εμβολιασμένων ατόμων μέσω ανίχνευσης μη δομικών πρωτεϊνών (NSPs) (Foord et al., 2007). Η στρατηγική αυτή ευθυγραμμίζεται πλήρως με το νέο ευρωπαϊκό πλαίσιο για την υγεία των ζώων (Animal Health Law – Κανονισμός ΕΕ 2016/429) επιτρέποντας μια πιο ευέλικτη και προληπτική προσέγγιση. Ο Κανονισμός αναγνωρίζει ότι η μαζική θανάτωση μπορεί να αντικατασταθεί ή να συμπληρωθεί από εναλλακτικές στρατηγικές, όπως ο εμβολιασμός, ειδικά όταν διακυβεύεται η επιβίωση σπάνιων φυλών ή η διατήρηση της γενετικής ποικιλότητας. Πέραν του γενετικού κόστους, η οικονομική επιβάρυνση του κράτους για τις αποζημιώσεις και το κόστος ανασύστασης του ζωικού κεφαλαίου είναι δυσανάλογα μεγάλη.

Η επένδυση σε ένα πρόγραμμα εμβολιασμού και εργαστηριακής διάκρισης (DIVA) είναι οικονομικά αποδοτικότερη μακροπρόθεσμα, καθώς προλαμβάνει την κατάρρευση της τοπικής οικονομίας και τη μόνιμη απώλεια παραγωγικών μονάδων (Pesciaroli et al., 2025). Η γεωγραφική απομόνωση της Λέσβου διευκολύνει τον έλεγχο των μετακινήσεων και τη δημιουργία μιας ελεγχόμενης ‘ζώνης ασφαλείας’, καθιστώντας το νησί ιδανικό πεδίο για την εφαρμογή του ‘εμβολιασμoύ για επιβίωση (vaccinate-to-live)’ (Barnett et al., 2015). Μετά το πέρας της επιδημίας, η δυνατότητα διάκρισης φυσικής μόλυνσης από τον εμβολιασμό που προσφέρουν τα εμβόλια DIVA μπορεί να αξιοποιηθεί κατάλληλα ώστε να μειωθεί σημαντικά το διάστημα εφαρμογής περιορισμών εμπορίας και επιστροφής στην κανονικότητα. 
Προτάσεις και μέτρα Λαμβάνοντας υπόψη όλα τα παραπάνω, προτείνονται τα ακόλουθα:
• Θεσμική αναγνώριση ειδικού καθεστώτος: Άμεση κήρυξη του προβάτου Λέσβου ως ‘προστατευόμενου εθνικού γενετικού πόρου σε κατάσταση κινδύνου’, γεγονός που νομιμοποιεί την ενεργοποίηση των προβλεπόμενων παρεκκλίσεων από τα πρωτόκολλα μαζικής θανάτωσης.
• Ενεργοποίηση της στρατηγικής ‘εμβολιασμός για επιβίωση’: Άμεση εφαρμογή στοχευμένου εμβολιασμού DIVA σε ζώνες υψηλού κινδύνου, συνδυαστικά με στοχευμένη θανάτωση, με στόχο τη δημιουργία ανοσιακού τείχους που θα αποτρέψει την εξάπλωση του ιού και τη μαζική απώλεια πολύτιμων ζώων αναπαραγωγής.
Η στρατηγική αυτή πρέπει να καταρτιστεί σε συνεργασία με εμπειρογνώμονες επιδημιολόγους.
• Ενίσχυση υποδομής επιτήρησης: Δημιουργία ενός εξειδικευμένου μηχανισμού επιτήρησης στο νησί, με δυνατότητα εργαστηριακής διάγνωσης μη δομικών πρωτεϊνών (NSPs), καταγραφής και ιχνηλάτησης σε πραγματικό χρόνο και σαφή διαχωρισμό εμβολιασμένων και μολυσμένων ζώων.
• Κοινωνικοοικονομική θωράκιση: Παροχή πλήρων και άμεσων αποζημιώσεων, σε τιμές αντικατάστασης για τις αναπόφευκτες απώλειες ζώων. Κάλυψη του κόστους ανασύστασης και των διαφυγόντων κερδών για τις μονάδες που πλήττονται, ώστε να αποτραπεί η μαζική εγκατάλειψη του επαγγέλματος.
Συμπέρασμα 
Η προστασία του προβάτου Λέσβου δεν συνιστά μόνο ζήτημα υγείας ζώων, αλλά στρατηγική επιλογή διατήρησης των γενετικών πόρων, της επισιτιστικής ασφάλειας και της ανθεκτικότητας του πρωτογενούς τομέα της χώρας. Η διαθέσιμη επιστημονική γνώση υποστηρίζει σαφώς τη μετάβαση σε συνδυαστική στρατηγική με εμβολιασμό DIVA. Το κρίσιμο ζητούμενο πλέον είναι η έγκαιρη πολιτική απόφαση εφαρμογής».

· Σημειωτέον δε, ότι όπως προκύπτει από δημοσίευμα του τοπικού τύπου
της Λέσβου στις 03/11/2025 με θέμα «Δημιουργία κέντρου συλλογής σπέρματος από κριούς φυλής Λέσβου»[footnoteRef:29] με την αξιοποιήση  των πόρων του προγράμματος του Υπουργείου Αγροτικής Ανάπτυξης και Τροφίμων «Γενετικοί πόροι στην κτηνοτροφία» για την επίτευξή του και τη συμμετοχή των εξής φορέων : ΥπΑΑΤ (Διεύθυνση Ζωϊκών Γενετικών Πόρων & Κτηνοτροφικών Εγκαταστάσεων, Τμήμα Ζωικών Γενετικών Πόρων Αιγών και Προβάτων και Κέντρο Ζωικών Γενετικών Πόρων Αθηνών), Γεωπονικό Πανεπιστήμιο Αθηνών (Τμήμα Επιστήμης Ζωϊκής Παραγωγής), Οργανισμός Πληρωμών και Ελέγχου Κοινοτικών Ενισχύσεων Προσανατολισμού και Εγγυήσεων (Περιφερειακή Διεύθυνση Αττικής και Αιγαίου, Τμήμα Αγροτικής Ανάπτυξης και Ενισχύσεων) καθώς και η Ένωση Κτηνοτρόφων Προβάτου Φυλής Λέσβου, αναπτύχθηκε η δράση της δημιουργίας εγκατάστασης συλλογής σπέρματος από κριούς φυλής Λέσβου για τις ανάγκες των εκτροφέων προβάτου ΦΥΛΗΣ Λέσβου – ΛΕΣΠΕΡ. [29:  Δημιουργία κέντρου συλλογής σπέρματος από κριούς φυλής Λέσβο, Emprosnet, 03/11/2025, διαθέσιμο στο https://www.emprosnet.gr/oikonomia-alias/agrotes/dimiourgia-kentrou-syllogis-spermatos-apo-krioys-fylis-lesvou, πρόσβαση στις 01/06/2026] 

Μάλιστα, όπως προκύπτει από το εν λόγω δημοσίευμα, «Το Κέντρο Συλλογής Σπέρματος βελτιωτών κριών της φυλής προβάτων Λέσβου για την εφαρμογή της Τεχνητής Σπερματέγχυσης μεταξύ των κοπαδιών της ΕΚΠΦΛ δημιουργήθηκε στο πλαίσιο του Περιφερειακού Προγράμματος Βορείου Αιγαίου σε συνεργασία με το Ινστιτούτο Κτηνιατρικών Ερευνών Θεσσαλονίκης του ΕΛΓΟ – ΔΗΜΗΤΡΑ, στο οποίο συμμετείχαν μέλη της Ένωσης και αποτελείται από το κριοστάσιο και το εργαστήριο επεξεργασίας σπέρματος. Όπως εξηγεί ο κ. Μαστρανεστάσης οι βελτιωτές κριοί που φιλοξενούνται στο κέντρο έχουν επιλεγεί βάσει της γενετικής τους αξίας και της ανθεκτικότητας τους στην Τρομώδη Νόσο των Αιγοπροβάτων...»,  γεγονός το οποίο επιρρωνύει τα αναφερόμενα από την ως άνω επιστημονική παρέμβαση της ομάδας εμπειρογνωμόνων για την ιδιαίτερη γενετική αξία των προβάτων της φυλής Λέσβου, αλλά επιπλέον, ότι το πρόβατο της φυλής Λέσβου αναγνωρίζεται για την υψηλή γενετική, πολιτιστική ή εκπαιδευτική αξία και για τη διάσωση και την ανάδειξη της αξίας αυτής, έχουν διατεθεί αρκετά σημαντικοί εθνικοί και ενδεχομένως κοινοτικοί πόροι της Ε.Ε., οι οποίοι κινδυνεύουν να αποδειχθούν επί ματαίω διατεθέντες από την έως τώρα διαχείριση της επιζωοτίας του αφθώδους πυρετού στο νησί της Λέσβου».
· Αξίζει επίσης στο σημείο αυτό, να αναφέρουμε ότι στις εισαγωγικές
διατάξεις του με αριθμό 2020/687 κατ’εξουσιοδότηση Κανονισμού (ΕΕ) της Επιτροπής της 17ης Δεκεμβρίου 2019 για τη συμπλήρωση του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου όσον αφορά τους κανόνες για την πρόληψη και τον έλεγχο ορισμένων καταγεγραμμένων νόσων, προβλέπονται τα ακόλουθα:
‘’(17) Ο κανονισμός (ΕΕ) 2016/429 θεσπίζει τους βασικούς κανόνες για τα μέτρα ελέγχου νόσων που πρέπει να εφαρμόζονται στις πληγείσες εγκαταστάσεις σε περίπτωση εμφάνισης εστίας νόσου κατηγορίας Α . Παράλληλα, παρέχει στις αρμόδιες αρχές κάποια ευελιξία ώστε να αποφασίζουν ποια από αυτά τα μέτρα θα πρέπει να τεθούν σε εφαρμογή. Προκειμένου οι αρμόδιες αρχές να είναι σε θέση να λαμβάνουν τα πλέον αναλογικά και αποτελεσματικά μέτρα ελέγχου και να διασφαλίζεται η εναρμονισμένη εφαρμογή των μέτρων που λαμβάνονται από τα κράτη μέλη, είναι σκόπιμο να καθοριστούν λεπτομερή κριτήρια λήψης αποφάσεων με βάση τις επιδημιολογικές περιστάσεις, τον τύπο και την τοποθεσία των εγκαταστάσεων, τα είδη και τις κατηγορίες ζώων και τις οικονομικές ή κοινωνικές συνθήκες της περιοχής που έχει πληγεί από τη νόσο .
(18) Σε αιτιολογημένες περιπτώσεις και στο πλαίσιο συμπληρωματικών εγγυήσεων εάν χρειάζεται, η αρμόδια αρχή θα πρέπει να έχει τη δυνατότητα να χορηγεί παρεκκλίσεις από ορισμένα μέτρα ελέγχου νόσων, ιδίως από την απαίτηση θανάτωσης των ζώων στην πληγείσα εγκατάσταση, λαμβάνοντας υπόψη τους επιδημιολογικούς παράγοντες και αφού διενεργήσει ορθή εκτίμηση κινδύνου . Τέτοιες παρεκκλίσεις θα μπορούσαν να χορηγούνται για εγκαταστάσεις υπό περιορισμό, για ζώα που διατηρούνται για επιστημονικούς σκοπούς ή για σκοπούς σχετικούς με τη διατήρηση προστατευόμενων ειδών ή ειδών που απειλούνται με εξαφάνιση και για επισήμως καταχωρισμένες σπάνιες φυλές ή για ζώα αιτιολογημένης υψηλής γενετικής, πολιτιστικής ή εκπαιδευτικής αξίας . Στις περιπτώσεις αυτές, η εφαρμογή γενικών μέτρων θα μπορούσε να έχει ανεπιθύμητες και δυσανάλογες επιπτώσεις...

...Σύμφωνα δε, με το άρθρο 13 παρ. 2-Ειδικές παρεκκλίσεις από το άρθρο 12 παράγραφος 1 στοιχείο α)του ως άνω Κανονισμού, προβλέπονται τα ακόλουθα:
«2 . Η αρμόδια αρχή δύναται να χορηγεί παρέκκλιση από το άρθρο 12 παράγραφος 1 στοιχείο α) στις παρακάτω κατηγορίες ζώων, υπό την προϋπόθεση ότι πληρούνται οι όροι της παραγράφου 3:
α) ζώα που διατηρούνται σε εγκατάσταση υπό περιορισμό·
β) ζώα που διατηρούνται για επιστημονικούς σκοπούς ή για σκοπούς σχετικούς με τη διατήρηση προστατευόμενων ειδών ή ειδών που απειλούνται με εξαφάνιση·
γ) ζώα που έχουν επισήμως καταχωριστεί εκ των προτέρων ως σπάνιες φυλές· και
δ)ζώα δεόντως αιτιολογημένης υψηλής γενετικής, πολιτιστικής ή εκπαιδευτικής αξίας.

Σύμφωνα δε με το αρ. 79 του εν λόγω Κανονισμού -Ειδικές παρεκκλίσεις από τα μέτρα ελέγχου σε εγκαταστάσεις στις οποίες διατηρούνται καταγεγραμμένα είδη για επιστημονικούς σκοπούς ή για σκοπούς σχετικούς με τη διατήρηση ειδών που απειλούνται με εξαφάνιση
1 . Η αρμόδια αρχή δύναται να χορηγεί παρεκκλίσεις από τα μέτρα που προβλέπονται στο άρθρο 78 παράγραφος 1 στοιχεία α) 
και γ) σε περίπτωση επίσημης επιβεβαίωσης νόσου κατηγορίας Α σε εγκαταστάσεις στις οποίες διατηρούνται καταγεγραμμένα είδη για επιστημονικούς σκοπούς ή για σκοπούς σχετικούς με τη διατήρηση ειδών που απειλούνται με εξαφάνιση, υπό τον όρο ότι:
α) δεν διακυβεύεται το υγειονομικό καθεστώς του οικείου κράτους μέλους ή άλλων κρατών μελών· και
β) λαμβάνονται όλα τα κατάλληλα μέτρα βιοπροφύλαξης, όπως απαριθμούνται στο άρθρο 78, με σκοπό την πρόληψη κάθε πιθανού κινδύνου εξάπλωσης του νοσογόνου παράγοντα κατηγορίας Α».

· Βάσει των παραπάνω καθίσταται επιτακτική η ανάγκη εφαρμογής της εθνικής και ενωσιακής νομοθεσίας για την προστασίας της αυτόχθονης φυλής του προβάτου της Λέσβου δεδομένων, της υψηλής γενετικής, πολιτιστικής και εκπαιδευτικής του αξίας αλλά και του γεγονότος, ότι για τη διάσωση και την ανάδειξη της επιστημονικής του αξίας, έχουν διατεθεί αρκετά σημαντικοί εθνικοί και ενδεχομένως κοινοτικοί πόροι της Ε.Ε., για επιστημονικούς σκοπούς, οι οποίοι κινδυνεύουν να αποδειχθούν επί ματαίω διατεθέντες.
Καθώς η έως τώρα διαχείριση της επιζωοτίας του αφθώδους πυρετού στο νησί της Λέσβου από τις αρμόδιες αρχές, πραγματοποιείται από αυτές δίχως αξιόπιστη εκτίμηση του κινδύνου, όπως προβλέπεται από την ενωσιακή και εθνική σχετική νομοθεσία, όπως παρατίθεται ανωτέρω, ελλείψει της πληρότητας των επιδημιολογικών στοιχείων με αποκλειστική τους υπαιτιότητα, και η οποία προκρίνει ως αποκλειστική λύση τη μαζική θανάτωση των αιγοπροβάτων της φυλής της Λέσβου, χωρίς να αξιοποιεί τις δυνατότητες παρέκκλισης και τους τρόπους μετριασμού της εξάπλωσης της νόσου, που προτείνονται από τις αρμόδιες επιτροπές της Ε.Ε. , καθώς και την ενωσιακή και εθνική νομοθεσία.

Η στρατηγική του στοχευμένου εμβολιασμού με εμβόλια τύπου DIVA (Differentiating Infected from Vaccinated Animals), στα πλαίσια πλήρους ευθυγράμμισης με το νέο ευρωπαϊκό πλαίσιο για την υγεία των ζώων (Animal Health Law – Κανονισμός ΕΕ 2016/429) 
· Σύμφωνα με το άρθρο 12 παρ. 4- Μέτρα ελέγχου νόσων σε περίπτωση
επίσημης επιβεβαίωσης εμφάνισης εστίας νόσου κατηγορίας Α σε δεσποζόμενα ζώα σε εγκατάσταση του με αριθμό 2020/687 κατ’εξουσιοδότηση Κανονισμού (ΕΕ) της Επιτροπής της 17ης Δεκεμβρίου 2019 για τη συμπλήρωση του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου όσον αφορά τους κανόνες για την πρόληψη και τον έλεγχο ορισμένων καταγεγραμμένων νόσων[footnoteRef:30] προβλέπονται τα ακόλουθα: [30:  Ο με αριθμό 2020/687 κατ’ εξουσιοδότηση Κανονισμός (ΕΕ) της Επιτροπής της 17ης Δεκεμβρίου 2019 για τη συμπλήρωση του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου όσον αφορά τους κανόνες για την πρόληψη και τον έλεγχο ορισμένων καταγεγραμμένων νόσωνhttps://eur-lex.europa.eu/eli/reg_del/2020/687/oj/ell/pdf, πρόσβαση στις 01/06/2026] 

«4 . Κατά παρέκκλιση από την παράγραφο 1 στοιχείο α), κατόπιν διενέργειας εκτίμησης κινδύνου και λαμβάνοντας υπόψη το ενδεχόμενο εφαρμογής άλλων μέτρων μετριασμού του κινδύνου, η αρμόδια αρχή δύναται να αποφασίσει:
α) να διατάξει τη θανάτωση των δεσποζόμενων ζώων καταγεγραμμένων ειδών στον πλησιέστερο κατάλληλο χώρο, κατά τρόπο ώστε να αποφευχθεί κάθε κίνδυνος εξάπλωσης της νόσου κατηγορίας Α κατά τη θανάτωση ή τη μεταφορά· ή
β) να αναστείλει τη θανάτωση των δεσποζόμενων ζώων καταγεγραμμένων ειδών, υπό τον όρο ότι τα ζώα αυτά υποβάλλονται σε επείγοντα εμβολιασμό, όπως προβλέπεται στο άρθρο 69 του κανονισμού (ΕΕ) 2016/429».

· Σύμφωνα με τα πορίσματα της αποστολής εμπειρογνωμόνων της Ε.Ε.
στη Λέσβο για τη νόσο του αφθώδους πυρετού (FMD Expert Mission to Lesvos-EU VET Initiative,24– 27 March 2026)[footnoteRef:31] η οποία δημοσιεύθηκε στις 22-23 Απριλίου του 2026 στην PAFF Committee , (Standing Committee on Plants, Animals, Food and Feed (PAFF Committee), προκύπτουν τα ακόλουθα: [31:  FMD Expert Mission to Lesvos EU VET Initiative, 24– 27 March 2026, PAFF Committee, 22-23 April 2026, διαθέσιμη στο https://food.ec.europa.eu/document/download/ec7c4e16-7fce-4243-954b-55967783f5a3_en?filename=reg-com_ahw_202604224_pres-10.pdf, πρόσβαση στις 01/0/2026] 

Στη σελίδα 18,
Συμπεράσματα και συστάσεις (5)
Εμβολιασμός
 Σε περίπτωση που εμφανιστούν νέες εστίες της νόσου του αφθώδους πυρετού των προβάτων (FMD) και αποδειχθεί δύσκολο να ελεγχθούν με τα μέτρα που έχουν εφαρμοστεί μέχρι στιγμής (εξάλειψη, ζωνοποίηση κ.λπ.), μπορεί να εξεταστεί ο εμβολιασμός ως επιπλέον εργαλείο για τον έλεγχο της FMD.
Συνεπώς, είναι σκόπιμο η Ελλάδα να αναπτύξει πιθανές στρατηγικές εμβολιασμού (τόσο κατασταλτικού όσο και προστατευτικού χαρακτήρα) και να τις συζητήσει με τους ενδιαφερόμενους φορείς λαμβάνοντας υπόψη τις συνέπειες των διαφόρων σεναρίων, έτσι ώστε αν χρειαστεί η εφαρμογή του εμβολιασμού, να μπορεί να ξεκινήσει άμεσα».

· Στο με  αριθ. Πρωτ:  1771/59511/ 31.05.2017 έγγραφο της Γεν. ∆/νσης Βιώσιμης Ζωϊκής Παραγωγής & Κτηνιατρικής- Τμήμα Λοιμωδών και Παρασιτικών Νοσημάτων του Υ.Π.Α.Α.Τ. με θέμα:  «Αφθώδης Πυρετός» [footnoteRef:32]   προβλέπονται τα ακόλουθα για την πρόληψη της νόσου στη σελ. 14 αυτής: [32:  Το με  αριθ. Πρωτ:  1771/59511/ 31.05.2017 έγγραφο της Γεν. ∆/νσης Βιώσιμης Ζωϊκής Παραγωγής & Κτηνιατρικής- Τμήμα Λοιμωδών και Παρασιτικών Νοσημάτων του Υ.Π.Α.Α.Τ. με θέμα:  «Αφθώδης Πυρετός» , διαθέσιμο στο https://www.minagric.gr/images/stories/docs/agrotis/booeidi/Afthodis_Enimerotiko_Eggrafo.pdf, πρόσβαση στις 01/06/2026] 

«11.  Εμβολιασμός 
Η Ελλάδα διατηρεί το καθεστώς ελεύθερη από Αφθώδη Πυρετό χωρίς εμβολιασμό και απαγορεύεται η χρήση εμβολίων και η χορήγηση υπεράνοσων ορών κατά του Α.Π., εκτός των περιπτώσεων που προβλέπονται στο σχέδιο έκτακτης ανάγκης (πλέον δεν διατηρεί η Ελλάδα το καθεστώς αυτό).  
Για την κάλυψη των αναγκών επείγοντος εμβολιασμού σε περίπτωση  εισόδου  του Νοσήματος σε κάποιο Κράτος Μέλος έχει δημιουργηθεί  Ευρωπαϊκή Τράπεζα Εμβολίων.  
Τα εμβόλια περιέχουν αδρανοποιημένο ιό, είναι  συγκεκριμένα για κάθε στέλεχος του αφθώδους πυρετού και η διάρκεια της ανοσίας που προκαλείται είναι μικρή».




· Στο Π.Δ.32/ 20/02/2007 Mέτρα καταπολέμησης του αφθώδους
πυρετού,σε συμμόρφωση προς την οδηγία του Συμβουλίου 2003/85/ΕΚ[footnoteRef:33], στο  Άρθρο 43 (Άρθρο 45 της οδηγίας 2003/85/ΕΚ) Περιφερειοποίηση, προβλέπονται τα εξής : [33:    Π.Δ.32/ 20/02/2007 Mέτρα καταπολέμησης του αφθώδους
πυρετού,σε συμμόρφωση προς την οδηγία του Συμβουλίου 2003/85/ΕΚ, διαθέσιμο στο https://www.minagric.gr/images/stories/docs/agrotis/Aigoprobata/pd32_2007_afthodis.pdf, πρόσβαση στις 01/06/2026] 

«1. Με την επιφύλαξη του προεδρικού διατάγματος ο ιός του αφθώδους πυρετού φαίνεται να εξαπλώνεται παρά τα μέτρα που λαμβάνονται σύμφωνα με το παρόν διάταγμα και η επιζωοτία λαμβάνει μεγάλες διαστάσεις, και οπωσδήποτε όταν πραγματοποιείται επείγων εμβολιασμός, με απόφαση του Υπουργού Αγροτικής Ανάπτυξης και Τροφίμων καθορίζονται μία ή περισσότερες ζώνες υποκείμενες σε περιορισμούς, καθώς και ελεύθερες ζώνες».
· Στο Άρθρο 48-(Άρθρο 50 της οδηγίας 2003/85/ΕΚ)-Απόφαση για τη διενέργεια επείγοντος εμβολιασμού
1. Για να αποφασιστεί η διενέργεια επείγοντος εμβολιασμού, πρέπει να συντρέχει μία τουλάχιστον από τις ακόλουθες προϋποθέσεις:
α) έχει επιβεβαιωθεί η ύπαρξη εστιών αφθώδους πυρετού και υπάρχει απειλή ευρείας εξάπλωσής τους στη χώρα,
β) κινδυνεύει το ζωικό κεφάλαιο άλλων κρατών μελών λόγω της γεωγραφικής θέσης ή των επικρατουσών μετεωρολογικών συνθηκών από αναφερθείσες εστίες αφθώδους πυρετού στο έδαφος της χώρας,
γ) κινδυνεύει το ζωικό κεφάλαιο άλλων κρατών μελών λόγω σημαντικών από επιδημιολογική άποψη επαφών μεταξύ εκμεταλλεύσεων στο έδαφός τους και εκμεταλλεύσεων που εκτρέφουν ζώα ευπαθών ειδών στο έδαφος της χώρας
δ) κινδυνεύει το ζωικό κεφάλαιο της χώρας ή άλλων κρατών μελών, λόγω της γεωγραφικής θέσης ή των επικρατουσών μετεωρολογικών συνθηκών όταν σε γειτονική τρίτη χώρα υπάρχουν εστίες αφθώδους πυρετού».
· Στο σημείο αυτό πληρούνται σωρευτικά και οι δύο προϋποθέσεις σύμφωνα με τα όσα έχουν ήδη εκτεθεί, αφενός λόγω του κινδύνου εξάπλωσης του ιού στην υπόλοιπη νησιωτική και ηπειρωτική χώρα, λαμβανομένων μάλιστα των μη επαρκών μέτρων βιοπροφύλαξης και ασφάλειας στους λιμένες εξόδου από τη νησί αλλά και το γεγονός, ότι στη γειτονική χώρα της Τουρκίας, υπάρχουν εστίες αφθώδους πυρετού, οι οποίες μάλιστα, ένεκα της άφιξης τουριστών-πιθανών φορέων από αυτήν, χωρίς τα κατάλληλα μέσα βιοπροφύλαξης και ασφάλειας σε όλους τους λιμένες εισόδου τους στο νησί, ενδέχεται να επιδεινώσουν σημαντικά την επιδημιολογική κατάσταση στο νησί, θέτοντας εν κινδύνω, επιδημιολογικά και τη χώρα στο σύνολό της.

· Σύμφωνα με το προαναφερθέν έγγραφο του Υ.Π.Α.Α.Τ.[footnoteRef:34], αναφέρονται τα εξής: [34:  Ο αφθώδης πυρετός (Foot-and-Mouth Disease, FMD), Υ.Π.Α.Α.Τ., διαθέσιμο στο https://www.minagric.gov.gr/images/stories/docs/agrotis/booeidi/2020/enhmerotiko_piretos231225.pdf, πρόσβαση στις 01/06/2026] 

«Η Ευρωπαϊκή Ένωση διαθέτει επίσης συμπληρωματικά εργαλεία υποστήριξης για την αντιμετώπιση επιζωοτιών, μεταξύ των οποίων περιλαμβάνονται: 
• μία από τις μεγαλύτερες τράπεζες αντιγόνων αφθώδους πυρετού παγκοσμίως, για χρήση σε περιπτώσεις επείγοντος κατασταλτικού εμβολιασμού...
Στην ΕΕ, ο προληπτικός εμβολιασμός κατά της FMD δεν επιτρέπεται. Σε περίπτωση εμφάνισης εστίας εφαρμόζεται ο επείγων κατασταλτικός εμβολιασμός και ακολούθως η θανάτωση των ζώων για τον περιορισμό των κλινικών συμπτωμάτων της νόσου, τη  μείωση της αποβολής του ιού από τα μολυσμένα ζώα και συνεπώς τον περιορισμό της διασποράς του ιού στο προσβεβλημένο κοπάδι, την εκμετάλλευση ή τη ζώνη. Ο  επείγων κατασταλτικός εμβολιασμός μπορεί να εφαρμοστεί και σε μη μολυσμένες αλλά υψηλού κινδύνου εκμεταλλεύσεις, όπως οι εκμεταλλεύσεις επαφής ή οι εκμεταλλεύσεις εντός της απαγορευμένης ζώνης. 
Η πολιτική αυτή λαμβάνει υπόψη τις συνέπειες του εμβολιασμού στο επίσημο 
καθεστώς «ελεύθερο από FMD», όπως αναγνωρίζεται από τον WOAH, και συνεπώς τις περιοριστικές ρυθμίσεις στις μετακινήσεις ζώων και προϊόντων σύμφωνα με τους διεθνείς κανόνες. Για παράδειγμα, το κρέας και το γάλα από απαγορευμένες ζώνες πρέπει να υποβάλλονται σε θερμική επεξεργασία.  
Η ενωσιακή τράπεζα αντιγόνων που διαχειρίζεται η Ευρωπαϊκή Επιτροπή περιλαμβάνει περισσότερες από 9 εκατομμύρια δόσεις εμβολίων αποτελεσματικών κατά της FMD, τις οποίες τα κράτη μέλη μπορούν να χρησιμοποιήσουν κατόπιν αιτήματος για επείγοντα εμβολιασμό, εφόσον αυτό κριθεί αναγκαίο».
· Στην Κύπρο, όπου επίσης πλήττεται από την επιζωοτία του αφθώδους
πυρετού, εφαρμόζεται σχετικό πρόγραμμα εμβολισμού, σύμφωνα με δηλώσεις του επικεφαλής της Ειδικής Επιστημονικής Επιτροπής για την Ανασυγκρότηση και Αναβάθμιση του Κτηνοτροφικου Τομέα, κ. Μάλα σε τοπικά μέσα[footnoteRef:35], προκύπτουν τα ακόλουθα: [35:  Μαλάς: Ο εμβολιασμός κατά αφθώδους έχει αποδώσει, Καθημερινή της Κύπρου, διαθέσιμο στο https://www.kathimerini.com.cy/gr/kypros/malas-o-emboliasmos-kata-afthwdoys-exei-apodwsei, πρόσβαση στις 01/06/2026] 

«Ο εμβολιασμός κατά του αφθώδους πυρετού έχει αποδώσει και υπάρχει κάποιος περιορισμός στην εξάπλωση της νόσου, δήλωσε την Πέμπτη στο ΚΥΠΕ ο Σταύρος Μαλάς, Επικεφαλής της Ειδικής Επιστημονικής Επιτροπής για την Ανασυγκρότηση και Αναβάθμιση του Κτηνοτροφικου Τομέα, ο οποίος ανακοίνωσε ότι το Σάββατο θα συναντηθεί με ομάδα των κτηνοτρόφων οι οποίοι οργανώνονται μόνοι τους.
Απαντώντας σε ερώτηση για το πώς έχει η κατάσταση με τον αφθώδη πυρετό αυτή τη στιγμή ο κ. Μαλάς είπε ότι "υπάρχει κάποιος περιορισμός στην εξάπλωση της νόσου αλλά σίγουρα στις περιοχές που έχουν ήδη πληγεί πρέπει να ολοκληρωθεί ο έλεγχος για να δούμε πού θα καταλήξουμε".
Πρόσθεσε ότι "έχει δουλέψει ο εμβολιασμός, πρέπει να θεωρείται δεδομένο, διότι ακριβώς, η εξάπλωση δεν έχει τους ρυθμούς που βλέπαμε στα πρώτα στάδια της νόσου και με αυτά τα δεδομένα παραμένουμε αισιόδοξοι ότι θα μείνουμε στα επιπεδα που βλέπουμε τώρα ώστε κάποια στιγμή να επαναρχίσουμε τον σχεδιασμό μας για να αποκατασταθεί πλήρως η κατάσταση".
Ο κ. Μαλάς σημείωσε ότι "αυτή η επιζωοτία θα αφήσει πίσω της ένα κληροδότημα, μιας και η Κύπρος θα αλλάξει καθεστώς για τα επόμενα χρόνια και δεν θα έχει το καθεστώς που είχε προηγουμένως, της χώρας απαλλαγμένης από τον αφθώδη πυρετό και χωρίς εμβολιασμούς".
Εξήγησε ότι "θα είμαστε μια χώρα τουλάχιστον στο ορατό μέλλον χωρίς αφθώδη πυρετό αλλά με καθεστώς εμβολιασμού κάτι που σημαίνει ότι δεν θα μπορούμε να εξάξουμε ακατέργαστο νωπό κρέας, κάτι που θα επηρεάσει την χοιροτροφία μας η οποία κατείχε το δικό της κομμάτι στη μερίδα του εμπορίου σε ο,τι αφορά τις εξαγωγές".
Σε ερώτηση για την τύχη ζώων με αφθώδη που ανήκουν στις σπάνιες φυλές, ο κ. Μαλάς είπε ότι σε ό,τι αφορά αυτό το θέμα "η δικαιοδοσία ανήκει αποκλειστικά στις Κτηνιατρικές Υπηρεσίες να αποφασίσουν" το τι μέλλει γενέσθαι, πρόσθεσε, ωστόσο ότι "υπάρχει ένα μικρό παραθυράκι, αλλά με πολλές επιφυλάξεις, έτσι θα ζυγίσουν όλα τα δεδομένα και το ότι η επηρεαζόμενη μονάδα είναι μία, αν και υπάρχουν κι άλλες με σπάνιες φυλές που παραμένουν χωρίς αφθώδη πυρετό".
Ανέφερε ότι "αυτό το οποίο θα ζυγίσουν οι Κτηνιατρικές Υπηρεσίες είναι εάν η μία μονάδα θανατωθεί κατά πόσον επηρεάζεται η φυλή, δεδομένου ότι η άλλη μονάδα έχει λιγότερα ζώα".
Ο κ. Μαλάς κατέστησε σαφές ότι "δεν κινδυνεύει να χαθεί η φυλή, κινδυνεύει να χαθεί η γενετική βιοποικιλότητα της φυλής άρα όσα περισσότερα ζώα έχεις, είναι καλύτερο για την φυλή".
Ο κ. Μαλάς πρόσθεσε ότι "η επιστήμη θα σταθεί δίπλα και σε μικρούς και σε μεγάλους κτηνοτρόφους και αιγοπροβατοτρόφους οι οποίοι χρειάζονται περισσότερη επιστημονική στήριξη και ενσυναίσθηση".
Ανέφερε ότι "με κάποιους από τους κτηνοτρόφους που οργανώνονται από μόνοι τους θα έχουμε συνάντηση το ερχόμενο Σάββατο", σημειώνοντας ότι "η δική μου υπόσχεση και αποστολή είναι να τους ενημερώσω με πάρα πολλή διαφάνεια, να τους εξηγήσω πού ακριβώς βρισκόμαστε σήμερα σε σχέση με την νόσο και γενικά θα απαντήσω σε όλες τους τις ανησυχίες".
"Είμαστε δίπλα στους κτηνοτρόφους δεν είμαστε απέναντί τους", δήλωσε, τέλος, ο κ. Μαλάς».
· Αντιλαμβανόμαστε συνεπώς, ότι στη γειτονική μας Κύπρο, μια χώρα επίσης της Ε.Ε., προκρίνεται η λύση του εμβολιασμού, παρά τη γεωγραφική της σε εισαγωγικά απομόνωση, ως νήσου και μάλιστα, η στρατηγική του εμβολιασμού αποδίδει, καθώς φαίνεται να αναπτύσσεται και να πραγματοποιείται στα πλαίσια ενός ευρύτερου και μάλιστα μακρόπνοου και ρεαλιστικού σχεδιασμού. Παράλληλα δε, με προσήνεια και όχι απολυτότητα ή απόσταση, οι επικεφαλής επιστήμονες αποδεικνύεται, ότι επιθυμούν να ενημερώσουν τους κτηνοτρόφους, προκειμένου να συμβάλλουν όλοι αποτελεσματικά στην αντιμετώπιση της ΝΑΠ.
· Επιπρόσθετα δε με τη στρατηγική του εμβολιασμού, όπως ενημερωνόμαστε από τον ιστότοπο της Κυπριακής Δημοκρατίας για την αντιμετώπιση της ΝΑΠ[footnoteRef:36]: [36:  Διαχείριση της Νόσου, Κυπριακή Δημοκρατία, διαθέσιμο στο https://www.gov.cy/footandmouth/fisika-proswpa/diacheirisi-tis-nosoy/, πρόσβαση στις 01.06/2026] 

«Η διαχείριση του αφθώδους πυρετού υλοποιείται στη βάση ολοκληρωμένου επιχειρησιακού σχεδιασμού, με συνεχή επιστημονική καθοδήγηση και σε στενό συντονισμό με την Ευρωπαϊκή Ένωση.
Στο πλαίσιο της επιχειρησιακής διαχείρισης εφαρμόζονται τα προβλεπόμενα ευρωπαϊκά και εθνικά πρωτόκολλα. Οι ενέργειες ξεκίνησαν από τον Δεκέμβριο του 2025, με τον εντοπισμό κρουσμάτων στις κατεχόμενες περιοχές, μέσω άμεσης λήψης προληπτικών μέτρων και ελέγχων για αποτροπή εισόδου και διασποράς της νόσου. Παράλληλα, εξασφαλίστηκε η συνδρομή εμπειρογνωμόνων της Ευρωπαϊκής Ένωσης οι οποίοι παρέχουν τεχνική καθοδήγηση στη βάση των ευρωπαϊκών οδηγιών.
Με την επιβεβαίωση περιστατικών στις ελεγχόμενες από τη Δημοκρατία περιοχές, ενεργοποιήθηκε το Σχέδιο Έκτακτης Ανάγκης για ασθένειες κατηγορίας Α, σύμφωνα με τον Κανονισμό (ΕΕ) 2020/687, και εφαρμόζονται τα προβλεπόμενα ευρωπαϊκά και εθνικά πρωτόκολλα.
Για τον συντονισμό των ενεργειών, λειτουργεί σε 24ωρη βάση το Κέντρο Χειρισμού Καταστάσεων Κρίσεως στο Συντονιστικό Κέντρο «ΖΗΝΩΝ» του ΚΣΕΔ, υπό τον συντονισμό των Κτηνιατρικών Υπηρεσιών. Οι υπηρεσίες που συμμετέχουνε είναι: Αστυνομία, Πυροσβεστική Υπηρεσία, Εθνική Φρουρά, Πολιτική Άμυνα, Υπηρεσία Θήρας και Πανίδας, Τμήμα Δημοσίων Έργων, Υγειονομικές Υπηρεσίες, Τμήμα Αναπτύξεως Υδάτων, Τμήμα Περιβάλλοντος, Τμήμα Γεωργίας, Τμήμα Δασών, Τμήμα Γεωλογικής Επισκόπησης, Επαρχιακή Διοίκηση Λάρνακας και Τμήμα Κτηματολογίου, Διοίκηση Βρετανικών Βάσεων, ΚΣΕΔ. Στην όλη προσπάθεια συμμετέχουν καθημερινά 600 περίπου άτομο όλο το εικοσιτετράωρο, επτά μέρες τη βδομάδα.
Παράλληλα, έχει συσταθεί Επιστημονική Συμβουλευτική Επιτροπή – επιδημιολογική ομάδα (βλ. συνημμένο έγγραφο με στοιχεία και βιογραφικά), με τη συμμετοχή ακαδημαϊκών, επιστημόνων και εξειδικευμένων επαγγελματιών, η οποία παρέχει συνεχή επιστημονική καθοδήγηση στις Κτηνιατρικές Υπηρεσίες και στηρίζει τη λήψη τεκμηριωμένων αποφάσεων.
Επίσης, με απόφαση του Υπουργικού Συμβουλίου, συστάθηκε Ειδική Επιστημονική Επιτροπή για την ανασυγκρότηση και αναβάθμιση του κτηνοτροφικού τομέα, με ορίζοντα δεκαετίας. Η Επιτροπή καλείται να καταθέσει συγκεκριμένες εισηγήσεις εντός τριών μηνών, με στόχο τη διαμόρφωση ενός πιο ανθεκτικού και σύγχρονου μοντέλου κτηνοτροφίας. Επικεφαλής της Επιτροπής ορίστηκε ο κ. Σταύρος Μαλάς, ενώ συμμετέχουν επιστήμονες, κτηνοτρόφοι, εκπρόσωποι των αρμόδιων Υπουργείων, καθώς και των αγροτικών οργανώσεων.
Βασική προτεραιότητα της όλης διαχείρισης αποτελεί ο περιορισμός των εστιών και η αποτροπή περαιτέρω διασποράς της νόσου. Η κατάσταση αξιολογείται σε συνεχή βάση με την βοήθεια των εμπειρογνωμόνων της ΕΕ και των Επιτροπών που έχουν συσταθεί, με στόχο την ταχεία ανάσχεση των περιστατικών και τη διασφάλιση της κτηνοτροφικής παραγωγής.


Σημεία Απολύμανσης
Ιδιαίτερη έμφαση δίνεται στην εφαρμογή μέτρων απολύμανσης και βιοασφάλειας στο πεδίο.
Το Τμήμα Γεωργίας, σε συνεργασία με τις τοπικές αρχές, προχώρησε στην εγκατάσταση σημείων απολύμανσης (τροχόλουτρα ή αυτοματοποιημένα συστήματα απολύμανσης οχημάτων) σε κτηνοτροφικές περιοχές παγκύπρια.
Παράλληλα, καθορίστηκαν ελεγχόμενα σημεία απολύμανσης ανά περιοχή και περιορίστηκαν τα σημεία εισόδου, ώστε να διασφαλίζεται η αποτελεσματική εφαρμογή των μέτρων. Το ίδιο μέτρο εφαρμόζεται και σε κτηνοτροφικές ζώνες με συγκεντρωμένες πέντε (5) ή περισσότερες εκμεταλλεύσεις που εξυπηρετούνται από ενιαίο οδικό δίκτυο ή αναλόγως της εκτίμησης κινδύνου.
Συνολικά έχουν εγκατασταθεί περίπου 120 σημεία απολύμανσης σε παγκύπρια βάση».

· Ζητούμε λοιπόν να μας εξηγήσετε επισήμως και με πλήρη και εμπεριστατωμένη επιχειρηματολογία, αρχικά, πώς η Κυπριακή Δημοκρατία, με μικρότερο προϋπολογισμό από την Ελλάδα και προφανώς με λιγότερο προσωπικό, καταφέρνει να εμφανίζει τέτοια κινητοποίηση και ετοιμότητα του μηχανισμού της, στοχοπροσήλωση στις επιστημονικές μεθόδους, πλήρη αξιοποίηση του συνόλου των εργαλείων αντιμετώπισης της ΝΑΠ, που διατίθενται από την Ε.Ε., αλλά και πλήρη σεβασμό, διαφάνεια και διάθεση για ενημέρωση των ευρισκόμενων σε κίνδυνο κτηνοτρόφων του νησιού. 
Ενώ εσείς, σχεδόν 3 μήνες ύστερα από την επιβεβαίωση του πρώτου κρούσματος στο νησί (ενώ αυτά είχαν ήδη εμφανιστεί από τον Ιανουάριο του 2026), παλεύετε ακόμη να ολοκληρώσετε και να αποτυπώσετε κλινικά την επιδημιολογική εικόνα για τη ΝΑΠ σε ένα μικρότερο σε μέγεθος νησί, να μας ενημερώσετε κατάλληλα και καλύτερα να μη μιλήσουμε για την δήθεν κατάρτιση ενός μακρόπνοου  σχεδίου για την ανασυγκρότηση και αναβάθμιση του κτηνοτροφικού τομέα της Λέσβου, με ορίζοντα δεκαετίας, εκτός αν αυτό περιλαμβάνει τον αφανισμό μας και την οικονομική μας καταστροφή.
 Καθώς, από τις 15/03/2026 μέχρι και σήμερα, παρ’ ότι, ενώ εμείς προσπαθούμε με ίδιες δυνάμεις και πόρους, να λάβουμε όλα τα δυνατά και αδύνατα μέτρα βιοπροστασίας για την προστασία των κοπαδιών μας από τη διάδοση της ως άνω ζωονόσου, επισημαίνοντας την ανάγκη τήρησης των μέτρων βιοασφάλειας με υπευθυνότητα, από την άλλη, βλέπουμε να ξεκληρίζονται το ένα μετά το άλλο ολόκληρα κοπάδια, χωρίς να έχουμε κατάλληλη ενημέρωση και υποστήριξη από τις αρμόδιες κεντρικές και τοπικές Αρχές.
Μόνοι μας προσπαθούμε να τηρούμε τα μέτρα βιοασφάλειας στις εισόδους-εξόδους των χωριών μας, μόνοι μας αγοράζουμε τα απορρυπαντικά και μόνοι μας προσπαθούμε να ενημερωθούμε για την εξέλιξη της βιονόσου από ενημερωτικές συνελεύσεις συναδέλφων κτηνοτρόφων.
· Ζητούμε λοιπόν να μας εξηγήσετε επισήμως και με πλήρη και εμπεριστατωμένη επιχειρηματολογία, για ποιους λόγους η Κυπριακή Δημοκρατία, κατάφερε να εφαρμόσει το μέτρο του εμβολιασμού, το περιεχόμενο του αιτήματός της προς την Ε.Ε. και τους λόγους για τους οποίους έγινε αποδεκτό. 
· Συμπληρωματικά, δεδομένου, ότι, ενώ η στρατηγική του εμβολιασμού και οι σχετικές παρεκκλίσεις, προκρίνονται  από τα επίσημα έγγραφα και τις ενημερώσεις της Ε.Ε., την ενωσιακή αλλά και την εθνική νομοθεσία και τα επίσημα έγγραφα του υπουργείου σας, αλλά και από τις επιτροπές έγκριτων επιστημόνων με δημόσιες παρεμβάσεις τους, οφείλετε να εξηγήσετε σε εμάς και τις αρμόδιες ελεγκτικές των ενεργειών σας αρχές, για ποιους λόγους δεν προχωράτε στην στρατηγική και στοχευμένη εφαρμογή του μέτρου του εμβολιασμού, αφού 3 μήνες σχεδόν μετά την εμφάνιση της νόσου, δεν έχετε καταφέρει να έχετε πλήρη επιδημιολογική εικόνα της νόσου, δεν έχετε επιτύχει να περιορίσετε τη νόσο, ενώ, έχετε προβεί σε 42.000 σχεδόν θανατώσεις ζώων, η νομιμότητα των οποίων θα πρέπει επίσης να ελεγχθεί.

· Θα πρέπει επίσης να εξηγήσετε σε εμάς και τις αρμόδιες ελεγκτικές και εισαγγελικές αρχές, για ποιους λόγους δεν κάνετε χρήση της δυνατότητας του στρατηγικού εμβολιασμού και των σχετικών παρεκκλίσεων, όπως προβλέπονται από τα επίσημα έγγραφα και τις ενημερώσεις της Ε.Ε., την ενωσιακή αλλά και την εθνική νομοθεσία αλλά και την εργαλειοθήκη της ευρωπαϊκής επιτροπής για τον έλεγχο του αφθώδους πυρετού, η οποία μάλιστα, πέρα από τον επείγοντα κάνει αναφορά και σε προληπτικό εμβολιασμό[footnoteRef:37], όπως και το άρθρο 50-Προληπτικός εμβολιασμός (Άρθρο 52 της οδηγίας 2003/85/ΕΚ) του Π.Δ. 32/2007; [37:  Vademos, Model for Vaccine Demand, The European Commission for the Control of Foot-and-Mouth Disease (EuFMD), διαθέσιμο στο https://www.fao.org/eufmd/tools/vademos-model-for-vaccine-demand/en/, πρόσβαση στις 01/06/2026] 


-Δεδομένου, ότι τα μέτρα πρόληψης, τα οποία ανακοινώσατε για τη μετάδοση της ζωονόσου του αφθώδους πυρετού από τα γειτονικά παράλια στη Λέσβο, με δική σας υπαιτιότητα και εκ του αποτελέσματος είτε απεδείχθησαν ανεπαρκή είτε δεν εφαρμόστηκαν πιστά και στο ακέραιο.
-Δεδομένου, ότι ενώ, είχατε απόλυτη γνώση της εξαιρετικής μεταδοτικότητας και επικινδυνότητας της νόσου, δεν εκτιμήσατε σωστά, όπως αποδεικνύεται εκ του αποτελέσματος τους κινδύνους, ούτε λάβατε τα ενδεδειγμένα και προβλεπόμενα από την ενωσιακή και εθνική νομοθεσία μέτρα βιοπροφύλαξης και ασφάλειας.
-Δεδομένου, ότι ενώ, είχατε απόλυτη και έγκαιρη γνώση της εξαιρετικής μεταδοτικότητας και επικινδυνότητας της νόσου, δεν φροντίσατε, ώστε να στελεχώσετε εγκαίρως και επαρκώς τις κτηνιατρικές υπηρεσίες του νησιού αλλά και του Β. Αιγαίου στο σύνολό του, καθώς επίσης να ενισχύσετε τις στελεχιακές και επιχειρησιακές δυνατότητες του Εθνικού Εργαστηρίου Αναφοράς γα τη ΝΑΠ, με εμφανείς και αναπόδραστες συνέπειες στην αποτελεσματική διαχείριση αλλά και την έγκαιρη διάγνωση της νόσου. 
-Σε συνάφεια με τα παραπάνω, λάβατε, -προφανώς κατά την κρίση μας-, λόγω της αδυναμίας σας να ελέγξετε και να διαχειριστείτε με επάρκεια τη διάδοση της νόσου, εξαιρετικά και αδικαιολόγητα μέτρα, ύστερα από την επιβεβαίωση του πρώτου κρούσματος, παραγνωρίζοντας τις δυνατότητες παρεκκλίσεων, με συνέπεια να στραγγαλίσετε την οικονομική αγροκτηνοτροφική δραστηριότητα του νησιού, παρά τις σχετικές αντίστοιχες προβλέψεις του συναφούς Κανονισμού για τα προϊόντα του νωπού κρέατος και γάλακτος. 
Παράλληλα δε, ενώ μπορούσατε,  επιδείξατε ελάχιστη ή μηδαμινή πρόνοια για την ασφαλή διάθεσή τους στην εντόπια αγορά, επιτείνοντας το οικονομικό αδιέξοδο και την οικονομική  στενότητα των κτηνοτρόφων και των επαγγελματιών των συναφών με την κτηνοτροφία κλάδων.
-Δεδομένου, ότι, ενώ είχατε τη δυνατότητα και τη γνώση και τα κατάλληλα χρηματοδοτικά εργαλεία για την χρηματοδοτική ανακούφιση τόσο των κτηνοτρόφων εκείνων, των οποίων, τα αιγοπρόβατα και τα βοοειδή, συλλήβδην και άμετρα αλλά και όσων κτηνοτρόφων, δεν μπόρεσαν να διαθέσουν το γάλα αλλά και των επαγγελματιών, όπως των τυροκόμων, που δεν μπόρεσαν να διαθέσουν τα προϊόντα τους,
δεν καταβάλλατε τις δέουσες προσπάθειες ούτε τα αντίστοιχα αιτήματα προς τα αντίστοιχα όργανα και τους σχετικούς μηχανισμούς της Ε.Ε., ώστε να εξασφαλίσετε τις σχετικές χρηματοδοτήσεις για την αποζημίωσή τους, οι αποζημιώσεις δε, που έως τώρα έχετε παρασχέσει είναι ανεπαρκέστατες και ουσιαστικά αποκλείουν την επάνοδο των ανθρώπων αυτών στην οικονομική δραστηριότητα και την ανάταξη των κοπαδιών τους.
-Δεδομένου, ότι, ενώ είχατε τη δυνατότητα και τη γνώση και τα κατάλληλα χρηματοδοτικά εργαλεία για την κατάλληλη ενημέρωση των κτηνοτρόφων και τον εφοδιασμό τους με τα κατάλληλα μέσα βιοπροφύλαξης και ασφάλειας, δεν καταβάλλατε τις δέουσες προσπάθειες ούτε τα αντίστοιχα αιτήματα προς τα αντίστοιχα όργανα και τους σχετικούς μηχανισμούς της Ε.Ε., ώστε να εξασφαλίσετε τις σχετικές χρηματοδοτήσεις, ακόμη δε και σήμερα, δεν καταβάλλετε καμία ουσιαστική προσπάθεια για την κατάλληλη ενημέρωση των κτηνοτρόφων και τον εφοδιασμό τους με τα κατάλληλα μέσα βιοπροφύλαξης και ασφάλειας.
-Δεδομένων, ότι, το πρόβατο της φυλής Λέσβου αναγνωρίζεται για την υψηλή γενετική, πολιτιστική ή εκπαιδευτική αξία και για τη διάσωση και την ανάδειξη της αξίας αυτής, έχουν διατεθεί αρκετά σημαντικοί εθνικοί και ενδεχομένως κοινοτικοί πόροι της Ε.Ε., οι οποίοι κινδυνεύουν να αποδειχθούν επί ματαίω διατεθέντες από την έως τώρα διαχείριση της επιζωοτίας του αφθώδους πυρετού στο νησί της Λέσβου, ουδεμία ιδιαίτερη πρόνοια επιδεικνύετε για τη διαφυλαξη της γενετικής βιοποικιλότητας του προβάτου της φυλής Λέσβου στο νησί και παρακούετε τις επιτακτικές συστάσεις των επιστημόνων για τη διάσωση της φυλής του προβάτου της Λέσβου. Παράλληλα δε, με τις μαζικές θανατώσεις ζώων, που προκρίνετε ως τη μόνη λύση, θέτετε εν κινδύνο τη διάσωση της μοναδικής αυτής αυτόχθονης φυλής, συντελώντας, στην οικονομική, κοινωνική αλλά και πολιτιστική θανάτωση της κτηνοτροφικής παράδοσης του νησιού μας.
-Δεδομένου, ότι έχετε αποφασίσει και προκρίνεται ως μονόδρομη λύση για την αντιμετώπιση της ΝΑΠ, τη μαζική θανάτωση των αιγοπροβάτων και των βοοειδών του νησιού δίχως να εξετάζετε ηπιώτερες λύσεις, ουδεμία πρόνοια επιδείξατε τόσο για τις διαδικασίες θανάτωσης, σύμφωνα με την ενωσιακή και εθνική νομοθεσία για τα ζώα, όσο και για τους χώρους και εν γένει όρους της υγειονομικής ταφής των σφαγιασθέντων ζώων, δημιουργώντας ανεξέλεγκτα περιβαλλοντικά και κοινωνικά προβλήματα καθώς και ζητήματα δημόσιας υγείας και επιμόλυνσης των υδάτων, πολύ μεγαλύτερα και σημαντικότερα από την εξάπλωση της Ν.Α.Π., η οποία σε κάθε περίπτωση δεν είναι βλαπτική αυτή καθ’ εαυτή για τον άνθρωπο.
-Τέλος, δεδομένου, ότι προβλέπεται η στρατηγική του εμβολιασμού ως λύση αντιμετώπισης της διάδοσης της νόσου και πληρούνται οι σχετικές προϋποθέσεις κατά τα ανωτέρω, τόσο βάσει της ενωσιακής, όσο και βάσει της εθνικής νομοθεσίας, για την εφαρμογή της και παρά τις επιτακτικές εκκλήσεις εγκύρων επιστημόνων, αρνείστε πεισματικά να εφαρμόσετε τη σχετική λύση, την ίδια στιγμή, κατά την οποία, η Κύπρος την εφαρμόζει και μάλιστα αποτελεσματικά.

Για όλους τους ανωτέρω λόγους και άλλους για τους οποίους επιφυλασσόμαστε να προσθέσουμε, επιφυλασσόμενα μάλιστα παντός νομίμου δικαιώματος μας
ΚΑΤΑΓΓΕΛΟΥΜΕ ΚΑΙ ΑΝΑΦΕΡΟΥΜΕ
Τις εγκληματικές ευθύνες των αρμοδίων αρχών και υπηρεσιών ως προς την πρόληψη και την έως τώρα διαχείριση της κρίσης της νόσου του αφθώδους πυρετού για τη Λέσβο αλλά και το σύνολο της χώρας, που διατρέχει κίνδυνο από τη διαχείριση αυτή.  
ΚΑΙ ΑΙΤΟΥΜΑΣΤΕ 
Την άμεση, επίσημη, πλήρη και με εμπεριστατωμένη αιτιολογία απάντηση στα περιεχόμενα στην παρούσα ερωτήματα από τις αρμόδιες αρχές.
Την πλήρη και στο ακέραιο εφαρμογή της ενωσιακής και εθνικής νομοθεσίας, στο μέτρο, που ωφελούν τους κτηνοτρόφους του νησιού και συμβάλλουν στη δημόσια υγεία, στην τοπική οικονομία και στην αξιοπρεπή επιβίωση των κτηνοτρόφων και στην ευημερία και μακροημέρευση της κτηνοτροφικής δραστηριότητας στο νησί μας.
Την απόδοση ευθυνών, όπως και όπου αρμόζει και τη νόμιμη τιμωρία των υπευθύνων ανεξαρτήτως θέσης και αξιώματος. 
         

Μυτιλήνη, 10/06/2026
Τα σωματεία με την επωνυμία 

 ΚΑΙ ΚΟΙΝΩΝΙΚΟΣ ΣΥΛΛΟΓΟΣ», και «Ανθρωπιστικός και Φυσιολατρικός σύλλογος Μανταμάδου "Ηλιαχτίδα’’»

